စိန်ခေါ်မှုများရှိသော်လည်း တရုတ်နိုင်ငံ က ကမ္ဘာ့စီးပွားရေးဖွံ့ဖြိုးတိုးတက်မှုအားကောင်းစေရန် လုပ်ဆောင် - Xinhua News Agency\nလွန်ခဲ့သည့်နှစ်နှစ်က ဖြစ်ပွားခဲ့သည့် COVID-19 ကပ်ရောဂါကြောင့် ကမ္ဘာ့စီးပွားရေးသည် နာလန်ထူရန်ခဲယဉ်းနေသည့်အပြင် ရုရှား-ယူကရိန်းပဋိပက္ခကလည်းအခြေအနေကို ပိုမိုခက်ခဲစေခဲ့သည်။ ထိုအခြေအနေတွင် တရုတ်နိုင်ငံက ကမ္ဘာ့စီးပွားရေးဖွံ့ဖြိုးတိုးတက်မှုကို အားကောင်းစေရန် လုပ်ဆောင်နိုင်မည့်အခြေအနေရှိ၊ မရှိကို ကျွမ်းကျင်သူများနှင့်တွေ့ဆုံမေးမြန်းထားသည့်ရုပ်သံဖိုင်ဖြစ်ပါသည်။\nကမ္ဘာ့ ဒုတိယစီးပွားရေးအင်အားအကြီးဆုံးနိုင်ငံတစ်နိုင်ငံဖြစ်သည့် တရုတ်နိုင်ငံသည် စိန်ခေါ်မှုများစွာကို ရင်ဆိုင်နေရပြီး ထိုအထဲတွင် COVID-19 တစ်ကျော့ပြန်ဖြစ်ပေါ်လာခြင်း၊ နိုင်ငံတကာမျက်နှာစာတွင်မသေချာမရေရာမှုများဖြစ်ပေါ်နေခြင်းနှင့် ကိုယ်ကျိုးစီးပွားကာကွယ်ရေးဝါဒ နှင့် ဂလိုဘယ်လိုက်ဇေးရှင်းပျက်ပြားရေးလုပ်ဆောင်မှုများ မြင့်တက်လာခြင်းကြောင့် ဘေးအန္တရာယ်များနှင့် ရင်ဆိုင်နေရခြင်းတို့ပါဝင်သည်။\nသို့ရာတွင် တရုတ်နိုင်ငံအနေဖြင့် လက်ရှိအကျပ်အတည်းကိုကျော်လွှားနိုင်မည်ဖြစ်ပြီး ၎င်းတို့၏ ခိုင်မာတောင့်တင်းသည့် စီးပွားရေးအခြေအနေနှင့် အားကောင်းသော မိုက်ခရိုစီးပွားရေးမူဝါဒများဖြင့် ကမ္ဘာကြီးပြန်လည်နာလန်ထူစေရန် ပိုမိုသေချာရေရာမှုရှိစေမည့်ကိစ္စများကို ပေါင်းစည်းပေးနိုင်မည်ဖြစ်ကြောင်း ကျွမ်းကျင်သူများကဆိုသည်။\nကင်ညာအခြေစိုက် နိုင်ငံတကာဆက်ဆံရေး ပညာတော်သင်ဆုရကျောင်းသား CAVINCE ADHERE\nတရုတ်နိုင်ငံအစိုးရက စီးပွားရေးနဲ့ ကျန်းမာရေးလိုအပ်ချက်တွေကို ဟန်ချက်ညီမျှစေဖို့ သိပ်ပြီး ဂရုတစိုက်ကိုင်တွယ်ခဲ့ပါတယ်၊ အစိုးရအနေနဲ့ သိပ်ကိုအထောက်အကူဖြစ်စေမယ့်မူဝါဒတွေချမှတ်ရာမှာ စက်မှုလုပ်ငန်းရှင်တွေအတွက် ကုန်ထုတ်လုပ်မှု နှေးကွေးမှုမရှိရလေအောင် စဉ်ဆက်မပြတ်အထောက်အပံ့များ ကို ပံ့ပိုးပေးပြီး တရုတ်နိုင်ငံရဲ့ ကုန်ထုတ်လုပ်မှုစွမ်းရည်ကျဆင်းမသွားစေရေး စီမံထားတာလည်းပါဝင်ပါတယ်။ တရုတ်နိုင်ငံရဲ့ စီးပွားရေးဟာ ဆက်ပြီးတော့လည်းတောင့်တင်းခိုင်မာလာမှာဖြစ်ပြီး ရုရှား-ယူကရိန်း ထိပ်တိုက်တွေ့ဆုံမှုကြောင့် ကြုံရတဲ့ ပဋိပက္ခအလွန် စီးပွားရေး စိန်ခေါ်မှု အပါအဝင် COVID-19 ကနေ ပြန်လည်နာလန်ထူမှု၊ ကမ္ဘာ့စီးပွားရေး ကောင်းမွန်မှုနဲ့ တည်ငြိမ်မှု အတွက်တရုတ်နိုင်ငံက အဓိကပံ့ပိုးသူဖြစ်လာမယ်လို့ကျွန်တော်သုံးသပ်ပါတယ်” ဟုဆိုသည်။\nတရုတ်နိုင်ငံ၏ ပြည်တွင်းအသားတင်ထုတ်လုပ်မှုသည် ပထမ သုံးလပတ်တာကာလ၌ပင် ယမန်နှစ်ကထက် ၄.၈ ရာခိုင်နှုန်း တိုးတက်လျက်ရှိပြီး ငွေကြေးဖောင်းပွမှုနှုန်းမှာလည်း ယနေ့ကာလအထိ အသင့်အတင့်အနေအထားတွင် ရှိနေဆဲဖြစ်သည်။\nဥဇဘက်နိုင်ငံမှကျွမ်းကျင်သူ TULANBAY KURBANOV က “တရုတ်နိုင်ငံရဲ့စီးပွားရေးက ဒီနှစ်ရဲ့ ပထမသုံးလပတ်ကာလမှာ ရှုပ်ထွေးလှတဲ့ နိုင်ငံတကာမျက်နှာစာကြားမှ မျှော်လင့်ထားတာထက်ကျော်လွန်ခဲ့ပါတယ်၊ ဆယ်စုနှစ်တစ်ခုအတွင်းတစ်ခါမှမကြုံခဲ့ဖူးတဲ့ ကပ်ရောဂါတစ်ခုကိုရင်ဆိုင်နေရင်းနဲ့ပဲ တရုတ်နိုင်ငံဟာ ဗိုင်းရပ်စ်တိုက်ဖျက်ရာမှာ ဦးဆောင်ဦးရွက်ပြုနိုင်ခဲ့ပြီး ကုန်ထုတ်လုပ်မှုတွေကိုပြန်လည်စတင်နိုင်ခဲ့ကာ စီးပွားရေးကိုလည်း အပျက်သဘောကနေ အပြုသဘောဖွံ့ဖြိုးတိုးတက်မှုကိုပြောင်းလဲဖော်ဆောင်နိုင်ခဲ့ပါတယ်” ဟုဆိုသည်။\nတရုတ်နိုင်ငံသည် ဘက်စုံပါဝင်သော ဘဏ္ဍာရေးမူဝါဒများအား အခွန်အခများနှင့်ဝန်ဆောင်မှုများအား လျှော့ချရန်ကျင့်သုံးနေခဲ့ပြီးစီးပွားရေးကဏ္ဍတွင် တည်ငြိမ်စေရန် အများပြည်သူအတွက် ဘတ်ဂျက်အသုံးစရိတ်နှင့် ငွေတိုက်စာချုပ် အာမခံချက်များအား လုပ်ဆောင်ပြီးပြည်သူများ၏ ဘဝ ကောင်းမွန်စေရန်ဆောင်ရွက်ပေးထားသည်။\nထို့အပြင် dual circulation strategy (ပြည်တွင်းဈေးကွက်အားမြှင့်တင်ကာ ပြည်ပဈေးကွက်သို့ထိုးဖောက်မည့်ဗျူဟာ) ကို အကောင်အထည်ဖော်ဆောင်ရန် နှင့် အရည်အသွေးမြင့်မားစွာဖွံ့ဖြိုးတိုးတက်မှုကိုမြှင့်တင်ရန် ကြိုးပမ်းအားထုတ်သည့် အနေဖြင့် နိုင်ငံသည် ဧပြီလ အစောပိုင်းတွင် ညွှန်ကြားချက်တစ်ခုကိုထုတ်ပြန်ခဲ့ပြီး ပြည်တွင်းဈေးကွက်ကို တစ်စုတစ်စည်းတည်းဖြစ်စေရန် ထူထောင်ခဲ့သည်။\nနိုင်ဂျီးရီးယား နိုင်ငံရှိ Center for China Studies မှ ဒါရိုက်တာ ဖြစ်သူ CHARLES ONUNAIJU က\n“ပြည်တွင်းဈေးကွက်အုတ်မြစ်ကို အလွန်ခိုင်ခံ့အောင်လုပ်ဆောင်နိုင်တဲ့ အရေးပါတဲ့အခြေခံအချက်တွေကို ဒီလို ခိုင်မာမြဲမြံအောင်လုပ်နိုင်တဲ့အတွက် တရုတ်နိုင်ငံအနေနဲ့အဆိုးဝါးဆုံး ထိတ်လန့်မှုတွေ ဖြစ်မလာအောင်တားဆီးနိုင်ခဲ့ပါတယ်” ဟုဆိုသည်။\nတရုတ်နိုင်ငံ၌ နိုင်ငံခြားရင်းနှီးမြှုပ်နှံသူများသည် နိုင်ငံ၏ ပြန်လည်ထူထောင်ရေးတွင် ကြံ့ခိုင်မှုအပေါ် မြင့်မားစွာမျှော်လင့်နေခဲ့ကြသည်။\nပထမသုံးလပတ်အတွင်း တရုတ်ပြည်မကြီး၌ နိုင်ငံခြားတိုက်ရိုက်ရင်းနှီးမြှုပ်နှံမှုမှာ အသားတင်အသုံးပြုမှုပမာဏ ၂၅.၆ ရာခိုင်နှုန်း ၊ ယွမ် ၃၇၉.၈၇ ဘီလီယံ ( အမေရိကန်ဒေါ်လာ ၅၇.၅ ဘီလီယံ) အထိ တစ်နှစ်ပြီးတစ်နှစ်ကျယ်ပြန့်လာခဲ့သည်။\nတရုတ်နိုင်ငံ Standard Chartered ဘဏ်မှ Executive vice-chairman နှင့် CEOဖြစ်သူ JERRY ZHANG က\n“ Standard Chartered အနေနဲ့ တရုတ်နိုင်ငံရဲ့ ရေရှည်ဖွံ့ဖြိုးတိုးတက်မှု အလားအလာတွေကို လေးနက်စွာမျှော်လင့်နေပါတယ် ၊ ကျွန်မတို့ အနေနဲ့ တရုတ်နိုင်ငံရဲ့ဖွံ့ဖြိုးတိုးတက်မှုကနေ ဆောင်ကြဉ်းလာမယ့်အခွင့်အရေးတွေရှိမယ်ဆိုတာအပြည့်အဝ ယုံကြည်မှုရှိပါတယ်၊လာမယ့် ၃ နှစ်အတွင်း Standard Chartered ဟာ တရုတ်နိုင်ငံနဲ့ဆက်စပ်တဲ့ စီးပွားရေးလုပ်ငန်းတွေမှာ အမေရိကန်ဒေါ်လာ သန်း၃၀၀ ရင်းနှီးမြှုပ်နှံသွားမှာဖြစ်ပြီး နိုင်ငံရဲ့ တံခါးဖွင့်စီးပွားရေးနဲ့ ပြုပြင်ပြောင်းလဲမှုကြောင့် ဖောက်သည်တွေအနေနဲ့ ကောင်းမွန်တဲ့အလားအလာတွေရရှိစေဖို့ကူညီသွားမှာဖြစ်ပါတယ်” ဟုဆိုသည်။\nStabilus (Zhejiang) Co., Ltd မှ Operation director ဖြစ်သူ NEO MA က\n“ကပ်ရောဂါကြောင့် ပြီးခဲ့တဲ့လတွေက ကျွန်တော်တို့ရဲ့ကုန်ထုတ်လုပ်မှုတန်ဖိုးဟာ အနည်းငယ်ကျဆင်းပေမဲ့ ကျွန်တော်တို့ဟာ အနာဂတ်မှာဖွံ့ဖြိုးတိုးတက်လာမယ်လို့ယုံကြည်မှုရှိနေတုန်းပါပဲ ၊ အထူးသဖြင့်ကျွန်တော်တို့အဖွဲ့မှာပေါ့ ကျွန်တော်တို့ဆီမှာ ဗျူဟာမြောက် ပန်းတိုင်တစ်ခုရှိပါတယ်။ အဲဒါကတော့ လာမယ့်နှစ်တွေထဲမှာ အာရှတိုက်မှာကျွန်တော်တို့ရဲ့ စီးပွားရေး ဖွံ့ဖြိုးတိုးတက်မှု ဗဟိုချက်ကိုတဖြည်းဖြည်းပြောင်းလဲဖို့ပါပဲ၊ နောက်ပြီး ကျွန်တော်တို့ တရုတ်နိုင်ငံဟာ အာရှတိုက် စီးပွားရေး ရဲ့ ပင်မ ထောက်တိုင်ကြီးတစ်ခုဖြစ်ပါတယ်၊ ဒီတော့ ကျွန်တော်တို့ဟာ လာမယ့် ၇ နှစ် ၈ နှစ်အတွင်း တရုတ်နိုင်ငံမှာ စီးပွားရေးကို နှစ်ဆ ချဲ့ထွင်ဖို့ရည်မှန်းထားပါတယ်” ဟုဆိုသည်။\nဆင်ဟွာသတင်းထောက်များက ပေကျင်းမြို့မှသတင်းပေးပို့နေခြင်းဖြစ်သည်။ (Xinhua)\nGLOBALink | China set to power world economic growth despite challenges\nBEIJING, May6(Xinhua) — The world economy has barely recovered from the past two years of the COVID-19 pandemic, and the Russia-Ukraine conflict has further exasperated the situation. Can China continue driving global economic growth? Click to find the answer.


ဆီးအောငျ့ထားခွငျးနှငျ့ ကနျြးမာရေး - ApannPyay Media\nယခုတဈပတျ ဆှေးနှေးခငျြတာက. တော့ဆောငျးတှငျးလညျး ဝငျလာပွီ ဖွဈတဲ့အတှကျဆီးအောငျ့ထားခွငျး နှငျ့ ကနျြးမာရေး အကွောငျးဆှေးနှေးထားပါတယျ။\nယခုလို ဆောငျးရာသီကာလ. မှာ ကနျြတျောတို့ လူငယျအမြားစု ရော လူကွီးမြား ရော ရဲ့ ညဘကျ ဆီးသှားခွငျး အလုပျတဈခု ဖွဈလာပါတယျ။လူငယျ အမြိူးသားမြား ညဘကျ ဘီယာသောကျတကျသူမြား၊ ရာသီဥတု အေး၍ ရနှေေးသောကျ ကွသောလူကွီးသူမ. မြားအနဖွေငျ့ ဆီးခဏခဏ. သှားကွပါတယျ။\nမအိပျခငျအခြိနျထိတော့ ဆီးသှားရတာ ပွသနာ မရှိပမေယျ့ အိပျပြျောနတေဲ့ အခြိနျ ဆီးသှားခငျြလာရငျထ. ပွီးမသှားကွဘဲ အောငျ့ထား တကျကွပါတယျ။ဆီး ဆိုသညျမှာ ခန်တာကိုယျ ရဲ့ အစိတျအတောကျမြားစု ဝေးရါ နရောပါ။\nအညဈအကွေး မြား အဆိပျအတောကျ မြားဟာစုဝေးနခြေိနျ ဆီးကို သှားခငျြပါလြှကျ အောငျ့ထားပွီးမိုးလငျးမှ သှားမယျကှာ ဆိုပွီး အောငျ့ထားခွငျးက.အန်တာရာယျ မြားပါတယျ။ခန်တာကိုယျ က. လှဲလြောငျး အနအေထား နဲ့ဆိုတော့ ဆီးက. ကြော ဘကျမှာ ပြံနတေဲ့ အနအေထားမှာ ဖွဈနနေိုငျတာပါ။\nထိုအခါ ဆီးရဲ့အဆိပျ အတောကျမြားဟာ ဆိုရငျ ခန်တာကိုယျကိုပြံနှံနိုငျခွေ ပိုမြားလို့ပါ။ထိုအခါ ခါးနာ ခါးကိုကျ ကြောရိုးနာ စသောညောငျးညာ ခွငျး ကိုကျခဲခွငျးမြား ဖွဈတကျပါတယျ။သတိထားပွီး နထေိုငျကွညျ့ပါ။ အိပျယာ နိုးနိုးခွငျးညောငျးနသေလို ခံစားရပါတယျ။\nထို့ကွောငျ့ လူကွီးသူမမြား အနဖွေငျ့လညျး ညဘကျ ဆီးအိုး ၊ ဆီးဘူး အိပျယာ အနီး ထားအိပျပါ ။ဆီးသှားခငျြလြှငျ ထသှားပါ။ အောငျ့မထား ပါနဲ့။လူငယျမြား အနဖွေငျ့လညျး ရောဂါ မမှေးပါနဲ့ဆီးက. အရေးကွီးပါတယျ။\nဆီးအောငျ့ ဆီးပူ တာက. အစ. ကြောကျကပျ ရောငျခွငျး အောငျ့ခွငျး ကြောကျကပျ ရောဂါ တကေ. အစ. ဖွဈသှားနိုငျပါတယျ။ထို့ကွောငျ့ ယခုလို ဆောငျးကာလ. မှာ ဆီးအောငျ့ထားခွငျး မပွုလုပျမိစေ ရနျ သတိပေး ဆောငျးပါလေး မြှဝလေိုကျပါတယျ။ရောဂါဘယ. ကငျးဝေးပါစေ။\nလိုအပျခကျြ လေးမြား ရှိပါက. စာအရေးအသား လိုအပျနသေေးလို့ပါ ခှငျ့လှတျပါ။\nယခုတစ်ပတ် ဆွေးနွေးချင်တာက. တော့ဆောင်းတွင်းလည်း ဝင်လာပြီ ဖြစ်တဲ့အတွက်ဆီးအောင့်ထားခြင်း နှင့် ကျန်းမာရေး အကြောင်းဆွေးနွေးထားပါတယ်။\nယခုလို ဆောင်းရာသီကာလ. မှာ ကျန်တော်တို့ လူငယ်အများစု ရော လူကြီးများ ရော ရဲ့ ညဘက် ဆီးသွားခြင်း အလုပ်တစ်ခု ဖြစ်လာပါတယ်။လူငယ် အမျိူးသားများ ညဘက် ဘီယာသောက်တက်သူများ၊ ရာသီဥတု အေး၍ ရေနွေးသောက် ကြသောလူကြီးသူမ. များအနေဖြင့် ဆီးခဏခဏ. သွားကြပါတယ်။\nမအိပ်ခင်အချိန်ထိတော့ ဆီးသွားရတာ ပြသနာ မရှိပေမယ့် အိပ်ပျော်နေတဲ့ အချိန် ဆီးသွားချင်လာရင်ထ. ပြီးမသွားကြဘဲ အောင့်ထား တက်ကြပါတယ်။ဆီး ဆိုသည်မှာ ခန္တာကိုယ် ရဲ့ အစိတ်အတောက်များစု ဝေးရါ နေရာပါ။\nအညစ်အကြေး များ အဆိပ်အတောက် များဟာစုဝေးနေချိန် ဆီးကို သွားချင်ပါလျှက် အောင့်ထားပြီးမိုးလင်းမှ သွားမယ်ကွာ ဆိုပြီး အောင့်ထားခြင်းက.အန္တာရာယ် များပါတယ်။ခန္တာကိုယ် က. လှဲလျောင်း အနေအထား နဲ့ဆိုတော့ ဆီးက. ကျော ဘက်မှာ ပျံနေတဲ့ အနေအထားမှာ ဖြစ်နေနိုင်တာပါ။\nထိုအခါ ဆီးရဲ့အဆိပ် အတောက်များဟာ ဆိုရင် ခန္တာကိုယ်ကိုပျံနှံနိုင်ခြေ ပိုများလို့ပါ။ထိုအခါ ခါးနာ ခါးကိုက် ကျောရိုးနာ စသောညောင်းညာ ခြင်း ကိုက်ခဲခြင်းများ ဖြစ်တက်ပါတယ်။သတိထားပြီး နေထိုင်ကြည့်ပါ။ အိပ်ယာ နိုးနိုးခြင်းညောင်းနေသလို ခံစားရပါတယ်။\nထို့ကြောင့် လူကြီးသူမများ အနေဖြင့်လည်း ညဘက် ဆီးအိုး ၊ ဆီးဘူး အိပ်ယာ အနီး ထားအိပ်ပါ ။ဆီးသွားချင်လျှင် ထသွားပါ။ အောင့်မထား ပါနဲ့။လူငယ်များ အနေဖြင့်လည်း ရောဂါ မမွေးပါနဲ့ဆီးက. အရေးကြီးပါတယ်။\nဆီးအောင့် ဆီးပူ တာက. အစ. ကျောက်ကပ် ရောင်ခြင်း အောင့်ခြင်း ကျောက်ကပ် ရောဂါ တေက. အစ. ဖြစ်သွားနိုင်ပါတယ်။ထို့ကြောင့် ယခုလို ဆောင်းကာလ. မှာ ဆီးအောင့်ထားခြင်း မပြုလုပ်မိစေ ရန် သတိပေး ဆောင်းပါလေး မျှဝေလိုက်ပါတယ်။ရောဂါဘယ. ကင်းဝေးပါစေ။\nလိုအပ်ချက် လေးများ ရှိပါက. စာအရေးအသား လိုအပ်နေသေးလို့ပါ ခွင့်လွတ်ပါ။


ပုလဲသား မှ ကြိုဆိုပါဧ။်: လူ မတူ အမြင်မတူ\nလူ မတူ အမြင်မတူ\n"ဆရာက ငါမဖြေနိူင်မယ့် မေးခွန်းတွေကို တမင်သက်သက် မေးတာပဲ၊ ဟိုတစ်ခါတုန်းက သူလာတာကို ထနှုတ်မဆက်ပဲ နေမိတာကို\nမကျေနပ်လို.ဖြစ်မယ်" .... သူဒီလို စတွေးတာနဲ.တင် မေးခွန်းတွေကို ကောင်းကောင်း မဖြေနိူင် တော့ပါဘူး...\n"ဆရာ့ မေးခွန်းတွေက အတော် အဆင့်မြင့်တယ်၊ ငါတို.အဆင့်နဲ. ဖြေလို.ရတဲ့ မေးခွန်းတွေ ဖြစ်လောက်ပါတယ်၊ ကြိုးစား ဖြေကြည်.ဦးမှပဲ"\n... သူကတော့ မေးခွန်း အတော် များများကို ဆရာ ကျေနပ်လောက်တဲ့ အထိ ဖြေဆိုနိူင်ခဲ့ပါတယ်....\nဒီအဖြစ် အပျက်လေးကို ကြည့်မယ်ဆိုရင် Perception လို.ခေါ်တဲ့ အထင်အမြင် ယူဆချက် တစ်ခုဟာ အစစအရာရာ အဆင်ပြေ ချောမွေ.စေဖို.\nအတွက် ဘယ်အတိုင်း အတာထိ အရေးပါ အရာရောက်တယ် ဆိုတာ တွေ.မြင်နိူင်ပါတယ်၊ အခြားသူ တစ်ယောက်ရဲ့ စိတ်ထဲမှာ ဘယ်လိုပဲ ရှိရှိ၊\nဘာ ရည်ရွယ်ချက်နဲ.ပဲ မေးမေး "ဒုတိယ ကျောင်းသား" လိုပဲ ရိုးရိုးတွေးပြီး အကောင်းဆုံး အဖြေပေးသင့်ပါတယ်...။\nဆရာက ကျောင်းသား တစ်ယောက်ကို စားပွဲရှေ.မှာ ထိုင်ခိုင်းပြီး "က" တစ်လုံးရေးပြပါလို. ခိုင်းပါတယ်။ ကျောင်းသားက ရေးပြီး ဆရာ့ရှေ.ကို\nထိုးပေးလိုက်ပါတယ်.... ဆရာက သူ.အဖြေကို လက်မခံခဲ့ပါဘူး။ ဆရာ့ဘက်က ကြည့်တော့ အဖြေက "ယ" ဖြစ်နေတာကိုး...\nနောက်ကျောင်းသား တစ်ယောက်ကို ဆရာက ခေါ်ခိုင်းပါတယ်...ကျောင်းသားက ရေးပြီး" စာရွက်ကို ဆရာ့ဘက် တစ်ပတ်လှည့်ပြီး ပြလိုက်ပါတယ်.\n.. ဆရာက သူ.အဖြေကို သဘောကျ လက်ခံခဲ့ပါတယ်....\nဒီအဖြစ်ပျက်လေးမှာ "ကိစ္စရပ်တိုင်းမှာ Angle Of Vision လို.ခေါ်တဲ့ ရှုထောင့် အမျိုးမျိုး ရှိနိူင်တယ် ဆိုတာပါပဲ"... ကျောင်းသား နှစ်ယောက်လုံးရဲ့\nအဖြေဟာ အမှန်တွေချည်းပါပဲ... ဒါပေမဲ့ ပထမ ကျောင်းသားဟာ သူ.ဘက် အမြင်အတိုင်း ဆရာ့ကို ပြတာကိုး... ဒီနေရာမှာ သတိထားရမှာက\nဒုတိယ ကျောင်းသားဟာ ဆရာ့ဘက်က "က" လို. မြင်ရအောင် သူက "ယ"လို. အမှားကြီးေ ရးလိုက်တာ မဟုတ်ပါဘူး... သူလည်း အမှန်ပဲ\nရေးလိုက်ပြီး ဆရာ့ဘက်ကလည်း အမှန်ပဲ မြင်နိူင်အောင် နှစ်ဦးနှစ်ဖက် အဆင်ပြေမယ့် အခြေအနေ တစ်ခုကို ဖန်တီးလိုက်တာပါ...\nအချို.သော ကိစ္စရပ်တွေမှာ သူ.ဘက်ကလည်း ဘယ်လိုများ မြင်နိူင်မလည်းလို. စဉ်းစားတွေးခေါ် ချင့်ချိန်ပြီး သူ.ရဲ့ ရှုထောင့်ကနေ မြင်ပြ၊ တွေးပြ၊\nဆွေးနွေးပြဖို. လိုပါလိမ့်မယ်.... အဲဒါမှလည်း ကိုယ်မှန်တယ် ဆိုတာကို သူနားလည် လက်ခံနိူင် လာမှာပါ... အဲဒီလိုမဟုတ်ပဲ ကိုယ်မှန်တယ်\nဆိုတာကို ကိုယ့်ဘက်က အမြင် တစ်ခုတည်းနဲ. ကြည့်ပြီး ဇွတ်အတင်း ငြင်းခုံနေမယ် ဆိုရင်တော့ လိုလားအပ်တဲ့ အခြေအနေ တစ်ခုကို ဘယ်တော့မ\nှ ရောက်တော့မှာ မဟုတ်ပါဘူး...\nဆရာက ကျောင်းသားကို ခုံပေါ်မှာ မတ်တပ် ရပ်ခိုင်းထားပြီး အပြစ်ပေး ထားပါတယ်... အချိန် အတော်ကြာတော့ ဆရာက ကျောင်းသားကို\nဆုံးမဖို.လက်ယပ် ခေါ်လိုက်တယ်... ဒါပေမယ့် အဲဒီအချိန်မှာ ကျောင်းသားက ရပ်နေတာ ကြာပြီဖြစ်တဲ့ အတွက် ဆရာက ပြန်ထိုင်ခိုင်းရင်\nကောင်းမှာပဲလို. တွေးနေချိန်ပါ... ကျောင်းသားက လိုရာတွေးပြီး ထိုင်ချလိုက် ပါတယ်... အဲ့မှာတင် ပြဿနာက စတက်ပါတော့တယ်...\nဒါဟာ misunderstanding (နားလည်မှု လွဲချော်ခြင်း) ပါ၊ များသောအားဖြင့် Body Language လို.ခေါ်တဲ့ ခန္ဓာကိုယ် အစိတ်အပိုင်းကို အသုံးပြုပြီး\nအသံတိတ် စကားပြော ဆက်သွယ်တဲ့ အခါမျိုးမှာ နားလည်မှု လွဲချော်တာတွေ ဖြစ်တတ်ပါတယ်... အဆိုးဝါးဆုံး ကတော့ အထက်က\nဖြစ်ရပ်ကလေးလို ကိုယ့်ရဲ့ စိတ်အာရုံ (Emotion)ရဲ့ လွှမ်းမိုး ခြယ်လှယ်မှုကြောင့် သူတစ်ပါးရဲ့ စကားကို တလွဲ အဓိပ္ပာယ် ကောက်မိတာတွေ၊\nအခြေအနေတွေကို အလွဲလွဲ အမှားမှား နားလည် သုံးသပ်မိတာ တွေပါပဲ၊ ဘယ်ဘာသာစကားနဲ.ပဲ ပြောပြော ဘယ်လိုကြောင့်ပဲ ဖြစ်ဖြစ်ပါ\nသူတစ်ပါး ကိုယ့်ကို ဘာပြောတယ်၊ ဘယ်လို ရည်ရွယ်ချက်နဲ. ပြောတယ် ဆိုတာကို အမှန်အတိုင်း အရှိအတိုင်း နားလည်နိူင်အောင် ကြိုးစားခြင်းဟာ\nအားလုံးအတွက် အကောင်းဆုံး ဖြစ်လိမ့်မယ် ထင်ပါတယ်...\nဆရာက ကျောင်းသားအားလုံး ရှေ.မှာ ရပ်ပြီး လက်ညှိုး တစ်ချောင်း ထောင်ပြီး ဒီလိုပြောပါတယ်..."မင်းတို. အားလုံး လက်ညှိုး ထောင်လိုက်ပါ"\nကျောင်းသား အားလုံး ဆရာ့ကို စိတ်ဝင်တစား ကြည့်နေရာကနေ ဆရာ ခိုင်းတဲ့ အတိုင်းလိုက်လုပ် ကြပါတယ်... အဲဒီအချိန်မှာပဲ ဆရာက\nသူ.ရဲ့နားထင်ကို လက်နဲ.ထောက်ပြီး... "အဲဒီလက်ညှိုးနဲ. ကိုယ့်နဖူးကို ထောက်လိုက်ကြပါ" လို. ထပ်ပြောပါတယ်... ကျောင်းသား အားလုံးဟာ\nဆရာ လုပ်တဲ့အတိုင်း နားထင်ကို လိုက်ထောက် ကြပါတယ်...ခဏနေမှ သူတို.မှားသွားမှန်း အားလုံးက သဘောပေါက် လိုက်ကြပါတယ်...\n"ဆရာ ထောက်ခိုင်းတာက နဖူးကိုလေ"\nဒီအဖြစ် အပျက်လေးမှာ အကြားနဲ.အမြင် တစ်ထပ်တည်း မကျမှုကို တွေ.ရပါလိမ့်မယ်... တပြိုင်တည်းလို. ထင်ရပေမယ့် တကယ်တမ်းက\nအမြင်အာရုံက ဦးနှောက်ကိုအရင် ရောက်သွားတဲ့ သဘောပါ... အမြင်အာရုံဟာ အလင်းကို အခြေခံပြီးအကြား အာရုံကတော့ အသံမှာ\nအခြေခံပါတယ်... အလင်းရဲ့ အလျင်ဟာ အသံရဲ့ အလျင်ထက် ပိုမြန်တဲ့ အတွက် ဒီလိုဖြစ်ခြင်း ဖြစ်ပါတယ်...\nဒီသဘော တရားလေးကို ကောင်းစွာ နားလည်မယ် ဆိုရင် ကိုယ်ပြောမယ့် စကားနဲ. သင့်တော်မယ့် လိုက်လျော ညီထွေ ဖြစ်မယ့် ဟန်ပန်\nအမူအရာ ထားမှသာလျှင် ကိုယ်ပြောမယ့် စကား အရာထင်မှာပါ... သိပ်ဆိုးတဲ့ ကလေး တစ်ယောက်ကို ငါရိုက်လိုက်ရ လို. မာန်ပြီး မျက်နှာက\nပြုံးစိစိ လုပ်မယ်ဆိုရင် ကလေးက ကိုယ့်စကားကို အလေးမထားပဲ နေမှာပါ...\nအဲဒီလိုပါပဲ ကိုယ့်လက်အောက် ငယ်သားတွေကို မင်းတို. ငါ့ကို ပွင့်ပွင့်လင်းလင်း ဝေဖန်ကြပါ၊ မှားတာကို ထောက်ပြပါလို. ပြောနေပေမယ့်\nမျက်နှာက ငါ့ကို မကောင်းဘူးလို. ပြောလို.ကတော့ အလုပ် ထုတ်ပစ်မယ် ဆိုတဲ့ ရုပ်ပေါက်နေရင် ကိုယ်ပြောခဲ့တဲ့ စကားဟာ အလကား\nအရှင်းဆုံး ပြောရရင် ရိုးသားဖို.၊ ပြီးတော့ သတိထားဖို.ပါပဲ... လူတစ်ယောက်ဟာ ရိုးသားမယ်၊ စိတ်ထဲမှာ တကယ် ရှိတာကိုသာ ပြောမယ်ဆိုရင်\nသူ.ရဲ့ မျက်နှာကနေ သူ.ရဲ့ကောင်းတဲ့ စေတနာကို မြင်နိူင်ပါတယ်...\nဆရာက ကျောင်းသားတွေကို စာရွက် အဖြူရောင် ထောင်ပြပြီး ဒါ ဘာအရောင်လဲလို. မေးပါတယ်... ကျောင်းသား အားလုံးက တညီတညွတ်တည်း\nဆရာက White Borad ရဲ့ မျက်နှာပြင်ကို ထောက်ပြီး ဒါကရော ဘာအရောင်လဲလို. မေးပြန်ပါတယ်... မဆိုင်းမတွပဲ အားလုံးက အဖြူရောင်ပါလို. ဖြေကြပါတယ်... အဲဒီနောက်မှာတော့ ဆရာက ခုနကစာရွက်ကို White Board မှာ ကပ်ပြီး "ဒီနှစ်ခုမှာ ဘယ်ဟာ အဖြူလဲ လို. မေးပြန်ပါတယ်"... ကျောင်းသား အားလုံး ဖြေရန် စွံ.အ သွားပါတော့တယ်...\nဒီအဖြစ် အပျက်လေးမှာ လူတွေ သတ်မှတ်တဲ့ စံနှုန်းတွေရဲ့ေ၀၀ါး ဆန်းပြားမှုကို တွေ.မြင်နိူင်ပါတယ်.... လူတစ်ယောက်က ချမ်းသာမယ်... နောက်တစ်ယောက်က ပိုချမ်းသာမယ်...နောက်တစ်ယောက်ကပိုပြီး ချမ်းသာမယ် စသဖြင့်ပေါ့... သတ်မှတ်ချက် တွေမှာ အဆုံးသတ်မျဉ်း မရှိသလို အစစ်အမှန် ဆိုတာလည်း မရှိနိူင်ပါဘူး... ဒါကြောင့် ပြဿနာ တစ်ခုကို ဖြေရှင်းတဲ့ အခါမှာ ကိုယ့်ရဲ့ စိတ်အခြေအနေေ တွကို သေချာမှုမရှိတဲ့ သတ်မှတ်ချက်တွေ လာရောက် လွှမ်းမိုးတာ မခံစေဘဲ တကယ့် အရှိတရား (Being) မှာပဲ စူးစိုက် နှစ်မြှုပ် ထားနိူင်ဖို. လိုပါတယ်....ဒီလိုမှလည်း နည်းလမ်းကျပြီး မျှတတဲ့ အဖြေတစ်ခုကို ထုတ်နိူင်မှာပါ...\nဆရာက မေးပါတယ်... "အဖြူမဟုတ်ရင် ဘာလည်းကွ"...။ အဖြူမဟုတ်ရင် အမည်းပေါ့ ဟု ကျောင်းသားက ပြန်ဖြေပါတယ်...\nတစ်ကယ်က "အဖြူမဟုတ်ရင် မဖြူတာတာတွေ အားလုံး ဖြစ်နိူင်တာလေ" ကျနော်တို.လည်း လူ.လောကထဲက ပြဿနာရပ် တော်တော် များများမှာ အဲဒီ ကျောင်းသားလေး လိုမျိုး ဖြစ်နိူင်ချေ (Propability) များစွာကို မစဉ်းစားပဲ၊ ဆန်.ကျင်ဘက် အမြင် (Opposite View) တွေကိုသာ ရုတ်တရက် စဉ်းစားမိတတ် ကြပါတယ်... ဥပမာ ကိုယ်သိထားတဲ့ အမှန်တရား တစ်ခုနဲ. အခြားလူ ပေးလာတဲ့ အဖြေတစ်ခုနဲ. ကိုက်ညီမှု မရှိတဲ့ အခါမျိုးမှာ တစ်ဘက်သူ မှားနေတယ် ဆိုပြီး ရုတ်တရက် ကောက်ချက် ချမိတတ်ပါတယ်... ကိစ္စရပ်တိုင်းမှာ ဖြစ်နိူင်ခြေတွေ တစ်ခုထက် ပိုပြီး ရှိနိူင်တယ် ဆိုတာ၊ စဉ်းစားပုံ စဉ်းစားနည်း (The Way Of Thinking) အပေါ် မူတည်ပြီး အဖြေ ဒါမှမဟုတ် ရလဒ်တွေဟာ တစ်နည်းတစ်ဖုံ ပြောင်းလဲ သွားနိူင်တယ် ဆိုတာတွေကို နားလည် ထားရပါမယ်... "ဒါမှ ငါမှန်တယ်၊ မင်းမှားတယ် ဆိုတဲ့ အမြင်တွေက လွတ်မြောက်ပြီး ငါလည်းမှန်တယ်၊ မင်းလည်း မှန်တယ် ဒါပေမယ့် ဘယ်သူ.ရဲ့ လမ်းကြောင်းက ပိုပြီး အားကောင်းတယ် ဆိုတဲ့ အမြင်မျိုးကို မြင်နိူင်စွမ်းရှိမှာပါ...\nပြဿနာဆိုတဲ့ စကားလုံးနဲ.တတ်နိူင်သမျှ ကင်းဝေးနိူင်ဖို.၊ နောင်တတွေ ခဏခဏ မရဖို.၊ အနည်းဆုံး လောကထဲမှာ ပြုံးပြုံးကလေး နေနိူင်ဖို. သိမိသမျှ၊ ဖတ်မိသမျှ၊ ကျင့်ကြံ အားထုတ်မိသမျှ ပေးဝေ လိုက်ရပါသည်...\nPosted by ပုလဲသား at 2:54 AM\nLabels: အတွေးအခေါ်ဆိုင်ရာ ဆောင်းပါး, ဆောင်းပါး\nကွန်ပျူတာ hardwareကြောင်း(ဖတ်သမျှ၊ သိသမျှ ဝေငှ)\nခေါင်စဉ်-website ရဲ. IP adress အမည်ကို သိချင်ရင်\nအဖေ(အဝေး တစ်နေရာရောက် သားမှ အဖေ သို့)\ntouch PC လုပ်နည်း


Creative Writing » လက်ဘက်ရည်ဆိုင်နှင့် ကျနော်\t15\nkai says: ကုလားတွေဆီကယူလိုက်တဲ့ ဗမာတွေရဲ့ ရိုးသွားတဲ့အရာ…ဖြစ်သွားသော ရိုးရာပေါ့…။\nkotun winlatt says: မြန်မာပြည်က လက်ဘက်ရည် ရာဇဝင် တစ်ချို့တစ်ဝက် ကျနော်ပြန်ပီးဖတ်ဖြစ်နေတဲ့ စာအုပ်လေးထဲမှာပါသဗျ . .\nဦးဦးပါလေရာ says: ကြားဖူးသလောက်တော့……\nkotun winlatt says: ဦးဦးပါ ရေးပြသွားတာတွေက မှတ်သားစရာတွေပါပဲ ငယ်ငယ်က ဒန်ချိုင့်လေးဆွဲပြီး လက်ဘက်ရည် ဝယ်ခဲ့ရတဲ့ ဘဝ အခုကျတော့ လက်ဘက်ရည်ဆိုင်မှာ လုပ်ငန်းအကြောင်း ထွေရာလေးပါးပြောနေရတဲ့ ဘဝ\nkai says: အဟမ်း.. ပြောသာပြောတာ…\nkotun winlatt says: အယ် . . . သူကြီးမင်းလည်း လက်ဘက်ရည်ဆိုင်ထိုင်ရတာကို သဘောကျတဲ့ လူပါလား . . .\nတောတွင်းပျော် says: ကျနော်ကတော့တစ်မျိုး\nkotun winlatt says: ဟေ …. ကတောပျော် …. အကြိုက်ကလည်း များပါ့…\nSwal Taw Ywet says: အပိုဆာဒါး ဆိုတဲ့ မြန်မာအသုံးလေးလည်း အဲကလာတာဘဲ ဖြစ်လိမ့်မဗျ။\nkai says: တန်ဖိုးရှိသဗျ…\nကျုပ်က.. အပိုစာသားကို.. ရွှတ်ပြီးခေါ်နေတယ်မှတ်တာ..။ Log in to Reply\tWas this answer helpful?LikeDislike 997\nkotun winlatt says: အင်းဗျ…. ကိုစွယ်တော်ရွက်ရေ …\nခင်ဇော် says: ဒါ က ကျနော့် လက်ဖက်ရည်ဆိုင် လွမ်းချင်းး\nဦးကြောင်ကြီး says: လဖက်ရည်ဆိုင် ဆိုတာ အချိန်ဖြုန်းတီးရာ နေလျှာတခုဘာဂျာ…။ ၉၀% မှန်သယ်ဆို အဘူငြင်းမရဲ\nkai says: အင်း… ကျုပ်အတွက်တော့… …အရေးကြီးတဲ့အတွေးအခေါ်တချို့ မွေးဖွားပေးခဲ့ရာနေရာတွေလည်းဖြစ်လို့..နေရဲ့..။ Log in to Reply\tWas this answer helpful?LikeDislike 12139\nThint Aye Yeik says: လက်ဖက်ရည် ကျဆိမ့်ဆိုတာက ကျနော့် အချစ်ဦး။


Myanmar Vacation Festival 2019 | Myanmar Gazette News Media Forum Network\nHome » Travel » Myanmar Vacation Festival 2019\nMyanmar Vacation Festival 2019\nPosted by Shar Thet Man on Feb 6, 2019 in Travel |2comments\n#Myanmar Vacation Festival 2019\nဟိုတစ်နေ့က #Pullman Hotel မှာလုပ်တဲ့ #Myanmar Vacation Festival 2019 ပွဲကို သယ်ရင်းနဲ့၂ယောက် သွားဖြစ်ခဲ့ပါတယ်။ ကုိုယ်ရောက်သွားတဲ့အချိန်က မနုမြတ်( Nu Myat Around the world) ရယ် ကိုသီဟ (Thiha, the traveler) တို့က How to becomeatravel blogger ဆိုတဲ့ခေါင်းစဉ်နဲ့ တစ်ယောက်မေး၊ တစ်ယောက်ကဖြေနေတာလေးနဲ့ ကြုံခဲ့ပါတယ်။ ကိုယ်သိပ်စိတ်ဝင်စားသွားတဲ့ခေါင်းစဉ်ပေါ့နော်။ တကယ်ပဲ ဘလောကာ ဖြစ်လို့မလွယ်ပါဘူး. အဓိက အချိန်ရယ်၊ငွေကြေးရယ်ပေါ့။ စာရေးဖို့အချိန်ပေးရသလို၊ အချက်အလက်တွေစုဆောင်းဖို့လည်း အချိန်ပေးရတယ်။ ပြီးတော့ ငွေထောက်ပံ့မယ့်သူမရှိရင် ကိုယ့်ဖာသာအိတ်စိုက်ပြီး အရင်ဦးဆုံးခရီးသွားရတယ်။ နောက်ပိုင်းမှ နာမည်တစ်လုံးရ လာတယ်ပေါ့နော်။ မွန်လေးလည်း ဘယ်လိုလုပ်ခုလို #Travel Emperor ပေ့ခ်ျ ထောင်ပြီး ခုချိန်ထိရေးဖြစ်နေလဲ နောက်ပို့စ်တွေမှာ ရေးပြီးတင်ပေးပါမယ်။ ကိုယ်လည်း အားယားပြီး ထိုင်ရေးတဲ့သူမဟုတ်တာတော့ အသေအချာပါပဲ။ Rich Kid လည်းမဟုတ်ပါဘူး။\nပြီးတော့ မနော် (Travel by naw htike) သူနဲ့ကရေစက်ကိုပါတာ။ အမှန်က သူက မနက် အစောပိုင်းပြောရမှာ။ လမ်းမှာ ကားပိတ်နေလို့ နောက်ကျသွားပြီး မနုမြတ်တို့က ကြိုပြောပေးနေ တာတဲ့။ တခါကလည်း ခါကာဘိုဇာဇီတောင်တက်ဖို့အကြောင်း seminar တက်တုန်းကလည်း သူနဲ့ကြုံခဲ့သလို hostel တစ်ခုမှာ ခရီးသွားအကြောင်းသွားနားထောင်တော့လည်း ကြုံခဲ့ပါ တယ်။ သူကဓါတ်ပုံဘယ်လိုရိုက်သင့်တဲ့အကြောင်းနဲ့ သူဘယ်လိုရိုက်ခဲ့တာကအစ ရှင်းပြတော့ ဗဟုသုတတော်တော်လေးရပါတယ်။ ဓါတ်ပုံဆိုတာ ရိုက်ချင်တိုင်းရိုက်လို့မရတဲ့အကြောင်း၊ သူဆိုကင်မရာအကောင်းစားကိုင်ရမှရယ်လို့စိတ်ထဲမထားဘူးတဲ့။ ဟုတ်တယ်။ မွန်လေးလည်း ကင်မရာအကောင်းစားမရှိဘူး။ အရင်က canon camera လေးကို (၈)သောင်းနဲ့ဝယ်ဖူးတယ်။ ပြီးတော့ Action camera တွေပေါ်လာတော့ သူကရေအောက်ထဲကိုရိုက်လို့ရတယ်လေ။ ကိုယ်ကရေသရဲဆိုတော့ ထပ်ဝယ်ချင် စိတ်ဖြစ်ရော..အဲဒါနဲ့ canon camera ကိုရောင်းတယ်။ ရေသွားကူးတဲ့အခါ တခါကဆို လာအိုသွားတုန်းက Blue Lagoonကိုသွားကြမယ် ဆိုတော့ ဖုန်းနဲ့ရေထဲရိုက်ရင် ဖုန်းထဲရေတွေဝင်ကုန်မှာလေ။ သိန်းကျော် ၀ယ်ထားရတဲ့ဖုန်း ပျက်ရင်အမေကသတ်မှာ အဲတော့မဖြစ်ပေဘူး။ အဲတော့ Action Camera ကိုဝယ်တယ်။ ကုန်းပေါ်ဆို ရိုက်ရအဆင်ပြေအောင် ရုပ်ထွက်ကောင်းတဲ့ Iphone7လဲလိုက်တယ်။ (5 က ပျက်သွားလို့) အဲဒါနဲ့ပဲ..ဓါတ်ပုံရိုက်တယ်။ ပုံတွေ မှောင်တဲ့အခါ အလင်းချိန်တယ်။ Retouch ပြန်လုပ်တယ်။ တခါတလေ Iphone camera ကောင်းအားကြီးလို့ ပြင်စရာမလို တာတွေရှိ တယ်။ မကြိုက်တဲ့အပိုင်းတွေဆို crop လုပ်တယ်။ ကင်မရာကို သိန်းကျော်ပေးမှ ပုံကောင်း ထွက်တာမဟုတ်ဘူး ဆိုတာပြောချင်တာပါ။ ကိုယ့်ရှိတာလေးနဲ့လှအောင်နေတတ်ရင်လည်း ပျော်စရာပါပဲ။\nThe iPhone7and iPhone7Plus are rated as being IP67 splash, water and dust resistant under IEC standard 60529. That means the iPhone7can survive being submerged in just over three feet of water for up to 30 minutes. There is also fine print about “water.”Jan 27, 2017\niphone7 ကရေစိမ်ခံသတဲ့..။ သူတို့ပြောတာပဲ..


by thirizaw on Mon 29 Mar 2010, 15:38\nကျွန်မဘေးကလာတဲ့အသံကြောင့် လှည့်ကြည့်မိလိုက်တယ် .တချိန်တည်းမှာပဲအနာကဆလွန်းနားအနီလှလှလေးတစ်စီးဖြတ်သွားတာတွေ့ လိုက်ပါတယ် ....\nကျွန်မပြောချင်တာ သူ့ အဖေကိုပူဆာနေတဲ့ကလေးလေးပါ .အများဆုံးဒီကလေးရဲ့ အသက် က လေးနှစ် ပတ်ဝန်းကျင်ပဲရှိဦးမယ်.\nသူ့ အဖေဘာလုပ်လဲဆိုတော့ ကျွန်မတို့ ပတ်ဝန်းကျင်ကအကုန်သိကြတဲ့ အမှိုက်သိမ်းတဲ့ဦးလေးကြီးတစ်ယောက်ပါ ..ခြေထောက်တစ်ဖက်ကသိပ်မသန်လှပါဘူး..အဲဒီကလေးကပူဆာနေတာကို သူ့ အဖေလုပ်တဲ့ သူကကြားသလိုလို မကြားသလိုလို နဲ့ ဆေးပေါလိပ်ကြီးဖွာနေလေရဲ့ ....\nကလေးကလည်းဂရုမစိုက်ပါဘူး ဟိုကားလှလှလေးပဲငေးပြီး သူဘာသာသီချင်းလေး ဆိုနေတယ် ..\nကျွန်မတစ်ယောက်တည်းလမ်းလျှောက်ရင်းပြုံးမိပါတယ် ...ကလေးတွေဟာသိပ်ကိုဖြူစင်ပါလား .ဘာအပူပင်မှလဲမရှိဘူးလေ ..သူတို့ ကငယ်ပေမယ့် လည်း လိုချင်တာတွေရှိပါတယ် .လိုအပ်တာတွေရှိ တယ် .ရည်မှန်းချက်တွေလည်းရှိနေတယ်ဆိုတာ ကျွန်မတပြိုင်နက်တွေးလိုက်မိတယ်..ဒါပေမယ့် သူတို့ လို အပ်တာတွေဖြည့်ဆည်းပေးနိုင်ဖို့ လိုပါတယ် ..ဒါမှသူတို့ အနာဂတ်လေးတွေတောက်ပကြမှာပါ..\nဒီကလေးလေးအကြောင်း ကျွန်မသိသလောက်ပြောရရင်တော့.. အမှိုက်သိမ်းတဲ့ ဦးလေးကြီးကလဲ သူ့ အဖေအရင်းမဟုတ်ပါဘူး ..ဒီကလေးလေးကိုအမှိုက်ပုံလာစွန့် ပစ်ထားလို့ဒီဦးလေးကြီးကမွေးစားထားတာပါ ..လူကတော့မချမ်းသာပေမယ် .စိတ်ဓာတ်အရမ်းချမ်းသာတာကျွန်မသိလိုက်ရတယ် ..လူတစ်ယောက်ကိုမွေးစားဖို့ ဆိုတာ တော်ရုံဘယ်သူမှမလုပ်နိုင်ပါဘူး .အမှန်တိုင်းပြောရရင်ကျွန်မလည်းမလုပ်နိုင်ပါဘူး .. .\nအဲဒီတည်းကကျွန်မစဉ်းစားမိတယ် သူတို့ ကို ဘယ်နည်းလမ်းနဲ့ ကူညီနိုင်မလဲ ..ဒီကလေးတွေလို ပဲ အစွန့် ပစ်ခံကလေးတွေ ဘယ်လောက်တောင်များနေပြီလဲ ......အုတ်တချပ်သဲတပွင့်အဖြစ်နဲ့ ကူညီချင်ပါတယ် ..အဲလိုကူညီဖို့ ကကျွန်မတစ်ယောက်တည်းမရပါဘူး ..ဒီလိုကျွန်မနဲ့ စိတ်ကူးတွေတူတဲ့ ဒီဖိုရမ်ကသူငယ်ချင်းတွေနဲ ဆုံဆည်းရတာအရမ်းပဲဝမ်းသာမိပါတယ် လို့ ...\nပြီးတော့ကျွန်မဆရာပြောတဲ့စကားလေးတစ်ခုရှိတယ်.ဘယ်တော့မှမမေ့နိုင်တဲ့စကားပါပဲ ...အဲဒါကတော့ ကိုယ်က လူတစ်ယောက်ပေါ်မေတ္တာထားနေရုံနဲ့ မပြီးဘူးတဲ့ စေတနာပါရှိရတယ်တဲ့ ..ကိုယ်ကမေတ္တာရှိရင်သွားတကယ်လက်တွေ့ သာ သွားကူညီလိုက်ပါတဲ့ ..အဲဒါမှမေတ္တာပါတဲ့စေတနာတဲ့လေ ..\nကဲ .သူငယ်ချင်းတို့ ရေ ကျွန်မလည်း အဲဒီလို မေတ္တာပါတဲ့ စေတနာတွေ နဲ့ မိဘမဲ့နေတဲ့ အပြစ်မဲ့သောကလေးတွေကိုကူညီချင်ပါတယ် လို့ ပြောပါရစေ .\nRe: ကျွန်မအတွေး.......ကျွန်မလက်တွေ့ ကြုံရသော..\nby kozaw(OCG) on Mon 29 Mar 2010, 16:14\nby waime on Thu 01 Apr 2010, 14:47\nမမ ရေ အရမ်းကောင်းတာပဲနော်.....\nတကယ်ကို ကောင်းတဲ့ စာသားလေးတွေပါပဲ\nအားပေးပါတယ်နော် နောက်လဲ ရေးပါအုံး မမ\nby yinyinlai on Sat 05 Jun 2010, 20:34\nအုတ်တချပ်သဲတပွင့်အဖြစ်နဲ့ ကူညီချင်ပါတယ် ..အဲလိုကူညီဖို့က ကျွန်မတစ်ယောက်တည်းမရပါဘူး ..ဒီလိုကျွန်မနဲ့ စိတ်ကူးတွေတူတဲ့ ဒီဖိုရမ်ကသူငယ်ချင်းတွေနဲ ဆုံဆည်းရတာအရမ်းပဲဝမ်းသာမိပါတယ် လို့ ...\nပြီးတော့ ကျွန်မဆရာပြောတ စကားလေးတစ်ခုရှိတယ်.ဘယ်တော့မှ မမေ့နိုင်တဲ့စကားပါပဲ ...အဲဒါကတော့ ကိုယ်က လူတစ်ယောက်ပေါ် မေတ္တာထားနေရုံနဲ့ မပြီးဘူးတဲ့ စေတနာပါရှိရတယ်တဲ့ ..ကိုယ်ကမေတ္တာရှိရင်သွား တကယ်လက်တွေ့သာ သွားကူညီလိုက်ပါတဲ့ ..အဲဒါမှမေတ္တာပါတဲ့ စေတနာတဲ့လေ ..\nသီရီရေ ထပ်တူထပ်မျှပါပဲနော် ၀မ်းသာပါတယ် တို့တွေရဲ့ ကောင်းသော ဆုံဆည်းမှု့တွေ အတွက်ပါ\nပြီးတော့ မေတ္တာပါတဲ့ စေတနာတဲ့လား အဲ့ဒီစကားလေးကို ဘ၀တစ်လျှောက်လုံး အမှတ်ရနေတော့မှာပါ


San Htun's Diary: August 2011\nအရင်တုန်းက စန်းထွန်းတယောက် စိတ်ကောက်ရင်ဖြင့် မျက်နှာက ရှစ်ခေါက်ချိုး၊ စိတ်ထဲ မတွေ့ ရင်ဖြင့် မျက်နှာမှာ ပေါ်တာ တန်းခနဲပဲ။ တကယ့်ကို ဟန်ဆောင်မှု ကင်းခဲ့တာပါ။\nနေထိုင်မှုစရိတ် ကြီးမြင့်လှတဲ့ စလုံးမှာ အတူနေထိုင်ကြသူချင်း စရိုက်လေးတွေ မတူညီတဲ့အခါ၊ သူတပါးအတွက် စဉ်းစားမပေးတဲ့သူတွေနဲ့ကြုံရတဲ့အခါ အစာမကြေတာတွေကို အတင်းကြိတ်မှိတ်ဝါးပြီး မျိုချရတာပေါ့။ မမျိုချနိုင်ရင်တော့ဖြင့် အိမ်အသစ်ရှာပေါ့။\nအလုပ်ထဲမှာ စီနီယာ အနိုင်ကျင့်ရင်၊ အတူအလုပ်လုပ်သူချင်း ပညာပြရင် ဘာမှမဖြစ်သရောင် မျက်နှာကို ပြုံးဖြီးဖြီး(အတင်း ပါးစပ်ကို ဖြဲထားရတာ..)လုပ်ပြီး မခံချင်စိတ်တွေကို မျိုချခဲ့ရတာပေါ့။ မမျိုချနိုင်ရင်တော့ဖြင့် အလုပ်ပြောင်းပေါ့။\nစွာတတ်၊ နှက်တတ်၊ မျက်နှာဖြီးထားတတ်၊ ရင်ထဲရှိတာတွေ မျိုသိပ်တတ်အောင်၊ အစာမကြေတာတွေ မျိုချတတ်အောင် စလုံးက သင်ပေးခဲ့ပါတယ်။\nခု Principals of Success(FOREST Academy) two weeks course ကို တက်နေရပါတယ်။ FOR-REST ဆိုတဲ့အတိုင်း တကယ့်ကို REST ရတာပါ။ အတန်းစလို့၁၅မိနစ်လောက်ဆို မျက်လုံးကစင်းပြီး ခေါင်းစိုက်နေပြီ။ ကမ္ဘာပေါ်မှာ အလေးလံဆုံးက မျက်ခွံဆိုတာ အဟုတ်..တကယ်..။ သင်တဲ့ဆရာကလည်း နားမလည်တဲ့ စီးပွားရေးအကြာင်းတွေကို ဥပမာပေးပြီး ရှင်းပြတော့ ပိုပြီး ချော့သိပ်နေသလို။ Transcendental Meditation ဆိုတဲ့ တရားထိုင်နည်း ဘယ်လိုကောင်းကြောင်း၊ ဘယ်သုတေသနက ဘယ်လို ထောက်ခံကြောင်း၊ နာမည်ကြီး ဘယ်သူတွေက TM ကို လေ့လာနေတယ်ဆိုတာကို မားကတ်တင်းဆင်းသလို ဆင်းတဲ့အခါ၊ TM စတင်တည်ထောင်သူ မဟာရီချီယောကီ တရားတိတ်ခွေကို ဖွင့်ပြတဲ့အခါ ကျောင်းသားအားလုံးက အိပ်ငိုက်တော့တာပဲ။ မြန်မာလိုတရားဟောရင်တောင် ပါဋ္ဌိတွေပါရင် နားမလည်တာ ခုလို unawareness၊ consciousness၊ unboundedness၊ unifined field ဆိုပြီး အင်္ဂလိပ်တရား နာရတော့ စန်းထွန်းတယောက် ရွာလည်တော့တာပေါ့ (ကျောင်းသားအများစု)။ TMက တကယ်လည်း ကောင်းမှာပါ။ တချိန်ချိန်မှာတော့ TM ကောင်းတယ်လို့တွေးချင်တွေးလာမှာပါ။ ခုချိန်မှာတော့....\nကျောင်းက ကွန်ပျူတာဘာသာရပ်တွေကတော့ တကယ်ကောင်းပါတယ်။ ဒါပေမဲ့ ခုလို SCI၊ Forest course တွေကတော့ ...း)။ ခက်တဲ့ဘာသာရပ်တွေကို သင်ယူပြီး ခုလို အနားရတဲ့ ဘာသာတွေကို သင်ရတော့ အတော့်ကိုပျင်းသား။ ဆရာတွေက လိုအပ်တယ်၊အရမ်းကောင်းတယ်လို့တွေးပေမဲ့ ကျောင်းသားတွေက မတွေးတဲ့အခါ...မိဘက အာဟာရရှိစေဖို့အတင်းကျွှေးလို့အော်ဟစ်ငိုယိုပြီး မကြိုက်တဲ့ အစားအစာကို အတင်းမျိုချ စားရတဲ့ ကလေးလို...ဗြဲ...ဗြဲ။\nခုလို အားရားလိုက်၊ ယားလို့မကုတ်အားနိုင်အောင် ဘီးစီးလိုက်နဲ့စန်းထွန်းတယောက် အစာမကြေတာတွေကို ကြိတ်မှိတ်မျိုချပြီး ဝါးနေကြောင်း...။\nသြဂုတ် ၂၉၊ ၂၀၁၁။\nအမှတ်နည်းနည်းများရင်ဖြင့် မောင်မောင်တယောက်ကတော့ "အ..မေကြီးရေ၊ အ...ဖေကြီးရေ သား အမှတ်၉၀ ရတယ်..."ဆိုပြီး တရက်ကွက်လုံးကြားအောင် လမ်းထိပ်ကနေ ဟစ်လေ့ရှိပါတယ်။ အမှတ်နည်းလို့ ကတော့ အသံမထွက် ငြိမ်ကုတ်နေတာများ။ ရီပို့ ကတ်လာတော့မှ သိရတာ။ တခါတလေများ ရီပို့ ကတ်တောင် ဖြောင်လိုက်သေး။ အခုလည်း မောင်မောင့်အမ ပီသစွာ လမ်းထိပ်ကနေ ခုနစ်သံချီ ဟစ်ချင်ပေမဲ့ ဟစ်လို့ မရတော့ ဘလော့ကနေပဲ အသံပြဲကြီးနဲ့ဟစ်လိုက်ပါမယ်...(သတိ - နား ဂွမ်းဆို့ ထားတော်မူပါ...)။\n"A ရတယ်ဗျို့ .................း)းDးP "\n(ကြုံတုန်း ကြွားလိုက်ဦးမှ ....)\nမူလတန်းတုန်းက စာမလုပ်တာများ ဘယ်လောက်တောင်လဲဆိုရင် "သူများ သားသမီးတွေ သတင်းစာ ဖတ်တတ်နေပြီ မေ့ သမီး ခုထိ မဖတ်တတ်သေးဘူး..." ဆိုပြီး မကြီးက မေ့ကို တိုင်ရတဲ့အထိ။ ဟိုင်းကြီးရွာသစ်ကျောင်း လေးတန်းရောက်တော့ ပထမ စရတယ်။ ခုနစ်ယောက်ပဲရှိတဲ့ ကျောင်းသားတွေကြားမှာ အနူတော လူချောလုပ်နေတာပေါ့။ ဒီလိုနဲ့ပုသိမ်မရောက်ခင် ခုနစ်တန်းအထိ ဟိုင်းကြီးကျောင်း၊ စံပြကျောင်းတွေမှာ စန်းထွန်းတို့လူချောလုပ်ခဲ့တာပေါ့။ ကျက်စာတွေဆို စာတော်တဲ့ ကျောင်းသားတွေဆီမှာ စာတိုင်ရပါတယ်။ ကျောင်းဥယျာဉ် မြေဆွတုန်းက တီကောင်နဲ့လိုက်တို့ ထားတဲ့ ကောင်တွေ၊ ကွန်ပါဘူး ဖွက်တတ်တဲ့ ကောင်တွေ၊ ဆံပင်လိမ်ဆွဲတဲ့ ကောင်တွေတော့ စာတိုင်ချိန်ဆို စန်းထွန်း ပညာပေးတာ ကောင်းကောင်းခံရတာပေါ့။ ၏ နဲ့သည်နဲ့တောင် မလွဲရ။ လွဲလို့ ကတော့ ဒီကောင် စာမရဘူး ချာမဆိုပြီး နားရွက်ဆွဲ ခေါင်းခေါက်လုပ်တော့တာပဲ။ ဟိုကောင်တွေ ခမျာမှာလည်း သိရက်နဲ့ခံရတော့ အံတကြိတ်ကြိတ်နဲ့ ပေါ့။ အလှည့်ကျရင် မနွဲ့ မတမ်း...။\nရှစ်တန်း ပုသိမ်ကျောင်းရောက်တော့လည်း နှစ်ကျတွေ နေတဲ့ နောက်ဆုံးခန်း အီးခန်း။ အနူချော လူချော စန်းထွန်းတယာက် အခန်းထဲမှာ အဆင့်တစ်၊ တကျောင်းလုံး အဆင့်ခြောက်နဲ့ကိုးတန်း အေခန်း ရောက်လာပါတယ်။ ကိုးတန်းမှာ တနယ်လုံးက အတော်တွေ အေခန်းရောက်လာတော့ စန်းထွန်းတယောက် အရင်လို အဆင့်တစ် မရတော့ပါဘူး။ ကိုယ့်ထက် တော်သူတွေ ပေါ်လာပြီကိုး။ ရာထူးရှောပြီး အမြဲ အဆင့် ၂၀ ကနေ ၃၀ ကြား ရတော့တာပေါ့။\nပုသိမ်ကျောင်းကတော့ ဆယ်တန်းဆိုရင်လည်း ကျူရှင်မလိုပါဘူး။ ဆရာမတွေက အချိန်ပိုတွေ ခေါ်ပြီး တကယ်သင်ကြတာ။ တခါတလေများ ဆရာမတွေ အချင်းချင်း ဖိုက်ကြတာ သူသင်မယ် ငါသင်မယ်နဲ့ ။\nရန်ကုန်မှာတော့ ကျူရှင်က အဓိကပါပဲ။ ဆယ်တန်းစာမေးပွဲ ဖြေပြီးတော့ ဒီနှစ်လုံးလို့အိမ်ကို ပြောလိုက်တယ်။ အောင်စာရင်းထွက်လာတော့ ဒီသုံးလုံး ဖြစ်နေတယ်။ ထွက်ဖို့ ခက်တဲ့ မြန်မာစာ ဒီထွက်တာ။ ဂတ်တဲကွင်း(ရန်ကင်း)က ဆရာဦးသန်းညွန့်အသင်ကောင်းလို့ ပါ။ စန်းထွန်းတို့ နှစ်က ဘာသာစုံစနစ် ငါးဘာသာ။ မြန်မာစာ၊ အင်္ဂလိပ်စာ၊ သင်္ချာ၊ သိပ္ပံ(ရူပ၊ ဇီဝ၊ ဓာတု)၊ လူမူရေး(သမိုင်း၊ ဘောဂ၊ ပထဝီ)။ YIT ဆိုတာလည်း GTC ကနေ ကူးရတာ။ အိကေလို ၂မှတ်နဲ့ဆေးပြုတ်တာ မဟုတ်ဘဲ ၂၀ကျာ်နဲ့ဆေး ကပ်ပြုတ်တဲ့ စန်းထွန်း ကွန်ပျုတာကို ရောက်လာပါတယ်။ အဲဒီနှစ်က ဆေးပြုတ်တော်တော်များများ ကွန်ပျူတာ ရောက်လာတယ်။\nတက္ကသိုလ် ပထမနှစ်ကတော့ KMDမှာ IDCSတက်တာနဲ့တိုက်နေလို့ကျောင်းလုံးဝမတက်တာပါ။ စာမေးပွဲမဖြေမှီ ၂ပတ်အလိုမှ သန္တာ့ အကူအညီနဲ့ဖြေတာ အားလုံး Cရတယ်း) ။ မော်ဒရေးရှင်းနဲ့အောင်တာ။ စာမေးပွဲနီးလို့စာကြည့်ဖို့ ကို နေ့ ရွေ့ ညရွေ့ ။ တခါတလေများ စာမေးပွဲရက်တွင်း ကိုရီးယားကား အကြည့်မပျက်လို့အိမ်ကတောင် သြချရတယ်။ ဘကြီး၊ မြတ်မွန်၊ အိကေနဲ့အေးသက်လှိုင်က စာရှင်းပြမယ်ဆိုရင်တောင် ပတ်ပြေးနေတား)။ အေရရင် ကြည့်လိုက် ကွန်ပျူတာ ဘာသာရပ်နဲ့လားလားမှမသက်ဆိုင်တဲ့ အင်္ဂလိပ်စာ။ စာမေးပွဲမှာ တက္ကသိုလ်တွေကို မြို့ထဲမှာ ထားသင့်၊ မြို့ပြင်ရွေ့ သင့်ဆိုတဲ့ အက်ဆေးရေးခိုင်းတယ်။ စာမျက်နှာ လေးမျက်နှာလောက် ရွှီးလိုက်တာ အေရသွားတယ်း)။\nတတိယနှစ် အမှတ်စာရင်းကတော့ ထူးဆန်းတယ် ဘာသာစုံ ၆၀(B) ရတယ်။ ကိုယ်တယောက်တည်းမဟုတ်ဘူးနော် အားလုံး။ ဂုဏ်ထူးတန်းမှာ မာစတာဝင်ချင်ဇောနဲ့ကြိုးစားတော့ အမှတ်နည်းနည်းကောင်းတယ်။ ထုံးစံအတိုင်း အင်္ဂလိပ်စာနဲ့စိတ်ဝင်စားတဲ့ Software Engineering၊ Project Management၊ Artificial Intelligence တွေမှာ အေရတယ်။ ကျန်တာတွေကတော့ ဘီ...။\nNUS မှာတော့ Analysis & Design ဘာသာ ၃.၅(B-)က အမြင့်ဆုံးရဖူးတယ်။ သူငယ်ချင်းတွေက ၄၊၅ ရတဲ့အချိန်မှာ(၅ က အမြင့်ဆုံး)။ ကျန်တဲ့ဘာသာတွေက ၂(C)...း) ။ ၂.၂၅ ရမှ အောင်တာပါ။ ပရောဂျက်တွေ ကယ်လို့နောက်ဆုံးမှာ ၂.၅ နဲ့အောင်သွားလေရဲ့။ အင်တန်းပရောဂျက်က Accecture Prize ဇကာတင် စာရင်းထဲပါလို့အံ့တွေ သြလို့ ။ အဆံချောင်တွေသာ အဆက်ချာ စာရင်းထဲ ပါသတဲ့။ မနာလိုတိုရှည်... သူများကို ဒါ သက်သက်...။\nအခု နှစ်ခါပြန်တက်ရတဲ့၊ စတိတ်မှာ မအောင်မြင်နိုင်ဘူး၊ ဒီကျောင်းနဲ့မသင့်တော်ဘူး၊ ကျောင်းပြောင်းလို့အကြံပြုတဲ့ ပရော်ဖက်ဆာ ဂျိုးဇက်လာမန်ရဲ့ဘာသာမှာ အေရပါတယ်။ အေက အမြင့်ဆုံး A A- B+ B B- C+ C C- ထဲမှာ။ "San, good job." ဆိုပြီး ပရော်ဖက်ဆာက အသိအမှတ်ပြုလာတော့ စန်းထွန်းတယောက် မနောခွေ့ နေတာများ။\nဗီယက်နမ်မလေးမိုင်းတယောက် ၃ခေါက်တိတိ ဖြေပြီးတော့မှ ကားမောင်းလိုင်စင်ရတဲ့အခါ ပျော်လွန်းလို့ဘရိတ် ဒန့် ပါသတဲ့။ ဘိုးလင်းကစားတုန်းက အားလုံးလဲသွားရင်လည်း ထထခုန်တတ်ပါတယ်။ ခုလည်း စန်းထွန်းတယောက် ဘရိတ်ပဲ ဒန့် ချင်သလို၊ ထပဲ ခုန်ချင်သလို၊ ရက်စ်လို့အော်ပြီး လက်သီးပင့်လိုက်ချင်သလို၊ လမ်းလျှောက်ရင် မြေကြီးနဲ့မထိ၊ ပါးစပ်က နားရွက်ချိတ်လုမတတ် သွား၃၂ချောင်း အကုန်ဖေါ်ပြီး ပြုံးဖြီးဖြီး ဖြစ်နေပါတယ်။ နာ..ကွ...။ အဲလို ကြုံးဝါးတိုင်း နွယ်ဝင်က မေးလေ့ရှိပါတယ်။ ဘယ်နားက ကွနေတာလဲ...ဟင်..တဲ့။\nဒီဘာသာက အလွယ်ဆုံး။ နောင်ဆိုရင် ပရောဂျက်တွေလုပ်ရင်း ညလုံးပေါက် မိုးလင်းမဲ့ ညတွေ၊ အရမ်းကို ဘီးစီး(busy)၊ အစားအသောက်က မကောင်း၊ ပင်ပန်းလွန်းလို့လူရုပ်မပေါက်ဖြစ်မှာလို့ဆူနမ်၊ ရာမား၊ မိုင်းတို့ က အားပေးလာပါတယ်။ နောင် ကွချင်မှ ကွနိုင်တော့ပေမဲ့ အခုချိန်မှာတော့ စန်းထွန်းတယောက် ကွနေပါကြောင်း.... ။\nနာ ..ကွ...း)းDးP\nသြဂုတ် ၁၉၊ ၂၀၁၁။\nနွေဦးကာလ၏ တခုသော ညသန်းခေါင်ယံကျော်ချိန်တွင် ကုတင်ပေါ်က ပြုတ်ကျလျှင်တောင် မနိုးတတ်သော စန်းထွန်းတယောက် နိုးလာပါသည်။ နိုးရခြင်း အကြောင်းက ခန္ဓာကိုယ်က ယားလာလို့ ။ ကုတ်လိုက်လျှင် သက်သာသလို ရှိပေမဲ့ ကုတ်ပြီးရင်း ကုတ်ချင်။ ကုတ်၍ပင် မဆုံးနိုင်တော့။ ဟိုကုတ်လိုက် ဒီကုတ်လိုက်နှင့် ကုတ်လိုက်သည်မှာ မိုးသာလင်းသွားရော တမှေးမှ မမှေးလိုက်ရ။ မနက်မိုးလင်းတော့ တကိုယ်လုံး ကုတ်ထားတဲ့ ဒဏ်ရာအစင်းတွေနဲ့ ။\nဆူနမ်နဲ့ရာမားကို ကုတ်ထားတဲ့ ဒဏ်ရာတွေ ပြတော့ အလာဂျီဆိုပြီး နီပေါလိမ်းဆေးပေးပေမဲ့ မသိတဲ့ဆေးကို မလိမ်းချင်။ အလာဂျီအတွက်ဆေးလည်း ပါမလာ။ သူများတွေ ပင်လယ်စာနဲ့မတည့်လို့အလာဂျီဖြစ်ကြတယ်လို့ကြားဖူးပေမဲ့ စန်းထွန်းအတွက်တော့ ခုမှ အလာဂျီဆိုတာ ကြုံဖူးတာပါ။ စာသင်နေရင်နဲ့ လည်း အနွေးထည်ဝတ်ထားလို့လွတ်နေတဲ့ နားရွက်တို့ ၊ လက်တို့ ကို ကုတ်နေသေးတယ်။ စန်းထွန်းတယောက် အားရပါးရ ကုတ်နေတာကို မြင်တော့ ဆူနမ်က သူလည်း ကုတ်ချင်လာလို့ တဲ့း) ။\nကျောင်းက သူနာပြုကို သွားပြတော့ ဆေးရုံကို ခေါ်သွားပါတယ်။ ဆရာဝန်က ဆပ်ပြာအသစ်၊ လိုးရှင်းအသစ်၊ ဆေးအသစ်၊ အစားအစာအသစ် စားမိလားတဲ့။ ဘာမှ အသစ်မရှိတာပါ။ ဘာကြောင့် အလာဂျီဖြစ်တာလဲ မသိနိုင်ပေမဲ့ ပန်းဝတ်မှုန်ကြောင့် ဖြစ်နိုင်ပါတယ်တဲ့။ ဆေးက ပြင်းလို့အစားစားပြီးမှ စားဖို့ထိရောက်အောင် အချိန်မှန် ဆေးသောက်ဖို့မှာပါတယ်။\nညနေစောင်းချိန်မှာတော့ နှုတ်ခမ်းတွေ ကြီးလာသလို ခံစားရပြီး အနီရောင် အကွက်တွေ ပေါ်လာပါတယ်။ တကိုယ်လုံးလည်း ထုံနေသလို ခံစားရပါတယ်။ ဆေးသောက်ပြီး ည ၇ နာရီ ကတည်းက အိပ်လိုက်တာ မနက် ၇ နာရီမှ နိုးပါတယ်။ နှိုးလာတော့ သက်သာသွားပါပြီ။ မေ၊ မကြီးတို့ နဲ့စကားပြောရင်း ဟိုကုတ် ဒီကုတ်နဲ့မနားမနေ မနေမနား ကုတ်နေတဲ့ စန်းထွန်းကို မြင်တော့ မေက စိတ်မကောင်းဖြစ်လွန်းလို့ တဲ့ ငိုပါတယ်။\nကွန်ပျူတာ ဘာသာရပ်မှာလည်း တခြားအသက်မွေးဝမ်းကြောင်းပညာတွေကို ဘာသာခွဲတွေ အများကြီး ရှိပါတယ်။ Networking လို့ ခေါ်တဲ့ အင်တာနက်၊ ကွန်ပျူတာတွေ အချင်းချင်း ချိတ်ဆက်တာကို အထူးပြုတဲ့ ဘာသာ။ website ကို လာတိုက်ခိုက်ရင် ဘယ်လိုတုံ့ ပြန်မလဲ၊ ကိုယ့် website ကို လူတွေ ဘယ်လောက် သုံးနိုင်မလဲ၊ တလောကတောင် နိုင်ငံခြားအသံလွှင့်ဋ္ဌာနတွေရဲ့website တွေကို လူအများကြီး လာကြည့်ပြီး website ဒေါင်းသွားအောင်လုပ်တဲ့ DDoSနည်းနဲ့တိုက်ခိုက်တာ ခံရပါတယ်။ DDoS(Distributed Denial of Services attack) လို့ခေါ်တဲ့ တပြိုင်နက်တည်းမှာ ဆာဗာပေါင်းများစွာကနေ websiteတွကို request ပေါင်းများစွာ ပို့လိုက်တဲ့အတွက် siteရဲ့ဆာဗာတွေက ပြန်လည်တုန့်ပြန်နိုင်ခြင်းမရှိဘဲ ဒေါင်းသွားခြင်း ဖြစ်ပါတယ်။ ဒီလိုဖြစ်လာရင် ဘယ်လိုကာကွယ်မလဲ။\ninternship ဆင်းတုန်းက SBS Transit website ကို ကားနံပါတ်၊ ဘတ်စ်ကားမှတ်တိုင်နံပါတ်တွေကို အကြိမ်တထောင်လောက် ပို့ ပြီး စမ်းလိုက်တာ နောက်နေ့SBS Transit website ကို ဖွင့်လို့မရတော့ပါဘူး။ သူ့website ကို ဒေါင်းအောင် လုပ်နေတယ် ထင်ပြီး ဒီ IP address ကို ဘမ်းလိုက်ပြီလေ။ ရုံးကနေ SBS Transit website ဖွင့်လိုက်ရင် မြန်မာပြည်မှာလို Access Denied ဆိုတဲ့ စာတမ်းကြီး ပေါ်လာတယ်း) ။ မရည်ရွယ်ဘဲ DDoS ဖြစ်သွားတာ။ supervisor သိတော့ ဆူလိုက်တာလေ။ သူက stimulate(အတုအယောင်)လုပ်ပြီး စမ်းခိုင်းတာ။ သိဘူးလေ တို့ တွေက တကယ်ကြီး သွားစမ်းတား)။\nDatabase လို့ ခေါ်တဲ့ အချက်အလက် data တွေကို database ထဲမှာ ဘယ်လို သိမ်းဆည်းမှာလဲကို အထူးပြုတဲ့ ဘာသာ။ ပစ္စည်းတွေကို စနစ်တကျ၊ အစီအစဉ်အလိုက် သိမ်းဆည်းထားရင် နေရာပိုကျယ်၊ ရှာရတာ လွယ်သလို Database မှာလည်း စနစ်တကျ သိမ်းဆည်းထားဖို့လိုပါတယ်။\nDesign ကတော့ website လှလှလေးတွေ တည်ဆောက်တာကို အထူးပြုတဲ့ ဘာသာရပ်။ တချို့website လေးတွေဆို အရောင်လေးတွေ၊ ဖလပ်ဖလပ် ပြေးနေတာလေးတွေနဲ့တော့်တော့်ကို လှပါတယ်။ စန်းထွန်းကတော့ ဒီဇိုင်းအမြင် ဘယ်လောက်ရှိလဲဆိုရင် လူကိုပဲ ကြည့်။ အမြဲ တီရှပ်နဲ့ဂျင်းဘောင်းဘီ။ စန်းထွန်း ဆောက်တဲ့ website ကလည်း တီရှပ်နဲ့ဂျင်းဘောင်းဘီ ဒီဇိုင်းပဲ ပေါက်မှား) ။\nProject Management ကတော့ အတွေ့ အကြုံတွေ အများကြီးရှိမှပါ။ ရတဲ့ လူ၊ အချိန် နဲ့ငွေတို့ ကို အသုံးချပြီး project အောင်အောင်မြင်မြင် စီမံခန့် ခွဲနိုင်တာလည်း ဘာသာရပ် တခုပါ။ project manager လုပ်ပြီး အောက်က လူတွေကို ခိုင်းမယ်လို့လေလုံးထွားပေမဲ့ အခုတော့ leader ခိုင်းတာကိုတောင် မပြီးလို့အသည်းအသန် လုပ်နေရတား)။\nData Security ဆိုတဲ့ ဘာသာကလည်း စိတ်ဝင်စားဖို့ကောင်းပါတယ်။ ဟိုးအရင်ခေတ်ကတည်း စစ်ပွဲတွေမှာ ဘယ်အချိန်၊ ဘယ်နေရာစတိုက်ဆိုတဲ့ သတင်းအချက်အလက်တွေကို စစ်သေနာပတိက ရှေ့ တန်းကို ဆက်သားနဲ့ပို့ ရင် သတင်းဝှက်ပြီး ပို့ လေ့ရှိပါတယ်။ ဒါမှ မတော်တဆများ ရန်သူက ဒီစာကို ရသွားရင်တောင် ဖော်တတ်မှာ မဟုတ်ဘူးလေ။ ဥပမာ အေဆိုရင် စာမှာ ဒီ။ ဖော်မြူလာက တကယ့်စာလုံးရဲ့သုံးခုမြောက်။ ရတဲ့သူက ဒီတွေ့ ရင် ဖော်မြူလာကို သုံးပြီး ဖော်မှ လိုရင်းကို ရတာပါ။ L oryj x. ရဲ့ တကယ့်အနက်က I love u.။ ဖော်မြူလာ(တကယ့်စာလုံးရဲ့သုံးခုမြောက်)ကို သိမှ ဖော်လို့ ရတာ။\nအခုခေတ်မှာ နည်းပညာတွေက တိုးတက်လာတော့ ဟတ်ပြီး ကိုယ့်ဆီက ပိုက်ဆံတွေကို ခိုးယူတာတို့ရှိလာပါပြီ။ ခေတ်သစ်ဓားပြတွေက အိမ်ကို သွားပြီး တိုက်စရာမလိုတော့ပါ။ ဒီအတွက် ဘဏ်တွေက Data တွေကို ပိုပြီးလုံခြုံစိတ်ချမှုရှိအောင် Security တွေ အထပ်ထပ် ထားတာပါ။ စင်္ကာပူမှာ online ကနေ money transfer လုပ်တော့မယ်ဆိုရင် token နှိပ်ပြီး နံပါတ်တွေ တောင်းတာ Security အတွက်ပါ။\nSystem Analysis ကတော့ userတွေရဲ့လိုချင်တာတွေကို ဘယ်လို screen designက userတွေအတွက် အဆင်ပြေမလဲလို့စဉ်းစာရတာပါ။ dropdown list နဲ့radio button ဘယ်ဟာက userကို ပို အဆင်ပြေမှာလဲ။ click နဲ့ submit ဆိုရင် userက ဘယ်ဟာကို ပိုနားလည်မလဲ။ ဒီbox ကို ဒီမှာထားတာထက် ဘယ်နားမှာ ထားရင် userကို ပိုအဆင်ပြေစေမှာလဲ။ အားလုံး user အတွက်ပဲ စဉ်းစားပြီး screen design ဆွဲရတာပါ။ အဲဒီ screen design အတိုင်းဖြစ်လာအောင် Programmer က ရေးရတာပါ။\nSoftware Engineer ကတော့ ဆော့ဝဲတွေကို ရေးရတာပါ။ စာကြည့်တိုက်မှာ ဆိုရင် လိုချင်တဲ့ စာအုပ်တွေ ရှာတာ၊ စာအုပ် ရနိုင် မရနိုင် စစ်တာ၊ စာအုပ်တွေကို reserve လုပ်တာကို library system software သုံးပြီးလုပ်တာပါ။ ဒီလို ဆော့ဝဲမျိုး ရေးသားသူကတော့ Software Engineer၊ Programmer။ ဆော့ဝဲရေးတာကို (program) ပရိုဂရမ်ရေးတာ၊ တနည်းပြောရရင် (coding)ကုတ်တင်းရေးတယ်လို့ကွန်ပျူတာ ဝေါဟာရနဲ့ခေါ်ပါတယ်။ Software Engineer လို့ ပဲခေါ်ခေါ် Programmerလို့ ပဲခေါ်ခေါ် တူတာကတော့ ကုတ်ရတာပါ (ကုတ်တင်းရေးရခြင်းကို ဆိုလိုပါသည်)။\nUCSY တက်တုန်းကတော့ စာရွက်မှာပဲ ကုတ်ရတာပါ။ NUS မှာတုန်းက ကုတ်ရပေမဲ့ ကုတ်တာ အားနည်းတဲ့ စန်းထွန်းတယောက် ခက်တဲ့အပိုင်းဆို ဝေါင်ဝေါင်ရှေးလို့လွယ်တဲ့အပိုင်းကိုမှ ယူတာပါ။ error တက်ရင်လည်း အခန်းပေါက်စေ့အောင်လိုက်ပြီး error ရှင်းပေးမဲ့ ကယ်တင်ရှင်ကို ရှာတတ်ပါတယ်။ အလုပ်ထဲမှာလည်း မကုတ်တတ်ရင် leader ဆီ သွားပြီး အကြံညဏ်တွေတောင်း၊ကုတ်အဟောင်းတွေ တောင်းတတ်ပါတယ်။\nကုတ်တာ အားနည်းတဲ့ စန်းထွန်းတယောက် ဒီကျောင်းရောက်တော့ ရေရေလည်လည် ကုတ်ရတာပါ။ မကုတ်ရတဲ့နေ့ လို့မရှိပါဘူး။ နေ့ တိုင်း အားတိုင်း ကုတ်ချင်လည်း ကုတ်၊ မကုတ်ချင်လည်း ကုတ်ရတာပါ။ ဖင်ကုတ်၊ ခေါင်းကုတ်၊ မျက်မှောင်ကုတ် ပုံသဏ္ဌန်မျိုးစုံနဲ့ကုတ်နေတဲ့ စန်းထွန်းကို တွေ့ ရပါမယ်။ အိမ်လည်း မလည်နိုင်၊ အိမ်မှာလည်း မရှိတဲ့ စန်းထွန်းကို jasmine တယောက်က သတိတရနဲ့"ဘာတွေ လုပ်နေလဲ"လို့မေးလာပါတယ်။ "မကုတ်မနေ အသက်ရှည်"ဆိုတဲ့စကားပုံအတိုင်း စန်းထွန်းတယောက် မနားမနေ မနေမနား ကြိုးစားပန်းစား ကုတ်နေပါကြောင်းး)။ ကုတ်ချင်သူများ၊ ကုတ်တာ ဝါသနာပါသူများ၊ မကုတ်ဘဲ မနေနိုင်သူများ ဒီကို ကြွခဲ့ပါလို့ဖိတ်လိုက်ပါတယ်။ အမုန်း ကုတ်ရမှာနော်း) ။\nကဲ...ကုတ်လိုက်ကြစို့သူငယ်ချင်း အောက်အီးအီး အွတ် အဲလေ..ကွတ်(ကာရန်နဘေကိုက်အောင် ကွတ်..လိုက်ပါသည်။ ကုတ်...ဟု မှတ်ယူတော် မူကြပါကုန်။)\n(မှတ်ချက်။ မောဓာဝီ ၏ အချစ်များစွာဖြင့်... ကို မှီးသည်။)\nသြဂုတ် ၁၂၊ ၂၀၁၁။\nThe day after Singapore National Day(NDP) is Magyi's birthday !\nသြဂုတ် ၉ ရက်ကတော့ မလေးရှားကနေ ခွဲထွက်ပြီး စင်္ကာပူနိုင်ငံ စတင်ထူထောင်တဲ့နေ့ ၊ စင်္ကာပူနိုင်ငံရဲ့မွေးနေ့ ဖြစ်ပါတယ်။ ရုံးပိတ်ရက်ဖြစ်ပြီး အမျိုးသားနေ့ ကို တခမ်းတနား ဆင်နွှဲကြပါတယ်။ သြဂုတ် ၁၀ ကတော့ မကြီးရဲ့မွေးနေ့ဖြစ်ပါတယ်။ မကြီးမွေးနေ့ ကိုတော့ ဘလော့ကနေပဲ တခမ်းတနား ဆင်နွှဲလိုက်ပါတယ်။\nငယ်ငယ်တုန်းကအကြောင်း ပထမဆုံး မှတ်မိတဲ့အချိန်မှာ မကြီးဘေးနား ရောက်နေပြီ။ အဲဒီအချိန်မှာ မောင်မောင်က ဖေ၊မေ ကြားထဲမှာ အခန့် သား နှပ်နေတာပေါ့။ အိပ်တာကြမ်းလို့ကုတင်ပေါ်ကနေ ပြုတ်ကြကတည်းက စန်းထွန်း နံရံနဲ့မကြီးကြား အိပ်ရတော့တာပဲ။ ဘယ်သွားသွား မကြီးနောက် လိုက်ချင်ကြတဲ့ မောင်မောင်နဲ့စန်းထွန်းကြောင့် မကြီးခမျာ အငယ်တွေတန်းလန်းနဲ့ကောင်းကောင်း မဆော့ရဘူး။ မောင်မောင့်ကို ခါးထစ်ခွင်ချီ စန်းထွန်းကို လက်တွဲရလို့ခါးမှာ ခုထိ မဲနေသေးတယ်။\nဇီးခြံသောင်ဖက် လမ်းလျှောက်သွားတဲ့ မကြီးနဲ့မမာမာမင်းကို မြင်တော့ စန်းထွန်းက အသံပြဲနဲ့ငိုယိုပြီး လိုက်ဖို့ တောင်းတာ။ ချော့လို့ မရတဲ့အဆုံး စန်းထွန်းကို ခေါ်သွား။ အလာတုန်းက ဒူးလောက်ရောက်တဲ့ ချောင်းက အပြန်မှာတော့ ကလေးအရပ်နဲ့ရင်ခေါင်းရောက်နေပြီ။ အရပ်ရှည်တဲ့ မမာမာမင်းက စန်းထွန်းကို ပုခုံးပေါ်တင်ပြီး ချောင်းကို ဖြတ်ရတာ။ မေက ရေကတက်နေပြီ၊ ကလေးတွေလည်း မတွေ့ တော့ စိတ်ပူလို့ရှာတာ တရွာလုံး နှံ့ နေပြီ။\nနေမကောင်းတဲ့ မောင်မောင်က စန်းထွန်းတို့ တွေ ကောက်ညှင်းပေါင်းစားလို့စားချင်ပါသတဲ့။ မေ့ကို မပြောရင် ကျွေးမယ်ဆိုတော့ မောင်မောင်က ခေါင်းညိတ်ပါတယ်။ သူကတိတည်ပြီး မေ့ကိုမပြောပေမဲ့ အီးအီးပါတဲ့အခါ ကောက်ညှင်းမဲမဲတွေက ညာလို့ မရတော့ အတီးခံရပါရောလား။ မကြီးနဲ့ မေက ဒီလို ဆုတောင်းလေ့ရှိတယ်။ နောင်ဘဝဆက်တိုင်း အကြီးဆုံးမဖြစ်ရပါလို၏တဲ့။\nပုသိမ် အမှတ်၂ကျောင်းမှာလည်း စာတော်တဲ့ မကြီးညီမဆိုတော့ ဆရာမတွေက အားလုံးက ဂရုစိုက်ပါတယ်။ ရန်ကုန်မှာ ကျောင်းတက်ချင်တဲ့ မကြီးကြောင့်ပဲ စန်းထွန်းတို့ တွေ ရန်ကုန်ရောက်ရတာပါ။ ရန်ကုန်ရောက်တော့လည်း ငယ်ငယ်တုန်းကလို နံရံနဲ့မကြီးကြားမှာ အိပ်ရတာပါပဲ။ ဖေ၊မေက နယ်မှာ နေပြီး တလတခါ၊ စာမေးပွဲတွေရှိရင် ရန်ကုန်တက်လာပါတယ်။ ပိုက်ဆံကို ဖေ၊မေ ပေးပေမဲ့ မောင်နှမတွေအတွက် အစစအရာရာ မကြီးပဲ စီစဉ်ပေးတာပါ။\nစန်းထွန်းဆို ငပျင်း။ မကြီးကြောင့်သာ သင်တန်းတွေ တက်ဖြစ်တာပါ။ ကိုယ့်ဘာသာဆို ဘာသင်တန်းမှ တက်ဖြစ်မှာ မဟုတ်။ အဝတ်အစားဆိုလည်း သင့်လျော်ရာ မကြီးက ဝယ်လာတာပဲ။ ဘာလိုချင်လဲတာ ပြောလိုက်။ အမကြီး အမိရာ။ ဖေ၊မေတို့ က အလေးထားတဲ့၊ အမျိုးတွေအားလုံးက လေးစားရတဲ့၊ မောင်နှမတွေအားလုံးက လေးစားရတဲ့ မကြီးက ဘာမှာပြောစရာမရှိအောင် တော်ပါတယ်။\nမကြီးဆို ချွေးမတော်ချင်သူတွေ အများသား။ မိဘအဝေးမှာပေမဲ့ မောင်နှမတွေကို ကောင်းကောင်းထိန်းကြောင်းနိုင်ပြီး အနေအထိုင် ဖြောင့်မတ်မှန်ကန်လို့ တဲ့။ စန်းထွန်းဆို အမြင်ကတ်ရင် နှပ်တတ်သေးတယ်။ မကြီးကတော့ ဘယ်သူ့ ကိုမှ မနှပ်၊ စကားကိုလည်း လေအေးအေးလေးနဲ့ညင်ညင်သာသာလေး ပြောတာပါ။ အိမ်မှာဘယ်သူ့ စကားမှ လက်မခံတဲ့ မောင်မောင်ကိုတော့ မကြီးပြောရင် ရတယ်။\nစင်္ကာပူကိုလည်း မကြီးကြောင့်သာ ရောက်လာတာပါ။ ကိုယ့်ဘာသာဆို ရောက်ဖို့ဝေး။ မေက စန်းထွန်း စင်္ကာပူကို လာတော့ အတော်ဝမ်းသာတာ မကြီးအဖော်ရပြီဆိုပြီး။ တကယ်လည်း အဖော်ရရုံမကပဲ တတွဲတွဲဖြစ်လွန်းလို့သူငယ်ချင်းတွေနဲ့ တောင် သိပ်မသွားဖြစ်ပါဘူး။ shopping သွားမယ်ဆိုရင်လည်း တခြားသူမလို၊ စောင့်စရာမလို၊ ညှိစရာမလို ကောက်သွားလိုက်ရုံပဲလေ။ စန်းထွန်းမလာခင်တုန်းက ညနေစာဆို အသီးအနှံ၊ နွားနို့ သောက်ပြီး ပြီးတတ်ပေမဲ့ စန်းထွန်းရောက်လာတာနဲ့အစားကြီးတဲ့ သူ့ ညီမအတွက် ဖွယ်ဖွယ်ရာရာ ချက်ပြုတ်ပေးရင်း သူလည်း တီးဖြစ်ရော။\nမော်ဒယ်ကိုယ်လုံးပိုင်ရှင် မကြီးက အဝတ်အစား စမတ်ကြသလို အမြဲတမ်း လှပနေတာပါ။ အိပ်နေပုံကအစ မော်ဒယ်ပုံလို့ပြောကြတယ်။ စင်ဒီကရောဖို့ နဲ့တူတယ်လို့ဆိုကြတယ်။ သူငယ်ချင်း ကောင်းကောင်း၊ ကိုစိုင်း၊ အောင်ကြီးတို့ ဆို စန်းထွန်းကိုတွေ့ ရင် မကြီးနေကောင်းလား မေးရတာ အမော။ ငါ့နှယ်နော် ငါက မစွံဘဲ မကြီးကတော့ စန်းထွန်းသူငယ်ချင်းတွေကြားထဲလည်း စန်းပွင့်နေတာ။\nစန်းထွန်းတို့ နှစ်ယောက်ကို ရွယ်တူလို့ထင်ကြတယ်။ ကိုယ်ကပဲ ရင့်နေတာလား သူကပဲ နုနေတာလား။ စန်းထွန်းကတော့ ရုပ်ရှင်ကြည့်ရင် မင်းသားမင်းသမီး မငိုရသေးဘူး စန်းထွန်းက ငိုနေပြီ။ ထစ်ခနဲရှိ မျက်ရည်ကအရင်။ မကြီးကတော့ မျက်ရည်ကျခဲတာပါ။ မျက်ရည်ကျခဲတဲ့ မကြီး စန်းထွန်း အမေရိကားလာတော့ ငိုတယ်ဆိုတော့ သိရတော့ ကျေနပ်မိသေးတယ်း) ။\nစိတ်ဓာတ်တွေ ကျတိုင်း၊ ဝမ်းနည်းအားငယ်မိတိုင်း မကြီးဆီက စိတ်ဓာတ်ခွန်အားတွေ ရတာပါ။ အဝေးကြီးမှာ ရောက်နေပေမဲ့ ကိုယ့်ကို ချစ်တဲ့ ဖေ၊မေ၊မကြီး၊မောင်မောင်၊ သူငယ်ချင်းတွေ ရှိတယ်ဆိုရုံနဲ့ တင် စိတ်ထဲပျော်ရွှင်ကျေနပ်ရပါတယ်။ မိဘအပေါ် သိတတ်လိမ္မာတဲ့၊ မောင်နှမတွေကို ချစ်ပြီး စောင့်ရှောက်တဲ့ မကြီးကို သတိရမိသလို ဘာမှ မလုပ်တတ်၊ ဟင်းညာညာချက်ခိုင်း၊ တခါတလေ စိတ်ကောက်တတ်ပြီး ရန်ထောင်၊ အနိုင်ကျင့်တတ်တဲ့ သူ့ ညီမလေးကိုလည်း မကြီး သတိရနေမှာပါ။\nခြိုးခြံချွှေတာနေရတဲ့ ကျောင်းသူမို့ လို့မွေးနေ့ လက်ဆောင်ကို နောင်နှစ်မှပဲ ပေါင်းပေးတော့မယ်နော်း) ။ ချစ်ရပါသော မကြီးတယောက် မွေးနေ့ မှသည် ပျော်ရွှင်ကြည်နှုးစရာကောင်းသော ဘဝလေးကို ပိုင်ဆိုင်ပါစေ။ ဆန္ဒတွေလည်း တလုံးတဝတည်း ပြည့်ပါစေလို့ ။ ချစ်စရာကောင်းတဲ့ တူလေး၊ တူမလေးတွေ အမြန်ဆုံး မွေးပေးပါစေး) ။\nမွေးနေ့ လက်ဆောင်။ ဈေးအကြီးဆုံးကို ပေးလိုက်စမ်းမယ်။ ဒီတခါတော့ ပိုက်ဆံကို သိပ်မစဉ်းစားတာ့ဘူး။ ကြိုက်တဲ့ဒီဇိုင်းကို ဆွဲယူလိုက်ပြီး ပေးလိုက်တယ်းP ။\nမကြီးနဲ့နှစ်ယောက်တွဲ ပုံလေးတွေကို အမှတ်တရ တင်လိုက်ပါတယ်။ သိနေတယ်နော် သိနေတယ် ပြောကြတော့မှာ မကြီးက ပိုလှတယ်လို့ ။\nဒီပုံကတော့ အမေရိကားကို လာတဲ့နေ့ က လေဆိပ်မှာ ရိုက်ထားတဲ့ပုံ။ နောင် ဘယ်တော့များမှ မကြီးနဲ့ ဓာတ်ပုံ အတူတူ တွဲရိုက်ခွင့် ကြုံမှာပါလိမ့်။\nသြဂုတ် ၉၊ ၂၀၁၁။\nရန်ကုန်ကွန်ပျူတာတက္ကသိုလ်မှာတော့ သင်တဲ့စာအုပ်တွေက တကယ်ကောင်းပါတယ်။ အထူကြီးတွေ(ခေါင်းအုံးအုံးအိပ်ဖို့အတော်ပဲး) )။ lab ခန်းထဲ တခါပဲလား ဝင်ဖူးတယ်။ ကွန်ပျူတာတွေကလည်း စုတ်နေတာ များပါတယ်။ ပရိုဂရမ်တွေကို စာရွက်မှာပဲ ရေးကြတာ။ ကျက်စာတွေဆို အလွတ် ကျက်ကြတာ။ ခလုတ်တိုက်ရင် မေ့ရော။ ကျောင်းသာ ပြီးသွားတယ် ခေါင်းထဲ ဘာမှ မကျန်ခဲ့၊ ကွန်ပျူတာတောင် ကောင်းကောင်း မရိုက်တက်၊ ပရိုဂရမ်ဆိုတာကို ဘယ်လိုရေးရမှန်းမသိ။ ဘုရားစူး ကွန်ပျူတာ။ thesis ဆိုလည်း shadow နဲ့ရေးတာများပါတယ်။ တကယ်လုပ်၊ တကယ်တတ်တဲ့လူလည်း ရှိမှာပါ။ အများစုကတော့ သူလိုကိုယ်လိုပါပဲ။ UCSY မှာ ၅နှစ်လောက် တက်ခဲ့လို့ ပဲ NUS မှာ တက်ခွင့်ရတာပါ။ မဟုတ်ရင် undergraduate poly တက်နေရမှာ။\nမြန်မာပြည်မှာကလည်း အလုပ်အကိုင်ရှားပါးတော့ သင်ယူထားတဲ့ ဘာသာနဲ့လုပ်ကိုင်ဖို့အတော်ခက်ပါတယ်။ chemistry၊ physis၊ maths တို့ နဲ့ဘွဲ့ ရထားသူတွေ ဘာလုပ်ရမလဲ။ ဒီလိုနဲ့ကျောင်းပြီးတော့ မိဘလုပ်ငန်းကိုပဲ ဦးစီးချင် ဦးစီး၊ ကုမ္ပဏီ အလုပ်ဝင်ချင်ဝင်၊ အစိုးရဝန်ထမ်း လုပ်ချင်လုပ်။ ကိုယ်တတ်ထားတာတဲ့ ပညာနဲ့ ပတ်သက်တဲ့ အလုပ်ရတာ အတော်ကံကောင်းလို့ မှတ်။ ဒါဆို မတတ်မဲ့ အတူတူ ဘာလို့ကျောင်းတက်မှာလဲလို့မေးစရာ ရှိတယ်။ ဘွဲ့ လား လိုတာပေါ့။ ဧည့်ခန်းမှာ ဓာတ်ပုံချိတ်ဖို့ ။ ဘွဲ့ လေးမှ မရရင် ဂုဏ်ငယ်တာပေါ့။ လူတိုင်းဘွဲ့ ရနေတဲ့ ခေတ်ကြီးမှာ။ အဝေးသင်တက်တဲ့သူတွေကတော့ ဘယ်လိုနေတယ်မသိ။ ကိုယ်တွေ day သမား နေ့ တိုင်း ကျောင်းတက်နေတာတောင်။\nနိုင်ငံခြားက ပညာရေးကတော့ အပြန်အလှန် ဆွေးနွေး။ homework တွေ အများကြီး။ individual project၊ group project၊ presentation။ နားလည်အောင် စာတွေဖတ်။ အတန်းပြီးရင် လေ့ကျင့်ဖို့ကွန်ပျူတာ တယောက်တလုံး။ စာကြည့်တိုက်မှာလည်း စာအုပ်တွေက အများကြီး။ အလွတ်ကျက်လို့မရပါဘူး။ တကယ်နားလည် သဘောပေါက်မှ ဖြေလို့ ရတာပါ။ တကယ်တတ်မတတ်ဆိုတာ ကောင်းမွန်တဲ့ပညာရေး၊ သင်ကြားနည်း စနစ်၊ လိုအပ်တဲ့ ပစ္စည်းတွေ ထောက်ပံ့ပေးနိုင်နှုန်း၊ ကျောင်းသားတွေရဲ့သင်ယူလေ့လာနိုင်စွမ်းတွေပေါ် မူတည်ပါတယ်။\nကျောင်းတကျောင်းရဲ့အရည်အသွေးကို နိုင်ငံခြားကျောင်းသားတွေ လာတက်နှုန်း၊ ကျောင်းပြီးရင် အလုပ်ရနှုန်း၊ သုတေသနလုပ်ငန်းတွေမှာ ပါဝင်နှုန်း၊ ကျောင်းဆင်းရဲ့လက်တွေ့ ဘဝတွေမှာ အောင်မြင်မှုနှုန်း၊ သင်ယူထားတဲ့ ပညာနဲ့ အသက်မွေးနှိုင်နှုန်းတွေနဲ့တိုင်းတာပါတယ်။ ကျောင်းကောင်းမကောင်း၊ တကယ်တတ်မတတ် ဆိုတာ ပြောစရာမလိုဘဲ အချိန်တန်ရင် သိလာမှာပါ။\nနိုင်ငံခြားမှာ ကျောင်းပြီးသွားကြသူတွေ မြန်မာပြည်ကို ပြန်ပြီး လုပ်ငန်းခွင် ဝင်ချင်ကြပေမဲ့ အလုပ်အကိုင်၊ လစာရှားပါးတော့ နိုင်ငံခြားမှာပဲ အခြေချကြတာ များပါတယ်။ ကလေးရှိသူတွေဆို ကလေးတွေ ပညာရေးအတွက် နိုင်ငံသားခံယူလိုက်ကြတာ များပါတယ်။ နိုင်ငံသားနဲ့နိုင်ငံခြားသားက အခွင့်အရေးက အတော်ကွာတာကိုး။\nမြန်မာပြည်မှာနေတုန်းကတော့ နွားခြေရာခွက်ထဲက ဖားလို အိုင်ထဲကရေကို ပင်လယ်ထင်နေတာပါ။ သူများတိုင်းပြည်တွေ တိုးတက်နေတာတွေ့ ပေမဲ့ကိုယ်နဲ့လားလားမှ မဆိုင်။ နိုင်ငံခြားတိုင်းပြည်လည်းရောက်ရော သူများတိုင်းပြည်တွေ တိုးတက်နေတာတွေ မြင်ရတော့ ကိုယ်ချစ်တဲ့ တိုင်းပြည်ကြီးကိုလည်း အဲလို တိုးတက်စေချင်ပါတယ်။ ခုမှ ပင်လယ်ကြီးကို တကယ်မြင်ဖူးတား) ။\nအာဆီယံညီလာခံမှာ မြန်မာပြည်က ပညာရေးဝန်ကြီးက မြန်မာပြည်မှာ တက္ကသိုလ်ပေါင်း ၁၀၀ကျော်ရှိတယ်လို့ကြွားပါတယ်။ တကယ်လည်း ရှိပါတယ်။ သူမို့မရှက်။ တို့ ကတော့ သူ့ အစား ရှက်လိုက်တာ။ ကမ္ဘာ့ အဆင့် ၂၀ကျော်၊ ၄၀ကျာ် ကမ္ဘာ့ ထိပ်တန်း တက္ကသိုလ် ၁၀၀ထဲမှာ ပါတဲ့ တက္ကသိုလ်တွေ ရှိတဲ့ စင်္ကာပူက မကြွားရဘဲ ဒင်းက ကြွားနေလို့ လေ။ ပြောလိုက်ချင်တယ် အရည်အတွက်ထက် အရည်အသွေးက အဓိကပါလို့ ။\nသူများနိုင်ငံတွေက ပညာရေးအတွက် ဘတ်ဂျက်တွေ အများကြီး သုံးနေချိန်မှာ တဦးအတွက် ၁၀ ဒေါ်လာလောက်ပဲ သုံးနေတော့လဲ တိုးတက်ဦးမယ်။ ပညာရေးစနစ်ကို ကိုယ်မပြောင်းနိုင်တော့လည်း ပြောင်းနိုင်တာက ကိုယ့်ကိုကိုယ်ပဲ ရှိတယ်။ အဆင်ပြေရင် နိုင်ငံခြားကျောင်းသွားတက်၊ အင်္ဂလိပ်စာကို ကောင်းအောင်လုပ်ပြီး စကော်လားရှစ်လျှောက်။ အချိန်အခါ မသင့်သေးရင်တော့ အင်္ဂလိပ်စာကို ကောင်းအောင်လုပ်ပြီး ကြိုးစားနေမယ်ဆိုရင်တော့ တနေ့ နေ့ တော့ အခွင့်အရေးဆိုတာ ပေါ်လာမှပါ။\nရုပ်ရည်ချောမောလှပမှုတွေက အသက်ကြီးလာရင် ပျောက်ကွယ်သွားနိုင်သလို၊ ရည်းစားဆိုတာလည်း အဆင်မပြေတဲ့ တချိန်ချိန်မှာ ကိုယ့်ကို ထားသွားနိုင်ပါတယ်။ မပျောက်ကွယ်ဘဲ ကိုယ့်ဆီမှာ အမြဲရှိနေပြီး တန်ဖိုးရှိနေမှာက ပညာပါပဲ။\nသြဂုတ် ၆၊ ၂၀၁၁။\nExam is the necessary evil.\nသူငယ်တန်းကတည်းက ဖြေလာလိုက်တာ ခုထိလည်း ဖြေနေဆဲ။ နောင်လည်း ဖြေလတ္တံ့ ။\nမြန်မာပြည်က စာမေးပွဲတွေကတော့ လွယ်တယ် ဆိုရမယ်။ စာမေးပွဲနီးရင် တီချယ်တွေ ရွေးပေးတာတွေ၊ စတားသုံးလုံးလောက်ပြထားတဲ့ ဟာတွေကျက်လို့ ကတော့ အောင်မှတ်ကတော့ ပြေးမလွတ်ဘူး။ အလွတ်ကျက်နိုင်ရင် အောင်ပြီ။ ဒါကိုတောင် စပေါ့ရိုက်(ရွေးကျက်သေးတာ)။\nIDCS တက်တုန်းကတော့ မေးခွန်းကို အင်္ဂလန်က ထုတ်တာ။ တီချယ်တွေက ရှေ့ အပိုင်းတွေ သင်ထားတာ မေးခွန်းက နောက်ပိုင်းတွေ မေးတော့ ကျလိုက်ကြတာ သောက်သောက်လဲ။ ဒေါ်လာ ၁၀၀ကျော် ပြန်သွင်းမှ ပြန်ဖြေလို့ ရတယ်။ မအောင်ရင် certificate မပေးဘူးလေ။ အဲဒီတုန်းက ဒီလိုကြွှားတာ။ "လူကသာ အင်္ဂလန် မရောက်သေးတာ။ ငါ့အဖြေလွှာစာရွက်ကတော့ အင်္ဂလန်ကို ရောက်နှင့်နေပြီ" လို့ ။\nNUS မှာတော့ စာမေးပွဲက open book ။ ကြိုက်တဲ့စာအုပ်၊ ကြိုက်သလောက်သယ် အဖြေက တခုမှ စာအုပ်ထဲမှာ မရှိဘူး။ ခေါင်းထဲမှာပဲ ရှိတယ်။ နိုင်ငံခြားက မေးခွန်းထုတ်တဲ့ ACCA ၊ IDCS တို့ လည်း open book နီးနီးပဲ။ ဘာမေးမယ်မှန်း မသိဘူးလေ။ ဆရာတွေ သင်တဲ့ဟာပဲ ကြည့်လို့ ကတော့ မလုံလောက်ဘူး။ မြန်မာပြည်က closed book ကတော့ အပုဒ် ၂၀ ကျက်ရင် ၁ပုဒ်လောက်က ပြေးမလွှတ်ဘူး။\nခုလည်း ဒီအတိုင်းပါပဲ။ closed book ပေမဲ့ အဖြေက စာအုပ်ထဲမှာ မရှိဘူး။ ခေါင်းထဲမှာပဲ။ ဆရာသင်တာနဲ့ တင် မလုံလောက်ဘဲ တခြားစာအုပ်တွေ ဖတ်ထားတော့မှ တန်ရုံကြတာ။ Practice makes perfect. ဆိုတာ အမှန်ပါပဲ။ မြန်မာပြည်မှာလို ကြက်တူရွေး နှုတ်တိုက်ကျက်လို့မရပါဘူး။ တကယ် နားလည် သဘောပေါက်မှ ဖြေနိုင်တာပါ။ မြန်မာပြည်က ပညာရေးနဲ့နိုင်ငံခြားက ပညာရေး တော်တော်ကွာပါတယ်။ မြန်မာပြည်မှာ အချိန်တွေကုန်၊ ပိုက်ဆံတွေ ကုန်တာခြင်း အတူတူ နိုင်ငံခြားမှာ ကျောင်းတက်တာက တကယ်တတ်ပါတယ်။ ဖြစ်နိုင်ရင် နိုင်ငံခြားက ဘွဲ့ ၊ နိုင်ငံခြားကကျောင်းတက်ကြဖို့တိုက်တွန်းချင်ပါတယ်။ UCSY မှာ ၅နှစ်တက်တာထက် NUS မှာ ၁နှစ်တက်တာက ပညာတွေ အများကြီးရပြီး ပိုတတ်ပါတယ်။\nဒီမှာတော့ exam လို့မခေါ်ပါဘူး Opportunity to Integrate and Stabilize the Knowledge တဲ့။ ကိုယ့်ရဲ့ညဏ်ပညာတွေကို ပေါင်းစပ်အသုံးချပြီး အရည်အချင်းပြနိုင်တဲ့ အခွင့်အရေးပါတဲ့။ တို့ တွေကတော့ အရည်အချင်းလည်း မပြချင်ပါဘူး (ပြစရာလည်း မရှိလို့ )။ ဒီလို အခွင့်အရေးမျိုးလည်း မလိုချင်ပါဘူးး)။\nအရက်ကြိုက်တဲ့လူတယောက်က ပြောတယ်။ အရက်သောက်တာကို မတားမြစ်တဲ့ ဘာသာတရားရှိရင် ပြော။ အဲဒီဘာသာကို သူပြောင်းမယ်တဲ့။ ခု စန်းထွန်းလည်း စာမေးပွဲမရှိတဲ့ ကျောင်းရှိရင်ပြော။ အဲဒီကျောင်းကို ပြောင်းမယ်လို့ ။\nသြဂုတ် ၄၊ ၂၀၁၁။\nခါးနာနေတဲ့ ဆူနမ်ကို မိုင်းနဲ့ရာမားက နှိပ်ပေးနေတာ မြင်တော့ အားကျမခံ စန်းထွန်းလည်း နှိပ်ပေးလိုက်တာ နာလို့ တဲ့ အော်ပါလေရော။ သူများက စေတနာနဲ့အကောင်းနှိပ်ပေးမှာကို။\nအိမ်မှာ ဖေ၊ မကြီးက အညောင်းသမားတွေ။ ကုသိုလ်ကံကောင်းတဲ့ မေကတော့ လုံးဝမညောင်းတတ်တာပါ။ စန်းထွန်းကတော့ တခါတလေ ညောင်းရင် ဇက်ချိုး၊ ပရုတ်ဆီလိမ်းလိုက်ရင် သက်သာသွားတာပဲ။ အိမ်မှာ ညတိုင်း ဖေ့ကို မောင်နှမတွေ တယောက် တလှည့် တက်နင်းပေးရတယ်။ မညောင်းတတ်တဲ့ စန်းထွန်းက ဘယ်နားနင်းရင် ဘယ်လို သက်သာမှန်းမသိ။ ဖေ ညွှန်တဲ့အတိုင်း နင်းပေးလိုက်တာပဲ။ တခါတုန်းက ဒူးခေါင်းဂျွှတ်ကို တက်နင်းလိုက်လို့ဖေ့မှာ နာလို့အော်လိုက်တာ။ ကြိတ်နင်းတယ်ဆိုတာ ရှိသေးတယ်။ ဖေက ညောင်းပဲ ညောင်းနိုင်လွန်းတယ်လို့ပြောတော့ သမီးကြီးလာမှ သိမယ်တဲ့။\nဖေ့သမီး ပီသစွာ မကြီးလည်း ညောင်းတတ်ပါတယ်။ စာမေးပွဲနီးရင် ဇက်ကြောတက်နေတဲ့ မကြီးကို မေက နှိပ်ပေးရတယ်။ တခါတလေ၊ စိတ်လိုလက်ရမှ နှိပ်ပေးတတ်တဲ့ မောင့်မောင့်မတ်ဆာ့ကတော့ ထိတယ်လို့ဆိုကြတယ်။ မလေးရှားကို သွားလည်တုန်းက ညောင်းတတ်တဲ့ သူတို့သားအဖနှစ်ယောက် ညနေတိုင်း မတ်ဆာ့ဆီ ပြေးကြလေရဲ့ ။\nBatam အင်ဒိုနီးရှားကို သွားလည်ကြတုန်းက ရုံးကလူတွေနဲ့မတ်ဆာ့ဆီ သွားပါတယ်။ အဲဒီတုန်းကတော့ သက်သာသလို ခံစားရပေမဲ့ နောက်နေ့ ကျတော့ တကိုယ်လုံး နာလိုက်တာ ကိုင်ရိုက်ထားသလိုပဲ။ မတ်ဆာ့ဆိုတာ ပိုက်ဆံပေးပြီး ကိုယ်ကို ကိုင်ရိုက်ခိုင်းတာလို့ပြောတဲ့ စန်းထွန်းကို အားလုံးက အထူးအဆန်းသတ္တဝါလို ဝိုင်းကြည့်ကြလေရဲ့ ။ ကောင်းတဲ့ မတ်ဆာ့ကို မရဖူးလို့ နဲ့တူပါရဲ့ ။\nခုတော့ တချိန်လုံးထိုင်၊ ကျောင်းဆင်းရင် အဆောင်ကူး(အဆောင်ကလည်း ကျောင်းကနေ လမ်းကူးလိုက်ရင် ရောက်ပြီ)၊ အခန်းထဲမှာလည်း ဆက်ထိုင်၊ ထိုင်ပြီးရင်း ထိုင်နေတော့တာ(မထိုင်လို့ကင်းမြီးကောက်ထောင်သလို ထောင်နေလို့ မှ မရတာ)။ တချိန်လုံး အခန်းထဲမှာ ဂူအောင်းရတော့ ညောင်းညာပါတယ်။ ကိုယ်လက် လှုပ်ရှားမှုမှ မရှိတာ ညောင်းမှာပေါ့။\nခုတော့ သမီးသိပြီ ဖေ ညောင်းညာတယ် ဆိုတာကို။ ကိုယ်ချင်းလည်း စာတတ်ပါပြီ။


Rimbit စျေး - အွန်လိုင်း RBT ပွောငျး\nစျေးနှုန်းနှင့် ပွောငျး ကို Rimbit (RBT)\nသငျသညျ (ကစျေးနှုန်းအရ) ပွောငျး လိုအပ်နေသောကြောင့်သင်ဒီမှာဖြစ်ကောင်းဖြစ်ကြ Rimbit (RBT) နိုင်ငံခြားငွေကြေးသို့မဟုတ်အွန်လိုင်း cryptocurrencies မှ. ထက်ပိုမိုပြောင်းလဲနိုင်ဖို့ထက်ပိုမိုလွယ်ကူဘာမှမရှိဘူး 170 ငွေကြေး နှင့် 2500 cryptocurrencies ဤတွင်, အွန်လိုင်းကျွန်တော်တို့ရဲ့ငွေကြေး ပွောငျး ကိုသင်အခုလုပ်ကူညီပေးပါမည်။ မရင့်ပြောင်းလဲဖို့အခမဲ့ခံစားရ Rimbit ဒါပေမယ့်လည်းမဆိုအခြားရရှိနိုင်ငွေကြေး။\nRBT – Rimbit\nMarket ကဦးထုပ်: $51 715.00\nvolume_24h_usd: $3 844.19\nသငျသညျမှာအားလုံးကြည့်ရှုရန်အဘို့အဖြစ်ကောင်းဖြစ်နိုင်ပါကစိတ်ဝင်စားဖို့ဖြစ်လိမ့်မည် လဲလှယ်၏နှုန်းထားများ Rimbit တဦးတည်းစာမျက်နှာပေါ်တွင်.\nRimbit များ၏စျေးနှုန်းများ ကမ္ဘာ့အဓိကငွေကြေး\nRimbitRBT သို့ အမေရိကန် ဒေါ်လာUSD$0.00127RimbitRBT သို့ ယူရိုEUR€0.00107RimbitRBT သို့ ဗြိတိသျှ ပေါင်GBP£0.000972RimbitRBT သို့ ဆွစ် ဖရန့်CHFSFr.0.00116RimbitRBT သို့ နော်ဝေ ခရိုဏာNOKkr0.0113RimbitRBT သို့ ဒိန်းမတ် ခရိုဏာDKKkr.0.00801RimbitRBT သို့ ချက်ခိုရိုနာCZKKč0.0281RimbitRBT သို့ ပိုလန်ဇလော့တီPLNzł0.00473RimbitRBT သို့ ကနေဒါ ဒေါ်လာCAD$0.00168RimbitRBT သို့ ဩစတြေးလျ ဒေါ်လာAUD$0.00177RimbitRBT သို့ မက္ကဆီကို ပီဆိုMXNMex$0.0282RimbitRBT သို့ ဟောင်ကောင် ဒေါ်လာHKDHK$0.00985RimbitRBT သို့ ဘရာဇီး ရီးယဲBRLR$0.00682RimbitRBT သို့ အိန္ဒိယ ရူပီးINR₹0.095RimbitRBT သို့ ပါကစ္စတန် ရူပီးPKRRe.0.214RimbitRBT သို့ စင်္ကာပူ ဒေါ်လာSGDS$0.00174RimbitRBT သို့ နယူးဇီလန် ဒေါ်လာNZD$0.00194RimbitRBT သို့ ထိုင်းဘတ်THB฿0.0395RimbitRBT သို့ တရုတ် ယွမ်CNY¥0.00882RimbitRBT သို့ ဂျပန်ယန်းJPY¥0.136RimbitRBT သို့ တောင်ကိုရီးယား ဝမ်KRW₩1.51RimbitRBT သို့ နိုင်ဂျီးရီးယားနိုင်းရာNGN₦0.492RimbitRBT သို့ ရုရှ ရူဘယ်RUB₽0.0927RimbitRBT သို့ ယူကရိန်း ဟီရီဗင်းညားUAH₴0.0349\nRimbitRBT သို့ BitcoinBTC0.0000001 RimbitRBT သို့ EthereumETH0.000003 RimbitRBT သို့ LitecoinLTC0.00002 RimbitRBT သို့ DigitalCashDASH0.00001 RimbitRBT သို့ MoneroXMR0.00001 RimbitRBT သို့ NxtNXT0.0991 RimbitRBT သို့ Ethereum ClassicETC0.000187 RimbitRBT သို့ DogecoinDOGE0.367 RimbitRBT သို့ ZCashZEC0.00002 RimbitRBT သို့ BitsharesBTS0.0391 RimbitRBT သို့ DigiByteDGB0.0407 RimbitRBT သို့ RippleXRP0.00451 RimbitRBT သို့ BitcoinDarkBTCD0.00004 RimbitRBT သို့ PeerCoinPPC0.00422 RimbitRBT သို့ CraigsCoinCRAIG0.579 RimbitRBT သို့ BitstakeXBS0.0542 RimbitRBT သို့ PayCoinXPY0.0222 RimbitRBT သို့ ProsperCoinPRC0.159 RimbitRBT သို့ YbCoinYBC0.0000007 RimbitRBT သို့ DarkKushDANK0.408 RimbitRBT သို့ GiveCoinGIVE2.75 RimbitRBT သို့ KoboCoinKOBO0.289 RimbitRBT သို့ DarkTokenDT0.00117 RimbitRBT သို့ CETUS CoinCETI3.67\nငွေလဲနှုန်းကိုနောက်ဆုံးရေးသားချိန်: Fri, 14 Aug 2020 06:05:02 +0000.


The Haunting of Sharon Tate - YTV\nHome » Daily Show » The Haunting of Sharon Tate\nDaily Show, International Movie, Programs September 28, 2020 11:47 am\nစက်တင်ဘာ(၂၈) ရက်နေ့မှာကျရောက်မယ့် မင်းသမီး Hilary Duff ရဲ့မွေးနေ့မှာ သူမပါဝင်သရုပ်ဆောင်ထားတဲ့ “The Haunting of Sharon Tate” ဆိုတဲ့ရုပ်ရှင်ကားကို မွေးနေ့အမှတ်တရအဖြစ် YTV Channel ကထုတ်လွှင့်ပေးချင်ပါတယ်….\n? ကိုယ်ဝန်ဆောင်မိခင်တစ်ယောက်ဟာ စိတ္တဇဖြစ်စရာ ကြောက်မက်ဖွယ်အဖြစ်အပျက်တွေနဲ့ ကြုံရမယ်ဆိုရင် အသက်ဘေးနဲ့နီးလောက်အောင် စိတ်ဒုက္ခရောက်ခဲ့ရမယ်ဆိုရင် သူမနေရာမှာ ဘယ်လိုဖြေရှင်းဖို့စဉ်းစားကြမလဲ. သူမဘာကြောင့် အကြီးအကျယ် စိတ်ဒုက္ခရောက်ခဲ့ရလဲ…\n❓ သူမကိုဘာတွေကနှောင့်ယှက်နေခဲ့လဲ… ဆိုတာကိုတော့“The Haunting of Sharon Tate” ကို YTV Channel နဲ့ အတူတူ စောင့်မျှော်ကြည့်ရှုရင် ခံစားကြည့်ရအောင်နော်…\n? ပြသမည့်ရက် : ၂၈ – ၉ – ၂၀၂၀ (တနင်္လာ)\n? ပြန်လည် ပြသမည့်ရက် : ၂၉ – ၉ – ၂၀၂၀ (အင်္ဂါ)\n??? YTV Channel ၏ သတင်းအချက်အလက်များနှင့် အခြားသောစိတ်ဝင်စားဖွယ်အကြောင်းအရာများကို အောက်ပါ Youtube Channel တွင် ဝင်ရောက် လေ့လာနိုင်ပါတယ်နော်… ???


Posted by ချော(အစိမ်းရောင်လွင်ပြင်) at Tuesday, May 25, 2010 Tuesday, May 25, 2010 Labels: နှစ်သက်မိသော စာစုများ\nphoto from Here\nသိပ်ကို ပြန့်ပြူး ကျယ်ဝန်းလှတဲ့ မြေဧကကျယ်ကြီး တစ်ခုတည်းပေါ်က မလှမ်းမကမ်းစီမှာ တစ်ယောက်တစ်အိမ် ဆောက်ပြီး အတူတကွ စည်းစည်းလုံးလုံး ချစ်ချစ်ခင်ခင် နေထိုင်လာတဲ့ ညီအစ်ကို ၂ဦး ရှိကြပါတယ်.. တစ်နေ့မှာတော့ ညီအစ်ကို၂ယောက်ဟာ ကိစ္စလေးတစ်ခုနဲ့ ခွန်းကြီး၊ ခွန်းငယ် စကားများ ကြပါတော့တယ် သူတို့၂ယောက် ခုလို စကားများကြတာဟာ နှစ်ပေါင်း ၄၀အတွင်းမှာ ပထမဦးဆုံး အကြိမ်လဲ ဖြစ်ပါတယ်.. ယခင်တုန်းကတော့ ညီအစ်ကို၂ဦးဟာ တစ်ဦးရဲ့ စက်ကိရိယာ၊ တစ်ဦးရဲ့ ခြံလုပ်ငန်း အသုံးအဆောင်၊ အိမ်အသုံးအဆောင် စတဲ့ပစ္စည်း အားလုံးကို အဆီးအတားမရှိ၊ ပြဿနာမရှိ တစ်ဦးနဲ့တစ်ဦး မျှဝေ သုံးစွဲလာခဲ့ကြတာပါ.. တကယ်တမ်းတော့ စဖြစ်ကြတာက ဘာမှမဖြစ်လောက်တဲ့ အသေးအမွှား ကိစ္စလေးကနေ တစ်ဖြေးဖြေး ကြီးကျယ်လာပြီး တစ်ယောက်နဲ့ တစ်ယောက် မခံနိုင်စရာ စကားလုံးများနဲ့ ထိုးနှက်ကြရင်း ပြင်းထန်တဲ့ ပဋိပက္ခကို ကူးပြောင်းသွားတာ တစ်ယောက်နဲ့တစ်ယောက် မခေါ်မပြောနိုင် ဖြစ်သွားရပါပြီ။ ညီအစ်ကို ၂ဦးရဲ့ နှစ်ပေါင်း၄၀ကြာ ချစ်ခင်ရင်းနှီးမှု၊ ယုံကြည်အားကိုးမှုတို့ဟာ ပြိုကွဲသွားပြီ ဖြစ်ပါတယ်။\nဒီလို စကားများပြီး မခေါ်မပြောဖြစ်နေတာ လပေါင်းများစွာကြာပြီးတဲ့ မနက်ခင်းတစ်ခုမှာ တစ်စုံတစ်ဦးက အစ်ကိုဖြစ်သူရဲ့ အိမ်တံခါးကို လာခေါက်ပါတယ်.. တံခါးကို ဖွင့်ကြည့်လိုက်ချိန်မှာတော့ ပုခုံးထက်မှာတော့ လက်သမား အသုံးအဆောင် ကိရိယာတွေကို လွယ်ပိုးထားတဲ့ လူတစ်ယောက် အိမ်ပေါက်ဝမှာ ရပ်နေပါတယ်.. သူက “ကျွန်တော် နေ့စားအလုပ်တစ်ခု ရှာနေတာပါ.. ရက်အနည်းငယ်လောက် ကျွန်တော်လုပ်နိုင်မဲ့ ထိုက်သင့်တဲ့ အလုပ်လေးများ ခင်ဗျားဆီမှာ ရှိနေမလားဗျာ” လို့ မေးလာပါတယ်..\n“အော် ရှိပါတယ်.. ခင်ဗျားအတွက် အလုပ်တစ်ခု ကျုပ်ဆီမှာ ရှိပါတယ်.. ဒီမှာ ကြည့်ပါဗျာ.. ကျုပ်တို့ခြံကြီးရဲ့ အလယ်မှာ စီးနေတဲ့ စမ်းချောင်းတစ်ခုကို ခင်ဗျား မြင်တယ်မဟုတ်လား.. စမ်းချောင်းတစ်ဘက်က အိမ်ပိုင်ရှင်က ကျုပ်ခြံနီးနားချင်းပေါ့ဗျာ.. အရှင်းဆုံးပြောရရင် ကျုပ်ရဲ့ညီလဲဖြစ်ပါတယ်.. အရင်ကတော့ ဒီနေရာဟာ စိမ်းလန်းစိုပြေတဲ့ မြက်ခင်းပြင်ကြီး ရှိခဲ့တာပေါ့.. လွန်ခဲ့တဲ့ ရက်တွေမှာ ကျုပ်ညီက ဘူဒိုဇာတွေနဲ့ မြေကြီးကို တူးဖော်ပြီး မြစ်ကနေပြီး ရေတွေကို စီးဆင်းလာနိုင်ဖို့ ချောင်းတစ်ခု ဖောက်ပစ်လိုက်တော့ ဒီနေရာဟာ အခု ခင်ဗျား မြင်သလို ကျုပ်တို့ ၂ယောက်ရဲ့ အိမ်၂အိမ်ကြားမှာ စမ်းချောင်းလေးတစ်ခု ဖြစ်လာရပြီလေ.. လုပ်ပါစေ.. သူလုပ်သလို ကျုပ်ဘက်ကလည်း ပြန်လုပ်ဖို့ ၀န်မလေးဘူးဆိုတာ သူသိအောင် ပြရမယ်.. ဟိုနားမှာ ခင်ဗျားတွေ့လား.. သစ်သားပုံကြီးတစ်ခု .. အဲဒီ သစ်သားတွေနဲ့ စမ်းချောင်းဘေးနား ကပ်ပြီး ကျုပ်အတွက် ၈ပေအမြင့်ရှိတဲ့ ခြံစည်းရိုးတစ်ခု ခင်ဗျား ကာပေးရမယ်.. ဒါဆို ကျုပ် ဟိုဘက်အခြမ်းကို လုံးဝမမြင်နိုင်တော့ဘူး.. ကျုပ်ညီမျက်နှာကိုလဲ ကျုပ်ကမတွေ့ချင်တော့ဘူး…” လို့ အစ်ကိုကြီး ဖြစ်သူက လက်သမားကို ပြောလိုက်ပါတယ်..\nဒီတော့ လက်သမားဟာ “ကောင်းပါပြီ.. အခြေအနေကို ကျွန်တော် နားလည်ပါပြီ.. ကျွန်တော့ကို ရိုက်ဖို့ သံနဲ့ တူ ပေးပါ.. ခင်ဗျားဖြစ်စေချင်တဲ့ အတိုင်း အကောင်းဆုံး ကျွန်တော် ဆောင်ရွက်ပေးပါမယ်.. စိတ်ချပါခင်ဗျာ..” လို့ပြောပါတယ်..\nဒါနဲ့ အစ်ကိုကြီးဟာ လက်သမားကို လိုအပ်တဲ့ သံနဲ့ ပစ္စည်း ကိရိယာတွေ ထုတ်ပေးပြီးတာနဲ့ ကိစ္စတစ်ခုနဲ့ မြို့ထဲကို ထွက်သွားစရာ ရှိတာကြောင့် ညနေစောင်းမှ ပြန်ရောက်မဲ့အကြောင်းပြောပြီး အိမ်ကနေ ထွက်သွားခဲ့ပါတယ်.. သူထွက်သွားတာနဲ့ လက်သမားဟာ သူ့အလုပ်ကို စပြီး လုပ်ပါတော့တယ်.. လိုအပ်တဲ့ သစ်တွေ ဖြတ်တောက် တိုင်းတာတယ်.. တိုင်စိုက်ဖို့ မြေကြီးတွေ တူးဆွတယ်၊ သံတွေရိုက်တယ် သူလုပ်စရာရှိတာကို တစ်နေ့လုံး မနားမနေ လုပ်ပါတော့တယ်။\nညနေစောင်း နေ၀င်ခါနီးမှာ အစ်ကိုကြီးဖြစ်သူ ပြန်ရောက်လာချိန်မှာတော့ လက်သမားဟာ သူ့အလုပ်တွေကို လက်စသပ်လို့ ပြီးစီးနေပြီ ဖြစ်ပါတယ်.. ၈ပေအမြင့် ခြံစည်းရိုးကို တွေ့ရဖို့ မျှော်လင့်ထားတဲ့ အစ်ကိုကြီးဟာ လက်သမား တစ်နေကုန် လုပ်ထားတဲ့ အရာကို မြင်လိုက်တော့ သူ့ရဲ့ မျက်လုံးတွေ ပြူးကျယ်ကုန်ပြီး ပါးစပ်အဟောင်းသား ဖြစ်သွားပါတော့တယ်.။\nသူခိုင်းထားတဲ့နေရာမှာ ဘာခြံစည်းရိုးမှ ကာရံထားတာ မတွေ့ရဘဲ သူတို့ ညီအစ်ကို၂ယောက်ရဲ့ အိမ်နဲ့ ယာမြေတွေကို အလယ်ကနေ ပိုင်းခြားထားတဲ့ စမ်းချောင်းလေးပေါ်မှာတော့ တံတားလေးတစ်စင်းကို တွေ့လိုက်ရပါတယ်. တံတားလေးက သေသေသပ်သပ် လှလှပပလေးနဲ့ စမ်းချောင်းတစ်ဘက်တစ်ချက်စီကို ပေါင်းကူးပေးထားတဲ့ ချစ်စရာတံတားလေးပါဘဲ.. တံတားရဲ့ ဟိုမှာဘက်ဆီမှာတော့ သူ့ရဲ့ညီ.. သူ့ညီက လက်ကို ဆန့်တန်းကာ ဟိုတစ်ဘက်ခြမ်းကနေ တံတားပေါ်ကို တစ်ဖြေးဖြေး လျှောက်လှမ်းလို့လာပါတယ်..\nညီအစ်ကို ၂ယောက်ဟာ တစ်ဘက်တစ်ချက်ဆီကနေ လျှောက်လာကြရင်း တံတားအလယ်ခေါင်မှာ ဆုံမိကြပါတယ်.. ဒီတော့မှ စကားမပြောတာ၊ တစ်ဦးမျက်နှာ တစ်ဦး မကြည့်တာ အတော်ကြာနေပြီ ဖြစ်တဲ့ ညီအစ်ကို ၂ယောက်သား တစ်ယောက်ကိုတစ်ယောက် အားရပါးရ ပွေ့ဖက်လိုက်ကြပါတယ်.. တစ်ယောက် အမှားကို တစ်ယောက်က တောင်းပန်ကြရင်း ချစ်ကြည် ငြိမ်းချမ်းရေးကို ပြန်လည် ရရှိ သွားကြပါတော့တယ်.. စကားပြောနေကြရင်း လက်သမားကိုသတိရလို့ ကြည့်လိုက်တော့ လက်သမားဟာ သူလာတုန်းက ပုခုံးမှာ လွယ်ပိုးခဲ့တဲ့ အိတ်ကို ကောက်ပြီးထမ်းကာ ထွက်ခွာသွားတော့မဲ့ ပုံရတာကြောင့် အစ်ကိုကြီးက “မသွားပါနဲ့ဦးဗျာ .. ကျုပ်တို့နဲ့ အတူ ရက်နည်းနည်းလောက် နေပါဦး.. ကျုပ်မှာ ခင်ဗျားကို အပ်စရာ တစ်ခြားအလုပ်တွေ အများကြီးရှိပါသေးတယ်.. ” လို့ပြောလိုက်တော့ လက်သမားကြီးက “ကျွန်တော် နေချင်ပါတယ်.. အခုတော့ ခင်ဗျားတို့ ရင်ထဲက အမုန်းတရားတွေ၊ အာဃာတတွေကို ဒီပေါင်းကူးတံတားက ချေဖျက်ပေးလိုက်ပြီမို့ ကျွန်တော် တာဝန်ကျေပါပြီ.. လှိုက်လှဲဝမ်းသာလဲ ခံစားရပါပြီ. ဒါပေမဲ့ တစ်ခြားလူတွေအတွက် အခုလို ပေါင်းကူးတံတားတွေ နောက်ထပ်အများကြီး ဆောက်ရဦးမှာမို့ ကျွန်တော် သွားရပါဦးမယ်..” လို့ပြောပြီး သူ့အိတ်ကို ထမ်းကာ ညီအစ်ကို ၂ဦးရှေ့ကနေ ထွက်ခွာသွားပါတော့တယ်.။\nကျွန်မကတော့ ညီအစ်ကို၂ယောက်အတွက် လက်သမားဆောက်ပေးခဲ့တဲ့ တံတားလေးကို မေတ္တာ ပေါင်းကူးတံတားလို့ နံမည်ပေးလိုက် ချင်ပါတယ်.. လူတိုင်းလူတိုင်း မှာလည်း ရင်ထဲက အမုန်းတွေ၊ အငြိုးတွေ၊ အာဃာတတွေ ဖြေဖျောက်ကြပြီး မေတ္တာပေါင်းကူးတံတားလေး တည်ဆောက်နိုင်မယ်ဆိုရင် သာယာလှပတဲ့ လောကလူ့ဘောင်ကို တည်ဆောက် နိုင်ကြမှာပါနော်.. ပေါင်းကူးတံတား တည်ဆောက်ပေးတဲ့ လက်သမားလို လူမျိုးတွေလဲ ဒီကမ္ဘာလောကကြီးမှာ အများအပြား လိုအပ်လှပါတယ်လေ။ ဒီလို လူမျိုးတွေသာ များလာမယ်ဆိုရင် စစ်မက်ကင်းပြီး ငြိမ်းချမ်းတဲ့ ကမ္ဘာကြီး ဖြစ်လာမယ်လို့ မျှော်လင့်မိပါတယ်ရှင်။\nChuck Crenshaw ရဲ့ Forgiveness ကို ဘာသာပြန် ဝေမျှပါသည်။\nလူတိုင်းအမုန်းတရား ကင်းဝေးစွာ အေးချမ်းသာယာ ရှိကြပါစေရှင်..\n23 Responses to “မေတ္တာပေါင်းကူးတံတား”\nMay 26, 2010 at 12:58 AM\nအမုန်းတွေ အငြိုးတွေမဲ့တဲ့ နေရာမှာနေချင်မိတယ်....\nလူတိုင်းလူတိုင်းမှာလည်း ရင်ထဲက အမုန်းတွေ၊ အညိုးတွေ၊ အာဃာတတွေ ဖြေဖျောက်ကြပြီး မေတ္တာပေါင်းကူးတံတားလေး တည်ဆောက်နိုင်မယ်ဆိုရင် သာယာလှပတဲ့ လောကလူ့ဘောင်ကို တည်ဆောက် နိုင်ကြမှာပါ...... မှန်ပါတယ်လူတိုင်းလူတိုင်းရဲ့ရင်ထဲမှာကိုယ်ချင်းစာမှု့တွေ၊နားလည်ပေးမှု့တွေ၊မေတာတရားတွေသာရှိမယ်ဆိုရင်...လောကတခွင်သာယာမှာပါမှန်ပါတယ်... ကျေးဇူးတင်ပါတယ်ချောရေစိတ်ထဲမှာသိနေပေမဲ့လူတိုင်းနီးပါးမေ့နေတတ်တဲ့စိတ်ထားလေးတခုပါ။အဲဒီလိုကျင့်ကြံကြိုးစားမယ်ဆိုရင်ဘယ်မှာမငြိမ်းချမ်းပဲနေမလဲလေ....\nMay 26, 2010 at 1:17 AM\nညီမလေး နဲ့ ၇န်ဖြစ်နေကျလေ... မတွေ့ ရင်တော့အရမ်းသတိယတယ်\nတွေ့ ပြန်တော့လဲ ခွေးလိုကြောင်တွေလိုပဲ ကိုက်ကြပြီ........\nMay 26, 2010 at 1:27 AM\nအမုန်း ဆိုတာ မရှိရင် အကောင်းဆုံးပါ\nMay 26, 2010 at 1:53 AM\nကျွန်တော် လည်း ပေါင်းကူး တံတား လေး တွေ ပဲ သွားဆောက် တော့မယ်ဗျာ။\nMay 26, 2010 at 2:05 AM\nအမုန်းဆိုတာ ရှိကောင်းတဲ့အရာမဟုတ်ဘူးလေ ။။။\nကိုယ်လဲမရချင်ဆုံးအရာဖြစ်သလို ဘယ်သူ့ကိုမှလဲ မပေးချင်ဆုံးအရာပဲ ။။။။\nMay 26, 2010 at 2:18 AM\nSo Good Post .......\nMay 26, 2010 at 2:23 AM\nထင်တယ်လေ အမုန်းတွေ၊ အညိုးတွေ၊ အာဃာတတွေ၊ အချစ်တွေ၊ ခင်မင်မှု့တွေ ဆိုတာ စိတ်ကို အခြေခံဖြစ်ပေါ်နေတာပါ၊ ရှောင်လို့မရပါဘူး၊ အဲဒီ့စိတ်ဆိုတာ ပြောင်းလဲယူလို့ရပါတယ်၊ လက်သမားဆရာလို သက်ရောက်မူ တစ်ခုရှိခဲ့ရင်….ပေါ့..\nMay 26, 2010 at 3:07 AM\nMay 26, 2010 at 4:13 AM\nMay 26, 2010 at 10:39 PM\nနာမည်လေးကိုက မေတ္တာပေါင်းကူတံတား တဲ့။ စိတ်ချမ်းသာစရာကောင်းလိုက်တာ မချောရေ..။\nနေရာတိုင်းမှာ မေတ္တာပေါင်းကူတံတားလေးတွေ တည်ဆောက်နိုင်ကြပါစေလို့ မျှော်လင့်မိတယ်။\nMay 26, 2010 at 11:43 PM\nMay 27, 2010 at 1:00 AM\nအဲဒါလေးတွေ များလာလေ ကောင်းလေပေါ့နော် ..\nJune 24, 2010 at 3:41 AM\nပို့စ်လေး လှ သလို\nပေးလိုက်တဲ့ နာမည်လေး လဲ လှတယ် ....\nJune 24, 2010 at 3:43 AM\nမချော ရေးတဲ့ စာတွေအားလုံးက တစ်မျိုးမျိုးနဲ့တော့ ရင်ကို တိုက်ရိုက်ထိတဲ့ စာတွေချည်းဘဲ။ တစ်ခါတစ်ခါ ဇာတ်လမ်းကျောရိုးနောက်လိုက်ရင်း မျက်ရည်တွေတောင်လည်မိတယ်။ ကြည်နူးလို့ လည်ရတဲ့ မျက်ရည်မျိုးပါ။\nJune 24, 2010 at 3:46 AM\nအမရေကျနော်သာတွေလာဖတ်သွားတယ်နော် အမရေးတဲ့စာတိုင်းကတော့ဖတ်ပြီးရင်ရင်ထဲမှာအမြဲတွေးစရာတစ်ခုခုကျန်ခဲ့တာကြီးပဲဗျ နောက်လဲခုလိုစာတွေများများရေးပေးပါနော်\nJune 24, 2010 at 3:49 AM\nကျွန်တော်တို့ ဆီမှာလဲအစ်မပေးထားတဲ့ နာမည့်နဲ့တူတဲ့ တံတားရှိတယ်ဗျ။ ဒါပေမယ့် နည်းနည်းတော့မတူဘူး။ ဘာဖြစ်လို့လဲဆိုတော့ ဒီဘက်ကယောကျာင်္ံးလေးတွေက ဟိုဘက်က ကောင်မလေးတွေကို မမ ပြေးလို့ ဟိုဘက်က လူတွေက နာမည်ပြောင်းဖို့လုပ်နေတယ်တဲ့ :) စတာနော်အစ်မ....ခင်တဲ့(ချိုကျ)\nJune 24, 2010 at 3:50 AM\nလက်သမားဆရာ အရင်ရှာလိုက်ဦးမယ် :D\nJune 24, 2010 at 4:03 AM\nလက်သမားကြီး ဒီဇာတ်လမ်းရဲ့ အဓိကဇာတ်ဆောင်ပေါ့နော်..။\nအဘိဓမ္မာမိတ်ဆက် (ရွှေစင်မြင်းမိုရ် အဘိဓမ္မာ).....\nWhat happens when Robots take Human Jobs?\nကျွန်မရေးဖြစ်ခဲ့သော/ ရေးနေဖြစ်သော ကဗျာများ - ဇွန် ၂ဝ၁၉\nတရုတ် စတိုင် ၀က်သား မှို အချိုချက်


Mon Petit Avatar: Saturday Night Walking Street\nWhen we arrived to Chiang Rai, the day was almost over; we all were hungry and tired. So we headed to food stalls, which happened to be near the Saturday night walking street. We did eat quickly (it was like racing against time) so as to haveafew moments to look around the walking street, where we foundalot of clothes, crafts, food, local band and etc. Sure enough, everyone dispersed among different stores and 60 minutes seemed too few to wander off. We didn’t think much about the things we saw, the passer-by we met that time, and now when thinking back, everything there was so cheap, 100% cheaper than Bangkok and kind of regret for not buyingalot of things due to space and time. May be I was not in mood for shopping that day!!!\nAccording to this news, individuals working in Thailand can deduct the income taxes, which is coming by the way, with donations (not exceeding 10% of annual taxable income) to Japan.\nPosted by Mon Petit Avatar at 7:41 PM\nအဲ့လို ညဈေးတန်းတွေ လျှောက်လည်ရတာ\n၀ါသနာပါတယ် ..ဒါနဲ့ နေရာအနှံ့ ရောက်တယ်နော်\nလေယာဉ်မယ်? အရပ်မမှီဘူး Baby ရေ\nပွဲဈေးလျှောက်ချင်တယ်.. မုန့်တွေ လျှောက်ဝယ်စားချင်တယ်.. :)\nမဲဆောက် ညဈေးလားလို့ ထင်မိသွားတာ ထိုင်းက ညဈေးလေးတွေက အစားသောက်လည်း စုံတယ် ပျော်စရာလည်းကောင်းတယ် ။\nခုမှ ရောက်ဖြစ်တယ် ချင်းမိုင်ကနေ ချင်းရိုင်ကို တရက်ခရီး မို့လို့ အမတို့ မရောက်ဖြစ်ခဲ့ဘူး...နောက်တခေါက် အရောက်သွားဦးမယ် သဘောကျတယ် လူတွေကိုရော အစားအသောက်တွေကိုပါ.... လင့်ခ်ယူသွားပါတယ် ညီမရေ....:)\nLes marchés de nuit en plein air me manquent..! Ici, Il yades marchés de Noël de ce genre mais ce n'est pas la même atmosphère. Merci pour les photos qui m'enmènent dans mon enfance.\nSunny, Mg Myo, Ama Chit, Thank you all for visiting my blog.\nC'est vrai, l'atmosphère n'est pas la même! Ko NLT!\nChiang Rai ရောက်ဖူးတယ်။ အဲဒီကနေမှ ချင်းမိုင်၊မယ်ဆိုင်၊ Mae Salong နဲ့ Ban Thoed Thai တို့ကိုဆက်သွားခဲ့တာ။\nထိုင်းမြောက်ပိုင်းက အစားအသောက်ကို တောင်ပိုင်းကထက် ပိုသဘောကျတယ်။ မြောက်ပိုင်းမှာ ပဲပုပ်နဲ့ငရုတ်သီးရောကြော် ဗူးလေးတွေတောင် ၀ယ်လို့ရခဲ့တယ်။ တောင်ပိုင်းက ယိုးဒယားအသိကို ပြတော့ သူကြားပဲကြားဖူးတယ် မစားဖူးဘူးတဲ့။\nတို့လဲမစားဖူးဘူး စူးနွယ်လေး။ အခုပဲအိမ်ပြန်တုံးကဝယ်လာ တာတွေ့လို့ပျော်နေတာ။ရေနွေးနဲ့ မြည်းမလို့။\noh... very nice photo of street market. want to visit. Thank you!!


ညှော်နံ့များ၊ မီးခိုးများ၊ ရောင်စုံလူများနှင့် ရှုပ်ထွေးစည်ကားနေသော ၁၉ လမ်း၏ ဆည်းဆာချိန်ထဲသို့ ကျနော်တို့လူသိုက် တိုးဝင်လာခဲ့၏။ ထိုင်နေကျ ၀င်းစားသောက်ဆိုင်၏ ဆိုင်ရှေ့ လမ်းမဘေး၌ ခင်းထားသော စားပွဲဝိုင်းတခုတွင် ကျနော်တို့ ၀ိုင်းထိုင်လိုက်ကြ၏။ ကျနော်တို့ဆိုသည်က ကျနော်၊ မိတ်ဆွေကဗျာဆရာနှင့် မြစ်ဝကျွန်းပေါ်မှလာသည့် စာပေမိတ်ဆွေသုံးဦးတို့ဖြစ်သည်။ စာပေသမားများ ဆုံစည်းရာဖြစ်သော လေထန်ကုန်း လက်ဖက်ရည်ဆိုင်မှ ရွေ့လျားလာကြခြင်းဖြစ်သည်။\nကျနော်တို့ကို မြင်သည်နှင့် ၀ယ်စားနေကျ မြေပဲပြုတ်သည်က ပြေးလာပြီး ‘အကို နှစ်ရာဖိုး ထည့်လိုက်မယ်နော်’ ဟုဆိုကာ ဆိုင်ထဲမှ ထည့်စရာ လှမ်းတောင်းနေတော့သည်။ ပန်းကန်ပြား ရောက်လာသည့်အခါ မြေပဲပြုတ် နှစ်ခွက်ထည့်၊ ဆီဆမ်း၊ ဆားနှင့် ကြက်သွန်ဖြူတို့ ဖြူးပေးပြီး ကျနော့်ထံမှ ပိုက်ဆံနှစ်ရာ တောင်းကာ ထွက်သွားသည်။ သူ ထွက်သွားမှ စားပွဲထိုးကို လှမ်းခေါ်ပြီး ဆောင်းညချမ်းထဲ ကျနော်တို့ ရင်ဘတ်တွေကို နွေးထွေးစေဖို့ မန္တလေးရမ်တလုံး မှာလိုက်သည်။ စားပွဲထိုးက ကျနော်တို့ မှာကြားသည့် အမြည်းစာရင်းကို မှတ်သားပြီး ဆိုင်ထဲသို့ ၀င်သွားသည်။ ကြိုတင်ရှိနှင့်နေသည့် မြေပဲပြုတ်ကို မြည်းရင်းပင် ကျနော်တို့ စကားလက်ဆုံကျနေဖြစ်တော့သည်။\n‘အကိုကြီးတို့ အမကြီးတို့ရယ်၊ အကိုကြီးတို့ အမကြီးတို့ ပေးမှ ကျွေးမှ စားရမယ့်သူပါ၊ စားရမဲ့ သောက်ရမဲ့ ဖြစ်နေတာလည်း ကြာပါပြီ၊ လူမမယ် ခလေးလေးနဲ့မို့ သနားကြပါရှင်’\nစူးရှကျယ်လောင်စွာ ထွက်ပေါ်လာသော အသံကြောင့် ကျနော်တို့အားလုံး အသံလာရာဘက်သို့ လှည့်ကြည့်လိုက်ကြသည်။ ရင်ခွင်ထဲ လသားအရွယ် ကလေးလေးကို ပိုက်ထားသည့် ညစ်ပတ်ပေရေနေသော အမျိုးသမီးငယ်တဦး ကျနော်တို့ဝိုင်းနားတွင် လာအော်နေခြင်းဖြစ်သည်။ နယ်မှမိတ်ဆွေက ပိုက်ဆံအကြွေ အနည်းငယ်ထည့်လိုက်သည်။ ထိုအမျိုသမီး ထွက်သွားပြီးနောက် တယောက်ပြီးတယောက် လာရောက်လက် ဖြန့်နေကြရာ ၁၉ လမ်း ညချမ်းသည် တောင်းရမ်းစားသောက်သူ ကျားမအရွယ်မျိုးစုံ ပုံစံမျိုးစုံဖြင့် စိတ်ညစ်ညူးဖွယ် ကောင်းနေတော့သည်။\nသူတောင်းစားတွေကိုကြည့်ရင်း လပွတ္တာမှ စာပေမိတ်ဆွေက ‘ကျနော်ကတော့ သူတောင်းစားတွေကို ဘယ်တော့မှ မပေးဘူး၊ တယောက်ထဲကို သနားပြီး ပိုက်ဆံထည့်လိုက်လို့လည်း ပြီးမယ့် ကိစ္စမဟုတ်ဘူး။ ပိုများလာအောင် အားပေးသလို ဖြစ်နေမယ်၊ ဒါမျိုးက အစိုးရကရှင်းမှ ပြေလည်မယ့် ပြဿနာဗျ၊ အစိုးရ စောက်သုံးမကျလို့ ဒီလိုသူတောင်းစားတွေ များနေတာ’ဟု သူ့အယူအဆကို ပြောလေသည်။\nနောက်တဦးက ‘ကိုယ်အင်္ဂါချို့တဲ့ပြီး ခြေပြတ်လက်ပြတ်နဲ့ အလုပ်တကယ်လုပ်မစားနိုင်တဲ့ သူတွေကိုတော့ ပေးသင့်ပါတယ်ဗျာ၊ သူတို့ထဲက အများစုက ဒီစစ်အစိုးရရဲ့ သားကောင်ဖြစ်ရရှာတဲ့ စစ်သားထွက်တွေ များတယ်ဗျ၊ တိုက်တုန်းက တိုက်ခိုင်းပြီး ခြေပြတ်လက်ပြတ်ဖြစ်တော့ ဘာမှတာဝန်ယူချင်တဲ့ ကောင်တွေမဟုတ်ဘူး။ တော်တော် ယုတ်မာတဲ့ အစိုးရဗျ ’ ဟု မကျေမချမ်း ၀င်ပြောကာ ပေါက်ကွဲနေပြန်သည်။\nပိုက်ဆံထည့်လိုက်သည့် စာပေမိတ်ဆွေကတော့ ‘ဘာရယ်မဟုတ်ပါဘူးဗျာ၊ မြန်မာလူမျိုးတွေရဲ့စိတ်က သနားတတ်တော့ ကိုယ့်မှာ အကြွေရှိတဲ့အခါ ထည့်လိုက်တာပါပဲ’ ဟု ဖြေပြောပြောသည်။ ကျနော်နှင့် မိတ်ဆွေကဗျာဆရာက သူတို့သုံးဦး ပြောဆိုနေသည်ကို အသာနားထောင်နေကြသည်။ မန္တလေးရမ်ပုလင်းလည်း တပိုင်းလောက် ကျိုးသွားပြီး စကားဝိုင်းလည်း ပိုသွက်လာခဲ့သည်။ စာအကြောင်း ပေအကြောင်း၊ နိုင်ငံရေးအပြောင်းအလဲအကြောင်း၊ လူမှုဒုက္ခဘ၀အထွေထွေအကြောင်း၊ ဟိုရောက်သည်ရောက် ပြောဆိုနေကြရင်း စစ်အစိုးရကို တီးတိုး ကျိန်ဆဲနေကြတော့သည်။ ထိုအခိုက် နှစ်တန်းသုံးတန်းအရွယ် ကျောင်းစိမ်းဝတ်စုံဝတ် ကလေးမလေးတဦး အကြော်ဗန်းကလေးကိုင်ကာ ကျနော်တို့ဝိုင်းသို့ ရောက်လာ၏။ မိတ်ဆွေကဗျာဆရာက ကလေးမလေးအား ကြည့်ပြီး …\n‘ သမီးက ဘယ်နှစ်တန်းလဲ’ ဟု မေးလိုက်သည်။ ကလေးမလေးက …\n‘ နှစ်တန်း ’ ဟု ပြန်ဖြေသည်။\n‘ သမီးက ဘယ်ကနေ လာရောင်းတာလဲ၊ ’\n‘ ဒလကနေ လာရောင်းတာ ’\n‘ ဒလကို ညဘက်ပြန်တော့ ဘယ်လိုပြန်လဲ ’\n‘ ငှက်စီးပြီး ပြန်တယ် ’\n‘ သမီးကြီးလာရင် ဘာဖြစ်ချင်လဲ ’ ဟု မိတ်ဆွေကဗျာဆရာက မေးလိုက်သည့်အခါမှာတော့ ကလေးမလေး ပြန်ဖြေသည့် အဖြေကို နားထောင်ပြီး ကျနော်တို့အားလုံး မျက်လုံးပြူးရတော့သည်။\nကလေးမလေးက ‘ သမီးကြီးလာရင် ဆရာဝန်ရယ်၊ ဘုရားရယ်၊ နိုင်ငံခြားသားရယ် ဖြစ်ချင်တယ် ’ တဲ့၊\n‘ သမီးက ဘာလို့ မြန်မာမဖြစ်ချင်တာလဲ ’ ဟု မိတ်ဆွေကဗျာဆရာက ထပ်မေးလိုက်သည့်အခါ ကလေးမလေးက …\n‘ ဟင့်အင်း မြန်မာမဖြစ်ချင်ဘူး၊ နိုင်ငံခြားသားပဲ ဖြစ်ချင်တယ်။ မြန်မာက ပိုက်ဆံမရှိဘူး၊ နိုင်ငံခြားသားက ပိုက်ဆံတွေ အများကြီးရှိတယ် ’ ဟု ခပ်သွက်သွက် ပြန်ဖြေလေသည်။\nကျနော်တို့အားလုံး တယောက်မျက်နှာ တယောက်ကြည့်ပြီး အတန်ကြာ ငြိမ်သက်ကျိုးကျသွားတော့သည်။ မိတ်ဆွေကဗျာဆရာက ကလေးမလေးကို မုန့်ဖိုးပေးလိုက်ပြီး ‘ဟေ … ဒါမှ … ဒို့မြန်မာကွ’ ဟုဆိုကာ အရက်ခွက်ကို ဆောင့်ချလိုက်ရာ ကျနော်တို့အားလုံး လန့်ဖြန့်သွားတော့၏။ ၁၉ လမ်းအပျိုမကတော့ သူမနှင့် ဘာမှမဆိုင်သလိုပင် လာသမျှ ဧည့်သည်တွေကို အစွမ်းကုန်မြူဆွယ်ကာ ဧည့်ခံကြိုဆိုရင်း အလုပ်ရှုပ်နေလေသည်။\nသိမ်ကြီးဈေး နိုက်ကလပ်အတွင်း ခန်းမထဲတွင် ရောင်စုံဆလိုက်မီး မှိ်န်မှိန်များ ဟိုတစ ဒီတစ ထိုးကျနေသည်။ ခန်းမအလယ် ကွက်လပ်ကြီး၏ ဘေးပတ်ပတ်လည်တွင် ဆိုဖာဆက်တီခုံဝိုင်းများ တပတ်လည်ချထား၏။ ကျနော်တို့ ဆရာဝန်သူငယ်ချင်းတသိုက် လူစုံတုန်း ၀င်ကြေးနှစ်ထောင်စီပေးပြီး နိုက်ကလပ်ထဲ ၀င်လာကြခြင်းဖြစ်သည်။ ခန်းမထဲတွင် ရက်ပ်သီချင်းတီးလုံးများ နန်းစတော့ပ်ဖွင့်ထားပြီး အဲယားကွန်းလေကြောင့် အေးစိမ့်နေသည်။ ဧည့်ကြိုအမျိုးသား (၀ိတ်တာ) က ဆက်တီဆိုဖာဝိုင်းတ၀ိုင်းတွင် ကျနော်တို့ကို နေရာချပေးသည်။ ၀င်ကြေးဖြတ်ပိုင်း တွေကိုပေးလိုက်ရာ တဦးစီိအတွက် ဘီယာနှစ်ဘူးစီ လာချပေးသည်။ အာလူးကြော်နှင့် မြေပဲ ပွဲများလည်း မြည်းစရာအဖြစ် ချပေးထားသည်။ ပတ်ပတ်လည် လူသွားလမ်းတလျှောက်နှင့် အရက်ဘားကောင်တာအနီးတွင် အင်္ကျီင်္ီကြိုးသိုင်း စကတ်အတိုများနှင့် ရမ္မက်သွေးကြွဖွယ် အရောင်စုံအသွေးစုံ အမျိုးသမီးငယ်များ လမ်းသလားနေကြသည်။\nမိန်းကလေးတချို့ ကျနော်တို့ထိုင်နေသည့် ၀ိုင်းနား ဖြတ်လျှောက်ပြီး ‘ ကိုကို နေ့တိုင်းလာနော်’ ဟု မကြားတကြား သီချင်းဆိုသွားကြသည်။ တချို့ကတော့ ကျနော်တို့ဝိုင်းနား လာပြီး ‘ အကိုတို့ ဒီည ဧည့်သည်မခေါ်ကြဘူးလား’ ဗြောင်ပင် မေးလေသည်။ သူငယ်ချင်းတဦးက ‘ ငါတို့ ဧည့်သည်ခေါ်ဖို့ လာတာမဟုတ်ဖူး၊ ဒီထဲမရောက်ဘူးလို့ လာတာ’ ဟု ပြောလိုက်မှ လာမေးသည့် ကောင်မလေးများ ပြန်ထွက်သွားသည်။ တခြားဝိုင်းများမှ အမျိုသားတွေကြားမှာတော့ ကောင်မလေးများ ဟိုတစု ဒီတစု စကားပြောလိုက် ရယ်မောလိုက်နှင့် အမှောင်ထဲတွင် လှုပ်လှုပ်ရှားရှား ဖြစ်နေကြလေသည်။ ကျနော်တို့အုပ်စုကတော့ တောသားမြို့ရောက် ဆိုသလို နိုက်ကလပ်ထဲ စူးစမ်းသည့် အကြည့်များနှင့် စိတ်ဝင်တစား ရှိနေကြတော့သည်။\nထိုအခိုက် နိုင်ငံခြားသားဧည့်သည်တစု ခန်းမထဲသို့ ၀င်လာကြသည်။ ၀ိတ်တာများက တကယ့်ဗွီအိုင်ပီ လူကြီးများသဖွယ် ခရီးဦးကြိုပြုလာကြသည်။ ထိုနိုင်ငံခြားသားအုပ်စုကို ကြည့်ပြီး ခန်းမထဲရှိ အမျိုးသမီးများအားလုံး လှုပ်လှုပ်ရှားရှား ဖြစ်သွားကြသည်။ ၀ိတ်တာများက နိုင်ငံခြားသားအုပ်စုကို သီးသန့်ခန်းထဲသို့ ခေါ်သွားသည်။ နိုင်ငံခြားသားအုပ်စု အခန်းထဲသို့ ရောက်သွားသည်နှင့် အခန်းဝတံခါးရှေ့တွင် အမျိုးသမီးများအားလုံး အီသီယိုးပီးယားတွင် အစာတန်းစီသလို စုရုံးစုရုံးနှင့် တိုးကြိတ်နေကြတော့သည်။ ကျနော်တို့အားလုံး ထိုသီးသန့်ခန်းဘက်သို့ အာရုံစိုက်ဖြစ်ကြသည်။ ခဏအကြာတွင် အခန်းအပြင်မှ ၀ိတ်တာတဦးက တုတ်တချောင်း ကိုင်ပြီး အမျိူးသမီးများကို ကြိမ်းမောင်းနေသည့်အသံ ထွက်ပေါ်လာသည်။\n‘ အားလုံးတန်းစီ၊ တယောက်ချင်း အလှည့်ကျဝင်’ ဟု အော်နေလေသည်။\nကျနော်တို့က အနားမှ ၀ိတ်တာကို ခေါ်ပြီး ‘ အဲ့ဒါဘာတွေဖြစ်နေကြတာလဲ’ ဟုမေးရာ ၀ိတ်တာက …\n‘ အထဲက နိုင်ငံခြားသားတွေကို တယောက်ချင်းဝင်ပြီး လှည့်ပြဖို့ တန်းစီနေကြတာလေ၊ ဟိုလူတွေက ကြိုက်ရင် ဒေါ်လာနဲ့ခေါ်မှာဆိုတော့ ကြိတ်ကြိတ်တိုးနေကြတာ’ ဟု ရှင်းပြလေသည်။\nတန်းစီိတိုးကြိတ်နေသည့် လူတန်းကြီးက တစ်ရာလောက်နီးနီးရှိပြီး ခေါ်မည့်ဦးရေက လေးငါးယောက်ပဲဟု ၀ိတ်တာက ဆက်ရှင်းပြသည်။ ကြည့်နေရင်း တယောက်ဝင်သွားလိုက် တယောက်ပြန်ထွက်လာလိုက်နှင့် စိတ်မသက်သာစရာ မြင်ကွင်းကို တွေ့နေရ၏။ ထိုအမျိုးသမီးတွေ တိုးကြိတ်နေကြသည့် မြင်ကွင်းကို ကြည့်ပြီး သူငယ်ချင်းတဦးက ‘ ကျနော်တို့အုပ်စုကိုကျတော့ ၀င်လာကတည်းက အဲဒီကောင်မလေးတွေ ဘာလို့လာပြီး မ၀ိုင်းကြတာလဲ’ဟု ၀ိတ်တာကို နောက်သလိုလိုနှင့် လှမ်းပြောလိုက်သည်။ ၀ိတ်တာက ‘ အကိုကလည်း သူတို့က နိုင်ငံခြားသားခေါ်မှ ပိုက်ဆံပိုရတာဆိုတော့ အဲဒီနားပဲ တိုးကြိတ်နေကြတာပေါ့၊ အကိုတို့က ၀င်လာကတည်းက ပုဆိုးတွေနဲ့ဆိုတော့ မြန်မာမှန်း သူတို့သိကြတယ်လေ၊ မြန်မာတွေက ပိုက်ဆံသိပ်မသုံးနိုင်ကြတော့ မြန်မာဧည့်သည်တွေနားဆို သူတို့က သိပ်ကပ်ချင်ကြတာ မဟုတ်ဘူး။ မြန်မာဆိုရင် ဧည့်သည်က တကူးတက လှမ်းခေါ်မှ သူတို့က လာထိုင်တာ၊ မြန်မာဧည့်သည်တွေဆို သူတို့က ချေးထုပ်တွေလို့ ခေါ်ကြတာအကိုရဲ့။ အလကား ဘိုင်ကောင်တွေ ဆိုတဲ့သဘောပေါ့ ’ဟု ရှင်းပြရာ ကျနော်တို့အားလုံး ငိုရမလို ရယ်ရမလို ဖြစ်ကုန်ကြ၏။ စကားဝိုင်းလည်း အတန်ကြာ တိတ်ဆိတ်အေးစက်သွားတော့၏။\n‘ကဲကဲ ချေးထုပ်တွေလို အပြောမခံရခင် လစ်မှနဲ့တူတယ်’ ဟု သူငယ်ချင်းတဦးက ဆော်သြလိုက်မှ ကျနော်တို့အားလုံး နိုက်ကလပ်ခန်းမထဲမှ လေးပင်စွာ ပြန်ထွက်လာခဲ့ကြသည်။ ဓာတ်လှေကားနှင့် အောက်ထပ်သို့ ဆင်းနေစဉ် တခါက ၁၉ လမ်းတွင် ဆုံခဲ့ရသည့် မြန်မာမဖြစ်ချင်သည့် ကျောင်းစိမ်းဝတ် ကလေးမလေးကို ကျနော် ဖြတ်ခနဲ သတိရလိုက်မိလေသည်။\nPosted by ဒေါက်တာလွဏ်းဆွေ at 8:29 AM\nThank you Ko Latt and Dr Lun Swe for revealing the reality and facts.\nHope that the government and relevant authorities will look seriously in to these matter and find solutions immediately, urgently.\nGeorge Nay said...\nှဧရာဝတီတိုင်း ညောင်တုန်မြေစာရင်စစ်အဖွဲ့မှ ကိုသန်း ထွေး ကုန်းဝဲဒေါက်ရွာသာဆိုသူသည် လယ်သမာများထံမှ မတရာသောနည်းလမ်းများနှင့် ငွေ ကြေး အဓမ္မကောက်ခံ မှူ အားလယ်/စိုက်ဝန်ကြီးဋ္ဌာနမှ ၄င်းအားထိရောက်စွာအရေးယူပေးပါ။


သမ္မတ သက်တမ်း တစ်နှစ် ပြည့် ပွဲ ကို အကြမ်းဖက် သမား တွေ ကို မောင်းထုတ် နိုင်ခဲ့ တဲ့ မာရာဝီ မြို မှာ ကျင်းပမယ် | The FNG\nJune 29, 2017 · by 21 South News\t· in News.\t·\nသူကိုယ်တိုင် လည်း မာဇင်း မှာ မွေးဖွား ခဲ့ တဲ့ မင်ဒါနာအိုရန်း တစ်ယောက်\nဖြစ် ပြီး အသက် ၇၂ နှစ် အရွယ် ရှိ တဲ့ ရော်ဒီဂို ဒူတာတေး ဟာ IS နဲ့အဘူဆေယက်(ဖ) အဖွဲ့တွေ ကို မာရာဝီ မြို့နဲ့မင်ဒါ နာ အို ကျွန်းမှာ အခြေစိုက် တာ ကို မေလ ၂၂ ရက်နေ့ကတည်း က အလုံး အရင်း နဲ့တိုက်ခိုက်\nနေခဲ့ တာ ဖြစ်ပါတယ်။\nအခုတော့ မာရာဝီ တစ်မြို့ လုံး နီး ပါး ကို ထိမ်းချုပ် နိုင်ခဲ့ ပြီ ဖြစ် ပြီး မင်ဒါနာအို ကျွန်း က နေ လည်း IS တွေ ကို တိုက်ထုတ် နိုင် တော့ မှာ ဖြစ်ပါတယ်။\nSoldiers unload crates of Chinese-made assault and sniper rifles as well as more than six million ammunition from two People’s Liberation Army transport planes at Clark Airbase in northern Philippines. (AP Photo/Bullit Marquez) Read more at http://www.channelnewsasia.com/news/asiapacific/china-donates-weapons-to-philippines-in-battle-against-terrorism-8986144\nဒူတာတေး ရဲ့အကြမ်းဖက် သမား ချေ မှုန်း ရေး စစ်ပွဲ ကို အမေရိကန် က လည်း ကူညီ သလို တရုတ် က လည်း ဒေါ်လာ ရှစ်သန်း ဖိုး ရှိ စစ်လက် နက် ပစ္စည်း တွေ ကူညီ ခဲ့ ပါတယ်။\nဖိလစ်ပိုင် ရဲ့မင်ဒါနာ အို စစ်ဆင်ရေး မှာ အကြမ်းဖက် သမား ၃၀၀ ကျော် ကို ချေ မှုန်း နိုင် ခဲ့ ပြီး အရပ်သား ၁၀၀ နီးပါး လောက် သေဆုံး ခဲ့ ပါတယ်။\nဒူတာတေး က မော်တီ အုပ်စု မာရ၀ီ မြို့ကို သိမ်းထား တာ လက်လွှတ် ဆုံးရှုံး ခဲ့ ပြီ လို့ပြော ပြီး IS ဖိလစ်ပိုင် ခေါင်းဆောင် Isnilon Hapilon ကို လက်ရ ဖမ်းမိထား တယ်လို့လဲ မနီလာ က လာတဲ့ သတင်း တွေ မှာ ဆိုပါတယ်။\nTags: Abu Sayaf, Duterte, ISIS, Mandanao, Marawi, Philipine\n← ဗင်နီးဇွဲလား တရား ရုံး ပေါ် ဟယ်လီကော်ပတာ နဲ့လက်ပစ်ဗုံး ကြဲချ\nသမ္မတ ဖြစ်နိုင် ချေ များ နှင့် ဒေါ်အောင်ဆန်းစုကြည် →


Blog လုပ်နည်း အပြည့်အစုံ\nHome » နည်းပညာ » Blog လုပ်နည်း အပြည့်အစုံ\nPosted by maung lay Sunday, December 18, 2011 1 comment\nမိမိမှာ Gmail Account တစ်ခုရှိပြီး၊ မြန်မာလိုစာစီနိုင်ရန်အတွက် ZawGyi Font ကိုလည်း Install ပြီးခဲ့ပြီဆိုရင် Blog တစ်ခုကို စတင်ဖန်တီး နိုင်ကြပါပြီ။ Blog တစ်ခုတည်ဆောက်ဖို့ရန် လုပ်ဆောင်ရမည့် အဆင့်များကို ဖော်ပြပါ ခေါင်းစဉ်များဖြင့် ဖော်ပြသွားပါမယ်။\nStep 1) Sign in to blogger\nStep 2) Display name (or) Author name\nStep 3) Name your blog\nStep 4) Choose your template\nStep 5) Publish your first pest\nမှတ်ချက်။ ။ ထိုအဆင့်များပြီးဆုံးလျှင် ဘလော့တစ်ခုကို ရရှိပြီ ဖြစ်ပါသည်။\nStep1) Sign to Blogger\nမိမိ Gmail Account တစ်ခုရှိပြီဆိုရင် Blog တစ်ခုဖန်တီးရန်အတွက် www.blogger.com မှာ Sign in တစ်ခုလုပ်ရပါမယ်။ သွားပုံက Browser program တစ်ခုဖြစ်တဲ့ IE (0r) Mozilla ၏ Address bar တွင် www.blogger.com ဟု ရိုက်ထည့်ပြီး Enter key ကိုနှိပ်ပါ။\nBlogger home page ၏ အပေါ်ညာဘက်ထောင့်တွင် “ sign in area ” ၏ အပေါ်ရှိ Language တွင် English ဖြစ်ရပါမယ်။ Email Address (ဥပမာ- username@gmail.com) ၊ Password နေရာတွင် ၄င်း Email password တို့ကို ရိုက်ထည့်ပါ။ ပြီးလျှင် Keyboard မှ Enter ကိုနှိပ်ပါ (သို့) Sign in တွင် Click နှိပ်ပါ။\nStep 2) Display Name (0r) Author Name\nမိမိထည့်သွင်းသည့် Email နှင့် Password တို့ မှန်ကန်ပါက Signup လုပ်ဖို့ရန် တောင်းခံပါလိမ့်မည်။ Display name နေရာတွင် မိမိနှစ်သက်ရာ အမည်ကို ရိုက်ထည့်ပါ။ ဒီနေရာမှာ ထည့်သွင်းပေးလိုက်တဲ့ အမည်ကို Blog မှာတင်သမျှ Post တို့၏ အောက်ခြေတွင် ဖော်ပြမှာ ဖြစ်ပါတယ်။ သဘောက Post မှာ ရေးသူ (သို့)ကလောင်အမည်ဖြစ်ပါတယ်။ သည့်အတွက် အမည်ဝှက်နှင့် ရေးချင်ရင် မိမိအမည်ရင်း အစားအခြားအမည်ဝှက် တစ်ခုထည့်သွင်းရပါမည်။\nDisplay name ထည့်သွင်းခဲ့ပြီးပြီဆိုရင် ရှေ့ဆက်သွားဖို့ရန်အတွက် Blogger မှ ထုတ်ပြန်သော Term of Service တွေကို လက်ခံသဘောတူရပါမယ်။ Trem of service ဘေးရှိ Check box တွင် အမှန်ဖြစ်ပေါ်အောင်\nClick တချက်နှိပ်ပါ။ ပြီးလျှင် Button တွင် Click နှိပ်လိုက်ပါ။\nမှတ်ချက်။ ။ ယခုထည့်ပေးခဲ့သည့် Display name အတိုင်းပင် အမြဲတမ်းသုံးရတော့မည်ဟု မစိုးရိမ်ပါနှင့်။ Blog တစ်ခု အစအဆုံးဖန်တီးပြီးသွားသည့် နောက်ပိုင်း Display name ကို အချိန်မရွေး မိမိနှစ်သက်သလို ပြောင်းလဲရေးသားနိုင်ကြပါတယ်။\nStep3) Name your Blog\nဒီအဆင့်မှာ Blog title နှင့် URL လို့ခေါ်တဲ့ မိမိ Blog လိပ်စာတို့ကို သတ်မှတ်ထည့်သွင်းပေးရပါမယ်။\nစာအုပ်အမည်တို့နှင့် သဘောတရားတူပါတယ်။ Blog title ကို မြင်ကြရုံဖြင့် အထဲမှာ ဘယ်လို အကြောင်းအရာတွေ ရေးသားထားမလဲဆိုတာကို မှန်းမိနိုငစေပါက ပိုကောင်းပါတယ်။ နှစ်သက်ရာ အမည်ကို Blog Title တွင် ရိုက်ထည့်ရာတွင်\nTitle ကို မြန်မာလို ပေးချင်ပါကလည်း ပေးနိုင်သည်။\nURL (or) Blog Address\nBolg လိပ်စာကို ရွေးချယ်တဲ့နေရာမှာ မိမိ Blog ကို ဖတ်သူတို့အနေနှင့် မှတ်မိလည်းလွယ်ရမယ်။ ရိုက်လို့လည်း လွယ်ရမယ့် အမည်မျိုးဖြစ်သင့်ပါတယ်။ အများအားဖြင့် မိမိနာမည် (သို့) Blog title ကိုပင် ပြန်ပေးလေ့ရှိကြပါတယ်။ အရေးကြီးတာက လိပ်စာကို အင်္ဂလိပ်လိုသာပေးရပါမည်။ အထူးသတိပြုပါ။\nမိမိရွေးချယ်ထည့်သွင်းမည့် စကားလုံးတို့၏ နောက်တွင် blogspot.com ပါရှိမည်ဖြစ်ရာ မိမိ Bolg လိပ်စာအပြည့်အစုံ http://www.name.blogspot.com ဖြစ်ပါလိမ့်မည်။ Blog Address တစ်ခု သည် အခြားမည်သည့် Address တို့နှင့်မှ မတူညီနိုင်သည့် ကိုယ်ပိုင်လိပ်စာ ဖြစ်ကြရပါမယ်။ သည့်အတွက် မိမိအလိုရှိရာအမည်ပါ လိပ်စာအတိုင်း ရရနိုင်မရနိုင်ဆိုတာ စစ်ဆေးကြရပါမယ်။ Check Availability တွင် Click နှိပ်ပြီးစစ်ဆေးပါ။ အခြားသူတဦး လိပ်စာနှင့် တူနေပါက ပြောင်းခိုင်းပါလိမ့်မည်။\nလိပ်စာတူရှိနေရင် အနီရောင် စာလုံးတွေနှင့် not available ဆိုပြီးမြင်ရပါမယ်။ ဒါ့အပြင်ယူသုံးလို့ရနိုင်တဲ့ အမည်တွေကို အကြံပြုဖော်ပြထားပါလိမ့်မယ်။ အဲ့ဒီအမည်တွေထဲက တစ်ခုခုကို Click နှိပ်ပြီး ရွေးချယ် နိုင်တယ်။ မကြိုက်ဘူးဆိုရင် စိတ်တိုင်းကျအမည်တစ်ခု ရိုက်ထည့်ပြီး Check Availibility ဖြင့် ထပ်မံစစ်ဆေးကြည့်ရမယ်။ လိပ်စာမတူ၊ လိပ်စာတူမရှိပါက “available” ဆိုတာကိုမြင်ကြရမယ်။ ရှေ့ဆက်သွားရန်အတွက် continue တွင် Click တစ်ချက်နှိပ်လိုက်ပါ။\nမှတ်ချက်။ ။ Title ပဲဖြစ်ဖြစ်၊ Address ပဲဖြစ်ဖြစ် နောက်ပိုင်းမှာ ပြောင်းနိုင်ပါတယ်။ Address ပြောင်းမယ်ဆိုရင် သတိပြုရမှာက မိမိ Blog ၀င်ရောက်ဖတ်ရူ့သူတွေ မျက်ခြေပြတ်သွားနိုင်ပါတယ်။\nTemplate ဆိုတာမိမိ Blog ရဲ့ design ၊ တနည်းဆိုရရင် Webpage ရဲ့ degsin ဖြစ်ပါတယ်။ အဖြူရောင်နောက်ခံ၊ အစိမ်းရောင်နောက်ခံ၊ အမည်းရောင်နောက်ခံ အစရှိသဖြင့်ပေါ့။ Blogger မှာ အဆင်သင့် ယူသုံးနိုင်တဲ့ Template များစွာရှိပါတယ်။ ကိုယ့်ရဲ့ Blog ကို အစိမ်းရောင်လေးနောက်ခံနှင့် လိုချင်ရင် Scrodl bar ကို အပေါ်အောက်ဆွဲပြီး အစိမ်းရောင်ပါတာလေးရွေးပေါ့။\nScroll bar ကို အပေါ်အောက်ဆွဲရွေးပြီး ပိုမိုတိကျစွာ သိချင်ရင် စိတ်ဝင်စားစရာ Template ၏ review တွင် Click နှိပ်လိုက်ပါ။ ဒါဆိုရင် Blog တစ်ခုကို အစအဆုံးရေးပြီးသွားတဲ့အခါ မိမိ Blog အား Webpage တစ်ခုအနေနှင့် ဘယ်လိုမြင်ရမလဲဆိုတာကို သီးခြား Window တစ်ခုဖြင့် ဖော်ပြပါလိမ့်မည်။\nအခြားသော Blog Setting တွေကဲ့သို့ပင် Template ကို အချိန်မရွေးပြောင်းလဲနိုင်ပါတယ်။ ဒါ့ကြောင့် ဒီနေရာမှာ ရွေးခဲ့တဲ့ Template အတိုင်းပဲံအမြဲဖြစ်နေတော့မယ်လို့ စိုးရိမ်စိတ်မထားပါနှင့်။ စဖြစ်သွားအောင် လက်သင့်ရာရွေးပြီး နောက်မှ ပြောင်းမယ်ဆိုရင်လည်း ဖြစ်ပါတယ်။\nမိမိနှစ်သက်ရာ Template ရှိ Radio button ကို Click နှိပ်ပြီး Select လုပ်ပါ။ Template ရွေးပြီးပြီဆိုရင် Continue button တွင် Select လုပ်ပါ။ Template ရွေးပြီးပြီဆိုရင် Continue button တွင် Click နှိပ်၍ ရှေ့ဆက်သွားပါ။\nStep 5) Publish Your First Post\nTemplate ကိုရွေးခဲ့ပြီးပြီဆိုရင် Blog တစ်ခုကို အောင်မြင်စွာ Create လုပ်ပြီးပြီဖြစ်ကြောင်းဖော်ပြသော Page ကို မြင်ကြရပါမယ်။ ထို Page ပေါ်မှ Your blog has been create! စာတန်းအောက်ခြေမှ Start blogging တွင်\nဒီအဆင့်သို့ရောက်ပြီဆိုရင် သိရမှာက blog တစ်ခုလိုတော့ ဖန်တီးပြီးပြီ။ သို့သော် ဘာမှမရှိသေးတဲ့ အခွံချည်းသက်သက်လို့သိထားရပါမယ်။ ဥပမာ-ဆိုရရင် မြေနေရာ (Address) ရလို့ နှစ်သက်ရာပုံစံ (Template) နှင့် အိမ်လည်းတည်ဆောက်ပြီးပြီ ပြည့်စုံအောင် ဖြည့်ရအုံးမယ်။ ဒါတွေဖြည့်ပြီးမှသာ နေလို့ရနိုင်ပြီဖြစ်တဲ့ အိမ်တစ်လုံးအဖြစ်သို့ ရောက်ရှိမယ်ပေါ့။\nထိုသဘောတရားအတိုင်းပါဘဲ။ ကိုယ်လိုချင်တဲ့ အကြောင်းအရာတွေရယ်၊ စာတွေရယ် ရေးမယ်။ တင်ချင်တဲ့ ပုံတွေတင်ပြီး ဝေေ၀ဆာဆာဖြစ်အောင် ဖန်တီးကြရပါအုံမယ်။ အဲ့ဒီလိုစာတွေရေးတင်ခြင်း၊ ပုံတွေလှမ်းတင်ခြင်းကို Post တင်တယ်လို့ခေါ်ပါတယ်။\nစပြီး Post လုပ်ရန်အတွက် Start Blogging တွင် Click နှိပ်လိုက်ပါ။ စာတွေရေးသားနိုင်မယ့် ပုံတွေထည့်နိုင်တဲ့ Window တစ်ခုကျလာပါမယ်။ ၄င်းကို Post Editor လို့လည်းခေါ်ပါတယ်။\nဒီနေရာမှာက Post title ၊ ဟိုရှေ့မှာဖြည့်ခဲ့တဲ့ Title က Blog title ။ မရောထွေးမိပါစေနှင့်။ Blog title ဆိုတာက စာအုပ်အမည်လို တစ်ခုပဲရှိမယ်။ Post title ဆိုတာက ကိုယ်တင်ရင် တင်သလောက်များမယ်။ ဥပမာ ဆိုရရင် Blog တစ်ခုထဲမှာ post ဆယ်ခုတင်ရင် Post title ဆယ်ခုရှိမယ်ပေါ့။\nရေးလိုသမျှ Text area ထဲမှာရေးသားကြပါမယ်။ ဒီနေရာမှာ ရေးသားသမျှတို့သည် မိမိတင်မည့် Post ၏ စာကိုယ်ဖြစ်ပါလိမ့်မည်။\nရေးလိုသမျှရေးပြီး၍ စိတ်တိုင်းကျပြီဆိုရင် Publish post တွင် Click နှိပ်လိုက်ပါ။ ရေးခဲ့သော Post ကို အင်တာနက်ပေါ်မှတဆင့် အများသူငါ ကြည့်၍ရအောင် အောင်မြင်စွာ လွှင့်တင်ပြီးဖြစ်ကြောင်း ဖော်ပြသော Page ကိုမြင်ကြရပါမည်။\nမိမိရဲ့ တင်လိုက်တဲ့ Blog ကို ကိုယ်တိုင်ကြည့်ချင်ရင် View Blog တွင် Click နှိပ်လိုက်ပါ။ Post တစ်ခုတည်းသာရှိတဲ့ မိမိရဲ့ Blog အသစ်စက်စက်လေးကို တွေ့ကြရပါလိမ့်မယ်။\nPost အသစ်တင်ချင်ရာတွေကိုလည်း တင်ခဲ့ပြီးပြီ၊ ပြင်စရာရှိတာတွေကို ပြင်ခဲ့ပြီး၍ လတ်တလော ရှေ့ဆက် အသုံးမရှိသေးသည့်အတွက် ထွက်တော့မယ်ဆိုရင် အမြဲတမ်း Sign out လုပ်ပြီးမှ ထွက်ရပါမယ်။ အပေါ်ညာဘက်ထောင့်တွင်ရှိသော Sign out တွင် Click နှိပ်ပြီးထွက်ပါ။ မှုလအစဖြစ်တဲ့ www.blogger.com သို့ ပြန်ရောက်သွားပါလိမ့်မည်။\nBlogger Interface အားလေ့လာခြင်း\nBlog လေးတစ်ခု ဖန်တီးလိုက်တယ်။ Post လေးတွေရေးတင်တယ်။ လိုအပ်ရင် ရေးထားတဲ့ Post တွေကို ပြန်ပြင်မယ်။ Post အသစ်တွေထပ်တင်ကြတယ်။ ဒါတွေက Blog နှင့်ဆိုင်တဲ့ သာမာန်လုပ်ရိုးလုပ်စဉ်တွေပါ။ သာမန်ထက်ပိုတဲ့ နည်းလမ်းတွေသုံးပြီး မိမိ Blog ကို ထူးထူးခြားခြားလေး ဖြစ်အောင် ပြင်ဆင်ကြချင်တယ်။ Blogger interface ကို နားလည်ထားဖို့လိုပါလိမ့်မယ်။\nPosting tab အောက်မှာ Create၊ Edit post အစရှိသဖြင့် အခွဲတွေပါတယ်။ Post အသစ်များတင်ခြင်း၊ တင်ပြီးသား Post တွေကို ပြင်ဆင်ဖြည့်စွက်ခြင်းများကို ဒီ Posting tab အောက်မှာ လုပ်ဆောင်နိုင်ကြတယ်။\nSetting Tab အောက်မှာ Basic၊ Publishing၊ Formatting အစရှိသဖြင့် အခွဲတွေရှိပါတယ်။ Blog title ပြောင်းခြင်း၊ Comment ပိတ်ခြင်း၊ Email ဖြင့် post လှမ်းတင်နိုင်အောင် စီစဉ်ခြင်းများ အပါအ၀င် စီမံခန့်ခွဲခြင်းလုပ်ငန်းစဉ် အတော်များများကို ဒီ Setting tab အောက်မှာ လုပ်ဆောင်နိုင်ကြပါတယ်။\nLayout tab အောက်မှာ Page Elements၊ Pick new template အစရှိသဖြင့် အခွဲတွေပါတယ်။ Template အသစ်ပြောင်းခြင်း၊ မိမိ Blog ရဲ့ အဆင်အပြင်ကို ပိုမိုကြည့်ကောင်းအောင် Page elements များ ထပ်တိုးဖြည့်စွက်ထည့်သွင်းခြင်းများကို ဒီ Layout tab အောက်မှာ လုပ်ဆောင်နိုင်ကြပါတယ်။\nမိမိရဲ့ Blog မှာ Post အသစ်တွေထပ်တင်ချင်တာပဲဖြစ်ဖြစ်၊ တင်ပြီးသား Post တွေထဲက အချို့ပြန်ပြင်ချင်တာမျိုးတွေပဲဖြစ်ဖြစ်၊ ဖျက်ထုတ်ခြင်တာပဲဖြစ်ဖြစ်၊ အမြဲတမ်း Blogger homepage ဖြစ်တဲ့ (www.blogger.com) ထံသို့ ပြန်လာရပါမယ်။ ရောက်ပြီဆိုရင် Blog ဖန်တီးခဲ့စဉ်က အသုံးပြုခဲ့သော Email address နှင့် Password တို့ကိုပင် သုံးပြီး ပြန်လည် Sign in လုပ်ရပါမယ်။\nSign in ၀င်ရောက်မှု အောင်မြင်ပြီဆိုရင် Blogger Dashboard ဆိုတာကို မြင်ကြရပါမယ်။ Blogger Dashboard သည် Post အသစ်ထပ်တင်ခြင်း၊ ရှိပြီးသား Post ကို Edit လုပ်ခြင်းတို့အပါအ၀င် Blog အားစီမံခန့်ခွဲမှု အလုပ်များကို အလွယ်တကူ လုပ်ဆောင်နိုင်ရန်များစွာ အထောက်အကူပေးပါတယ်။ New post နှင့် Manage post တို့သည် Dashboard ထဲမှ အသုံးပြုရမှုအများဆုံး Icon ၂ခုပင်ဖြစ်ပါတယ်။\nမှတ်ချက်။ ။ Blog တစ်ခုကို ဖန်တီးခဲ့ဘူးသော Gmail Account နှင့် ပြန်ဝင်တိုင်းမှာ Blogger Dashboard ကိုမြင်ကြရပါမည်။\nရှေ့ဘက်မှာဖော်ပြခဲ့သလို User name နှင့် Password တို့ကို ထည့်ပြီး Blogger မှာ Sign in လုပ်ပြီးတာနှင့် မိမိ Blog ကို အဓိက Control လုပ်ရာ Dashboard ဆိုတာကို တွေ့ကြရပါမယ်။\nPost အသစ်တစ်ခု ထပ်တင်ရန်အတွက် အစိမ်းရောင်အပေါင်းသင်္ကေတလေးနှင့် New Post တွင့် Click တစ်ချက်နှိပ်ပါ။ Post တွေရေးသားနိုင်မည့် (Posting create page) ပေါ်လာပါမည်။\nရှေ့မှာတုန်းက Post အသစ်တစ်ခုစရေးစဉ်က အတိုင်းပင် Title နေရာတွင် စာခေါင်းစဉ် Post title နှင့် Text area ထဲတွင် ရေးလိုသောစသားများကို ရိုက်ထည့်ပါ။ စိတ်တိုင်းကျပြီဆိုရင် Publish post တွင် Click နှိပ်လိုက်ပါ။ ဒါဆိုရင် Post အသစ်ကို အောင်မြင်စွာ ထပ်တင်ပြိး ဖြစ်ပါလိမ့်မယ်။ မိမိ Bolg ကို ဖွင့်ကြည့်လျှင် အရင်တင်ခဲ့သည့် Post များနှင့်အတူ Post အသစ်များကိုပါ ယှဉ်တွဲမြင်ရပါလိမ့်မယ်။\nတင်ပြီးသား Post များကို ပြန်လည်ဖြည့်စွက်ပြင်ဆင်ခြင်း\nမိမိတင်ထားခဲ့တဲ့ Post တွေကို ပြင်ချင်ရင် အချန်မရွေးပြန်လည် Edit လုပ်လို့ရပါတယ်။ သဘောက မကြိုက်တဲ့စာသားတွေကို ဖြုတ်ပစ်မယ်။ ထပ်ထည့်ဖို့လိုအပ်ရင် ထပ်ထည့်မယ်ပေါ့။ Dashboard ပေါ်မှ Manage Post ပေါ်တွင် Click နှိပ်လိုက်ပါ။ မိမိ၏ Blog မှာတင်ထားသမျှသော Post တို့၏ Title များအားတန်းစီမြင်ရပါမယ်။\nပြန်လည် Edit လုပ်လိုသော Post Title နှင့် သက်ဆိုင်သော Edit ပေါ်တွင် Click နှိပ်လိုက်ပါ။ (Posting /Edit posts) Page သို့ရောက်သွားပြီး Post တွင်ပါ စာသားများကို မြင်ကြရပါမယ်။\n၄င်း Post title တစ်ခုစီဘေးမှ Edit တွင် Click တစ်ချက်နှိပ်ပါ။ Title ပဲဖြစ်စေ၊ Text area ထဲမှ စာသားများကိုဖြစ်စေ လိုသလို ပြောင်းလဲဖြည့်စွက်နိုင်ကြပါတယ်။ စိတ်တိုင်းကျပြီဆိုလျှင် Publish post တွင် Click ပြန်နှိပ်ပေးရန်မမေ့ပါနှင့် ။\nဒီနေရာမှာ တင်ပြီးသား Post တွေထဲက အချို့ကို ပြင်ဆင် Edit လုပ်ခြင်းမဟုတ်ပဲ။ လုံးဝကို ဖျက်ထုတ်လည်း ရနိုင်ပါတယ်။ တန်းစီထားသော Post title များထဲမှ ဖျက်ထုတ်လိုသော Title နှင့် သက်ဆိုင်သော Delete ပေါ်တွင်Click နှိပ်လိုက်ပါ။ အမှန်တကယ် ဖျက်ထုတ်လိုခြင်း ဟုတ်မဟုတ်ဆိုတာကို Confrom လုပ်ပါလိမ့်မယ်။\nDelete It တွင် Click နှိပ်ဖျက်လိုက်ပါ။ ဒါဆိုရင် ၄င်း Post ကို အပြီးအပိုင် ဖြတ်ထုတ်ပြီး ဖြစ်ပါလိမ့်မယ်။\nText area ထဲမှာ ရှိနေသည့် စာသားတွေရဲ့ စာလုံးပုံစံ Font ပြောင်းခြင်း၊ Font အရွယ်အစားပြောင်းခြင်း၊ Blod လုပ်ခြင်း၊ အစရှိတဲ့ လုပ်ငန်းစဉ်တွေကို လုပ်ဆောင်နိုင်ရန် Compose တွင် Formatting tools တစ်ခုပါရှိပါတယ်။\nစာလုံးပုံစံ Font ပြောင်းခြင်း\nရိုက်ထည့်ထားသည့် စာသားတွေထဲက အချို့ကို Font ပြောင်းချင်ရင် ပြောင်းချင်တဲ့ စာသားတွေကို အပြောရောင် High light ဖြစ်အောင် Mouse ဖြင့် Drag ဆွဲပြီး Select လုပ်ပါ။ ပြီးလျှင် Font family ထဲက down arrow တွင် Click နှိပ်ပြီး Font တစ်မျိုးကို ရွေးချယ် Click နှိပ်ပါ။ ဒါဆိုရင် မိမိ Select လုပ်ခဲ့သော စာသားတွေရဲက စာလုံးပုံစံ Font ပြောင်းသွားပါလိမ့်မယ်။\nText area ထဲမှ စာလုံး အရွယ်အစားပြောင်းလိုသော စာသားများကို Mouse ဖြင့် High light ဖြစ်အောင် Select လုပ်ပါ။ Font size icon ပေါ်တွင် Click နှိပ်ပြီး ကျလာမည့် List ထဲမှ နှစ်သက်ရာ အရွယ်အစား တခုခုပေါ်တွင် Click နှိပ်ရွေးချယ်ပါ။\nBold, Italic, Text color\nအချို့စာလုံးတွေကို Bold ပဲဖြစ်ဖြစ်၊ Italic ပဲဖြစ်ဖြစ်၊ Text color အရောင်ပြောင်းချင်တာပဲ ဖြစ်ဖြစ် ပထမဦးဆုံး Drag ဆွဲပြီး လုပ်ရပါမယ်။\nBold လုပ်ချင်ရင် “B” တွင် Click နှိပ်ပါ။ စာလုံးအထူများဖြင့် မြင်ရပါမယ်။\nItalic လုပ်ချင်ရင် “I” တွင် Click နှိပ်ပါ။ စာလုံးစောင်းများ မြင်ရပါမယ်။\nText Color အရောင်ပြောင်းချင်ရင် Text box တွင် Click နှိပ်ပြီး နှစ်သက်ရာအရောင်ကို ရွေးချယ် Click နှိပ်လိုက်ပါ။ စာလုံးအရောင်ပြောင်းသွားပါမယ်။\nPost တွင်းသို့ပုံများထည့်တင်ခြင်း ( Add Image)\nတစ်ခါတစ်လေကျတော့လည်း စာသားတွေချည်းပဲ တင်ထားတာထက်စာရင် အကြောင်းအရာနှင့် လိုက်ဖက်တဲ့ ပုံလေးတွေပါဆွဲပြီး တင်သည့် Post တွေဟာ လူအများအား ပိုမိုဆွဲဆောင်နိုင်စေပါတယ်။ အချို့က သူတို့ဖြတ်သန်းခဲ့ရတဲ့ ကာလတွေအတွင်း စုဆောင်းထားသည့် အမှတ်တရာ ပုံတွေကို မိမိနှင့် စိတ်ချင်းနီးသူတို့ ခံစားနိုင်အောင် မျှဝေချင်သည့် ရည်ရွယ်ချက်တွေနှင့် ပုံတွေကို မှတ်တမ်းတင်သဘောမျိုး တင်ထားပေးတတ်သည်။\nAdd to Picture\nပုံတွေကို ရှေ့မှာတုန်းကလို Post ထဲမှာ မဟုတ်ပဲ Page Element (widget) တွေအဖြစ်မိမိ Blog မှာထည့်ထားလို့ရပါတယ်။ Picture နေရာရှိ Add to Blog တွင် Click နှိပ်လိုက်ပါ။ Configure Image ပွင့်လာပါမည်။\nTitle နှင့် Caption တို့တွင် နှစ်သက်သလို စာသားများ ဖြည့်သွင်းပါ။ ထို့နောက် Browse တွင် နှိပ်ပြီး တင်လိုသော ပုံကို ရွေးချယ်ညွှန်ပြပေးလိုက်ပါ။ Image နေရာတွင် ပုံပေါ်လာပြီဆိုရင် Save Change တွင် Click နှိပ်လိုက်ပါ။\nThird-Party Page Elements (widgets)\nPoll တို့၊ Slide Show တို့အစရှီတဲ့ Blogger ထံမှ အဆင်သင့်ယူနိုင်တဲ့ Page element တွေအပြင်အခြား Website များထံမှ Page element တွေကို ယူထားပြီးတော့လည်း မိမိ Blog page ထဲမှာ ပေါင်းစပ်ထည့်သွင်းထားနိုင်ပါသေးတယ်။ အဲဒီလို Blogger ထံမှ မဟုတ်ပဲ အခြား Website တစ်ခုခုထံမှ သီးခြားယူသုံးတဲ့ Element တွေကို Third- Party element တွေလို့ခေါ်ပါတယ်။ အခြားသူတို့ရဲ့ Blog စာမျက်နှာတွေမှာလည်း တွေ့ဖူးကောင်းတွေ့ဘူးကြပါလိမ့်မယ်။ နာရီလေးတွေ၊ ပြက္ခဒိန်လေးတွေ အစရှိသဖြင့်ပေါ့။ ဥပမာ အနေနှင့် Clock widget လေး တစ်ခုလောက်ထည့်ကြည့်လိုက်ကြရအောင်။\nThird-party element တွေထည့်မယ်ဆိုရင် လုပ်ရမယ့် အပိုင်းက နှစ်ပိုင်းရှိတယ်။ ပထမအပိုင်းက မိမိ Blog ထဲထည့်ထားလိုတဲ့ အခြား Website မှ Element နှင့် ဆိုင်သော HTML tag တွေကို Copy မှ ကူးယူရမယ်။ ပြီးမှ မိမိ Blog ထဲမှာ Paste လုပ်ယူရမယ်။\nနာရီပုံ HTML widget ရယူရန်အတွက် www.clocklink.com သို့သွားပါ။ ထို့နောက် Go to Gallery တွင် Click နှိပ်လိုက်ပါ။ နာရီပုံသဏ္ဍန်ဒီဇိုင်းမျိုးစုံတို့ရှီရာ Clock Gallery ထဲသို့ ရောက်သွားပါမယ်။\nမှတ်ချက်။ ။ Clock link မှ မဟုတ်ပါဘူး။ အင်တာနက်ပေါ်မှ အခြေားသော Clock widget site တွေများစွာရှိပါသေးတယ်။ Google သို့သွားရောက်ပြီး Clock widget လို့ ထည်သွင်းရှာဖွေကြည့်ပါ။ ရလာတဲ့ အထဲကမှ ကိုယ်လိုအပ်ချက်နှင့် ကိုက်ညီနိုင်မည့် Link များသို့ သွားရောက်ပြီး စမ်းသပ်အသုံးပြုကြည့်ကြပါ။\nမိမိနှစ်သက်ရာ နာရီပုံ တခုကိုရွေးပါ။ ရပြီဆိုရင် ထိုနာရီနှင့် သက်ဆိုင်ရာ View Html Tag ပေါ်တွင် Click နှိပ်လိုက်ပါက နာရီပုံပါ Pop-up windows တစ်ခုပွင့်လာပါမည်။\nTime Zone နေရာတွင် မိမိဒေသစံတော်ချိန်ကို ရွေးပေးပါ။ ဥပမာ- မြန်မာနိုင်ငံအတွက်ဆိုလျှင် (GMT +6:30) ဖြစ်ပါတယ်။ လိုအပ်ပါက နာရီအရွယ်အစား အကြီးအသေးကို Size နေရာတွင် ရွေးချယ်ပြောင်းလဲနိုင်ပါတယ်။ (130*130)\nနာရီနှင့်ပတ်သက်ပြီး စိတ်တိုင်းကျပြင်ဆင်ပြီးပြီဆိုလျှင် အပေါ်ကွက်လပ်ထဲရှိ Code များအားလုံးကို Copy ကူးယူရပါမယ်။ စာသားများကို Select မှတ်ပြီးညာဘက် Click တစ်ချက်နှိပ်လိုက်ပါ။ ကျလာမည့် Menu ထဲရှိ Copy တွင် နှိပ်ပြီး ကူးယယူလိုက် ရပါမယ်။\nPost ထဲမှာ ပုံတွေထည့်ရန်အတွက်က ဘာမှမခက်ခဲပါဘူး။ Blogger မှာပုံတွေကို အလွယ်တကူ ထည့်သွင်းနိုင်တဲ့ Add Image လို့ခေါ်တဲ့ Tools တစ်ခုပါ၇ှိပြီးသား ဖြစ်ပါတယ်။ အရေးကြီးတာက ဘယ်ပုံကို တင်မှာလဲ။ မိမိကွန်ပျူတာထဲက ဘယ်နေရာ (ဥပမာ-Desktop ပေါ်မှာလား၊ My Document ထဲမှာလား) ဘယ်မှာရှိနေသလဲဆိုတာလောက်ကိုတော့ သိနှင့်ပြီးသားဖြစ်ဖို့လိုပါတယ်။\n1. Compose bar ပေါ်ရှိ Formatting toolbar ထဲမှ Add image တွင် Click နှိပ်လိုက်ပါ။ Upload window တစ်ခုပွင့်လာပါမည်။\n2. ပထမဦးစွာတင်ချင်သည့် ပုံကို ရွေးချယ်ညွှန်ပြပေးရပါမယ်။ Browse တွင် Click နှိပ်ပါက “File upload” box ပျောက်သွားပြီး မှုလ Upload window ရှိ Browse နေရာတွင် မိမိရွေးချယ်ခဲ့သောပုံ File အမည်ကို မြင်ကြရပါမယ်။\nယခုအဆင့်ထိသည် ပုံကို အမှန်တကယ် Upload မလုပ်ရသေးပါ။ ဘယ်ပုံတင်မလဲဆိုတာကို ရွေးချယ်ညွှန်ပြပြီးရုံရှိသေးတယ်ဆိုတာကို သတိပြုပါ။\nမှတ်ချက်။ ။ တပြိုင်နက် ပုံငါးပုံအထိတင်နိုင်ပါတယ်။ အခြားပုံတွေထပ်တင်လိုပါက Add another image တွင် Click နှိပ်ပြီးထပ်မံရွေးချယ်နိုင်ကြပါတယ်။\n3. နောက်တစ်ခါ ရွေးချယ်စရာက Layout နှင့် Image Size ဖြစ်ပါတယ်။ တင်ချင်တဲ့ပုံကို Right၊ Center၊ Left တို့ထဲက ဘယ်နေရာမှာ ထားချင်သလဲ။ တခုခုကို ရွေးချယ်နိုင်ပါတယ်။ ရွေးချယ်ပုံက သက်ဆိုင်ရာ Radio Button ပေါ်တွင် Click နှိပ်ရပါမယ်။ ထို့အတူ ပုံအရွယ်အစားကိုလည်း Small၊ Medium၊ Large တို့ထဲကမှ တခုခုရွေးချယ်နိုင်ပါတယ်။\nအဆင်သင့်ဖြစ်ပြီဆိုရင် စတင် Upload လုပ်လို့ရပါပြီ။ Upload လုပ်ရန်အတွက် Blogger မှ ထုတ်ပြန်သော စည်းကမ်းချက်တွေပါတဲ့ ” Term of Services” ကိုလက်ခံသဘောတူရပါမယ်။ သည်အတွက် I Accept ဘေးရှိ Check Box ပေါ်တွင် အမှန်ခြစ်ပေါ်အောင် Click နှိပ်ရပါမယ်။ ပြီးလျှင် Upload တွင် Click နှိပ်လိုက်ပါ။ မိမိရွေးချယ်ခဲ့သော ပုံကိုစတင် Upload လုပ်နေပါလိမ့်မယ်။ ပုံ၏ အရွယ်အစားနှင့် Internet Connection ပေါ်မှုတည်ပြီး အချိန်အနည်းငယ်ကြာပါလိမ့်မယ်။\nUpload ပြီးပြီဆိုရင် Done ဆိုတဲ့စာလုံးပေါ်လာပါလိမ့်မယ်။ Done တွင် Click နှိပ်လိုက်ပါ။ Upload Window ပျောက်သွားပြီး Text area ထဲတွင် မိမိတင်ခဲ့သောပုံ မြင်ကြပါပါမယ်။ စိတ်တိုင်းကျပြီဆိုရင် Publish post တွင် Click နှိပ်၍ Post ကိုတင်နိုင်ကြပါပြီ။\nမှတ်ချက်။ ။ Publish လုပ်ခဲ့ပြီဆိုရင် မိမိရဲ့ Blog ကိုဖွင့်ပြိး ပုံရဲ့အနေအထား ကောင်းရဲ့လား၊ ပုံအရွယ်အစား အလားတော်ဖြစ်ရဲ့လား အစရှိသဖြင့် ပြန်လည်စစ်ဆေး ကြည့်ရူသင့်ပါတယ်။ စိတ်တိုင်းမကျဘူးဆိုရင် ရှေ့မှာပြောပြသလို Post ထဲမှာရှိတဲ့ စာသားတွေကို ပြန်လည် Edit လုပ်သလိုမျိုး ပုံတွေကိုလည်းပြန်လည် လုပ်နိုင်ကြပါသေးတယ်။\nအခြား Blog များနှင့် ချိတ်ဆက်ခြင်း (Add Link)\nLink ဆိုတာက Webpage တခုကနေအခြား Webpage တခုခုဆီသို့ ကူးပြောင်းသွားနိုင်တဲ့ နေရာတွေ ဖြစ်ပါတယ်။ Link ဟုတ်မဟုတ်ဆိုတာကို အလွယ်တကူ ခွဲခြားသွားနိုင်တဲ့နည်းကတော့ Mouse Pointer ဖြင့်လိုက်ထောက်ကြည့်ပါ။ ပုံပဲဖြစ်ဖြစ်၊ စသားတွေပဲဖြစ်ဖြစ် မြှားပုံကနေ၊ လက်ပုံပြောင်းတာမှန်သမျှ သည် Link များပဲဖြစ်ပါတယ်။ လက်ပုံပေါ်လာတဲ့အချိန်မှာ Click နှိပ်ရင် လက်ရှိမြင်နေရတဲ့ Page ကနေ ချိတ်ဆက်ထားတဲ့ အခြား Page တစ်ခုသို့ ကူးပြောင်းသွားပါလိမ့်မယ်။\nBlog ထဲမှာ မိမိရေးချင်ရာအပြင်အခြား Blog များ(သို့) Website များဆီသို့ ချိတ်ဆက်ထားတဲ့ Link တွေလည်း ထည့်ထားနိုင်ပါတယ်။ Link တွေကို ရည်ရွယ်ချက်အမျိုးမျိုးနှင့် ထည့်ကြတယ်။ အချို့က မိမိတင်သည့် Post နှင့် အကြောင်းအရာချင်းဆက်စပ်မှုရှိတဲ့ Post တွင်းပါ အကြောင်းအရာတွေကို ပိုမို အားကောင်းအောင် အထောက်အကူပေးနိုင်သော အခြားသူတဦးဦး၏ Blog (သို့) Webpage တစ်ခုခုကို Link လုပ်ထားလေ့ရှိပါတယ်။\nအချို့ကျပြန်တော့လည်း မိတ်ဆွေအချင်းချင်း (သို့) ဦးတည်ချက်ခြင်းတူတဲ့ Blog တွေအချင်းချင်း အပြန်အလှန် Link များထည့်သွင်းခြင်းဖြင့် အုပ်စုဖွဲ့ ထားလေ့ရှိပါတယ်။ မိမိတို့အုပ်စုထဲက Blog တစ်ခုခုပေါက်သွားရင် တနည်းဆိုရရင် လူကြိုက်များလာပြီဆိုရင် အဲ့ဒီ Blog ထဲမှာ ညွှန်ပြချိတ်ဆက်ထားတဲ့ အခြား Blog တွေပါ လူကြည့်ပိုများလာမယ်ပေါ့။\n1. ပထမဦးစွာ မိမိ Link လုပ်လိုသော Blog (သို့) Webpage ကို ဖွင့်လိုက်ပါ။ ပွင့်လာပြီဆိုရင် ၄င်း Page ၏ URL လို့ခေါ်တဲ့ လိပ်စာကို Copy လုပ်လိုက်ပါ။\n2. (Posting/Compose) Text area ထဲမှ Link လုပ်လိုသော စာသားများကို Mouse ဖြင့် Drag ဆွဲပြီး Select လုပ်ပါ။ စာသားများအပြာရောင် High light ဖြစ်လာပါမည်။ Select လုပ်ပြီးပြီဆို၇င် Tool bar ထဲမှ Add link ပေါ်တွင် Click တစ်ချက်နှိပ်လိုက်ပါ။\n3. ကျလာမည့် Box ထဲရှိ URL နေရာတွင် Paste လုပ်လိုက်ပါ။ ရှေ့မိမိ Copy ယူထားခဲ့သည့် URL ပေါ်လာပါမည်။ Copy/Paste မလုပ်လိုလျှင် ဒီနေရာမှာ ကိုယ်တိုင် ရိုက်ထည့်နိုင်ပါတယ်။ Typing အမှားမဖြစ်အောင်တော့ အထူးဂရုပြုရပါလိမ့်မယ်။\n4. Ok button တွင် Click နှိပ်လိုက်ပါက Select မှတ်ထားခဲ့သော စာသားများကို အပြာရောင် အောက်ခံလိုင်းဖြင့် မြင်ရပါမယ်။ သဘောက Link ဖြစ်သွားပြီဆိုတာကို ပြပါတယ်။ အဆင်သင့်ဖြစ်ပြီဆိုရင် Publish post တွင် Click နှိပ်ပြီး မိမိရဲ့ Post ကိုတင်လိုက်ပါ။ 5. Blog ထဲတွင် Post တက်လာတဲ့အခါ Link ပေါ်တွင် Click နှိပ်ပါက ချိတ်ဆက်ထားခဲ့သော Blog (သို့) Webpage ကိုမြင်ကြရပါမယ်။ 6. ထို Link ပေါ်တွင် Click နှိပ်ပါက ချိတ်ဆက်ထားသော name.blogspot.com ကိုမြင်ရပါမယ်။\nပုံမှတ်အားဖြင့်ဆိုရင် Post တစ်ခုချင်းစီရဲ့အောက်မှာ Comment ဆိုတဲ့ Link တစ်ခုကို တွေ့ကြရပါမယ်။ Blog တို့တွင် Comment တို့ရဲ့ အခန်းကဏ္ဍဟာ အလွန်အရေးပါလှပါတယ်။ ရေးသူနှင့် ဖတ်သူတို့ အပြန်အလှန်ထိတွေ့စေနိုင်တဲ့ နည်းလမ်းတစ်ခုလည်း ဖြစ်ပါတယ်။ သဘောက Post တွင်ပါ အကြောင်း အရာနှင့် ပတ်သတ်ပြီး ဖတ်ရူသူတို့မှ ဝေဖန်ဆွေးနွေးခြင်း၊ ဖြည့်စွက်အကြံပေးခြင်းများကို Comment မှတဆင့်ဝင် ရောက်ရေးသားနိုင်ကြပါတယ်။\nပုံမှတ်အားဖြင့်ဆိုရင် Blog post တိုင်းမှာ Comment ၀င်ရေးနိုင်ကြပါတယ်။ အချို့တွေက Comment ရေးခွင့်ပိတ်ထားသည့် Post တို့မှာတော့ Comment ရေးလို့မရပါ။ အများစုမှာတော့ Google account တစ်ခုရှိရင် ၀င်ရေးနိုင်ကြပါတယ်။ ရေးပုံရေးနည်းကတော့ ရိုးရှင်း လွယ်ကူလှပါတယ်။ ရေးလိုတဲ့ Post အောက်မှာရှိသော Comment ပေါ်တွင် Click နှိပ်လိုက်ပါ။\nဒါဆိုရင် ဒီ Post နှင့်ပတ်သက်ပြီး၊ မိမိရှေ့ကရေးသားထားသော Comment များကို တန်းစီပြီးတွေ့ရပါမယ်။ ဘယ်သူတွေက ဘယ်လိုဝေဖန်ချက်ပြုထားသလဲဆိုတာကို ဖတ်ရူနိုင်ပါတယ်။ မိမိကိုယ်တိုင်လည်း Comment ၀င်ရေးချင်ရင် Leave Your Comment နေရာတွင် ရေးလိုသော စာသားများကို ရိုက်ထည့်ပါ။\nရေးပြီးပြီဆိုရင် Publish လုပ်ရပါမယ်။ User name နဲ့ Password တို့ကို ရိုက်ထည့်ပါ။ ထို့နောက် Publish Your Comment တွင့် Click နှိပ်လိုက်ပါ။ ဒါဆိုရင် Comment အရေအတွက် တခုထပ်တိုးသွားပြီး Comment List ထဲရောက်သွားပါမည်။\nမိမိတင်တဲ့ Post တွေမှာ Comment ရေးတာမကြိုက်ရင် Comment Link မပါအောင်ဖြုတ်ထားလို့ရပါ တယ်။ အရေးကြီးတာက Post တစ်ခုချင်းစီကို ရွေးပြီးခွင့်ပြုမယ်၊ မပြုဘူး။ လုပ်ချင်တာလား၊ ဒါမှမဟုတ် တင်သမျှ Post အားလုံးကို ရေးခွင့် မပြုချင်တာလားဆိုတာကို အရင်စဉ်းစားရမယ်။ ဒီအခြေအနေ ၂မျိုး ပေါ်မှုတည်ပြီး …..\n1. Dashboard ပေါ်မှ Manage Settings တွင် Click နှိပ်ပါ။ Setting အောက်မှ Basic ထဲသို့ ရောက်သွားပါမယ်။ ဒီနေရာကို (Setting / Basic) Page လို့ ခေါ်ပါမယ်။\n2. Setting အောက်မှ Comments တွင် ထပ်မံ Click နှိပ်ပါက (Setting/Comments) Page ထဲသို့ ရောက်သွားပါမယ်။\nWho can Comment? နေရာတွင် ဘယ်သူတွေကိုပဲ ရေးခွင့်ပြုမယ်ဆိုတာ မျိုးကန့်သတ်နိုင်ကြပါတယ်။ Anyone ကို ရွေးမယ်ဆိုရင် Google account (Gmail) ရှိသူတွေသာ ရေးခွင့်ပြုမယ်ဆိုတာမျိုးဖြစ်ပါတယ်။\nComment Default for Posts နေရာတွင် ပုံမှန်အားဖြင့် New posts have Comments ဖြစ်ပါတယ်။ သဘောက တင်သမျှ Post တိုင်းမှာ Comment ပါပြီးသားဖြစ်ပါတယ်။ Comment မပါအောင် တခါတည်း ပိတ်ထားလိုလျှင် New Posts Do Not Have Comments ကိုရွေးရပါမယ်။\nစိတ်တိုင်းကျပြင်ဆင်ခဲ့ပြီးပါက Page ၏ အောက်ခြေတွင်ရှိသော “Save Settings” တွင် Click နှိပ်လိုက်ပါ။\nDashboard ပေါ်မှ Layout ပေါ်တွင် Click နှိပ်ပြီးသွားမယ်ဆိုရင် Template Selection အောက်ကို ရောက်ပါတယ်။ ဒီနေရာက မိမိ Blog ရဲ့ ဒီဇိုင်း အဆင်အပြင်နှင့် ပတ်သက်ပြီး လိုသလို ပြုပြင်ပြောင်းလဲ\nPickaNew Template\nBlogger မှာ အဆင်သင့်ယူသုံးနိုင်တဲ့ Template ပေါင်းများစွာရှိပြီးသား ဖြစ်ပါတယ်။ တစ်ခုမကြိုက်ရင် အခြားတစ်ခု အချိန်မရွေးပြောင်းသုံးလို့ရပါတယ်။ အခြား Template တစ်ခုသို့ ပြောင်းချင်ရင် Layout အောက်မှ Pick New Template တွင် Click နှိပ်ပါ။\nအဆင်သင့် ယူသုံးနိုင်တဲ့ Template များကို မြင်ရပါမယ်။ ဒီနေရာကို (Layout/Pick New Template) လို့ ဆိုရပါမယ်။\nအကြိုက်ဆုံး တစ်ခုကို ရွေးချယ်လိုက်ပါ။ ထို့နောက် Save Template တွင် Click နှိပ်ပါ။ မိမိ Blog ရဲ့ Template ကို ပြောင်းပေးသွားပါမည်။ View Blog တွင် Click နှိပ်ကြည့်နိုင်ပါသည်။\nPage Elements (Widgets)\nPage Elements တွေဆိုတာက Webpage တို့ရဲ့ အဆင်တန်ဆာများပဲ ဖြစ်ပါတယ်။ ၄င်းတို့ကို ညီညွှတ်မျှတအောင် ပေါင်းဆပ်ဆင်ယင်နိုင်မည်ဆိုပါက Page ရဲ့ အဆင့်အတန်းအရည်အသွေးကို ပိုမိုပေါ်လွင်စေပါလိမ့်မယ်။ မိမိတို့ Blog ရဲ့ဒီဇိုင်း (Template) ကိုလည်း Page element တို့ ထပ်မံပေါင်း စပ်ထည့်သွင်းပြီး စိတ်ကြိုက်တန်ဆာဆင်ထားလို့ ရပါတယ်။ ပုံမှန်အားဖြင့် Blog တစ်ခုဖန်တီးပြီးတိုင်း Profile တို့ Active တို့ဆိုတဲ့ Page element တွေကတော့ အလိုအလျှောက်ပါရှိပြီးသား ဖြစ်ပါတယ်။ အဲဒါတွေအပြင်၊ နာရီတို့၊ ပြက္ခဒိန်တို့။ မိမိမိတ်ဆွေတို့၏ Blog လိပ်စာများ အစရှိသည်တို့ကို Page element တွေအဖြစ် လိုသလို ထည့်သွင်းထားနိုင်ပါသေးတယ်။\nLayout အောက်မှ Page elements တွင် Click တစ်ချက်နှိပ်လိုက်ပါ။ ဒီနေရာ ကို (Layout/Page element) လို့ဆိုပါမယ်။ ညာဘက်ခြမ်းကို သတိထားပြီးကြည့်ပါ။ Contributors နှင့် Blog Archive ဆိုပြီး Page elements နှစ်ခုကို တွေ့ရပါမယ်။ ထိုနှစ်ခုက Blog စတင် Create လုပ်စဉ်ကတည်းကိုက အလိုလျောက်ပါပြီးသား ဖြစ်ပါတယ်။ ကိုယ်စိတ်တိုင်းကျ Page Elements သစ်တွေထပ်ထည့်ချင်ရင် “ Addapage element” တွင် နှိပ်ပြိး ထပ်ထည့်နိုင်ကြပါတယ်။\nမှတ်ချက်။ ။ မိမိရွေးခဲ့တဲ့ Template ပေါ်မှုတည်ပြီး Page element ထည့်နိုင်မယ့်နေရာတွေ အနည်းငယ် ကွဲပြားပါလိမ့်မယ်။\nBlog Title အောက်တွင် Description ထည့်လိုက ထည့်ထားနိုင်ပါတယ်။ Description ဆိုတာက မိမိရဲ့ Blog သည် စီးပွားရေး၊ လူမှုရေး၊ ဖျော်ဖြေရေး အစရှီသည်တို့ထဲက ဘယ်ကဏ္ဍပေါ်မှာ အခြေခံတည်ဆောက်ထားသလဲဆိုတာကို ဖတ်ရူ့သူများအား အလွယ်တကူသိစေနိုင်မည့် အချက်အလက် စကားလုံးများပဲ ဖြစ်ပါတယ်။\nDashboard ပေါ်မှ Manage Setting တွင်နှိပ်ပါ။ Setting အောက်မှ Basic ထဲသို့ ရောက်သွားပါမယ်။ ဒီနေရာကို (Setting / Basic) Page လို့ ခေါ်ပါမယ်။\nBlog title ကိုပြင်လိုက ဒီနေရာတွင် ပြင်နိုင်ပါတယ်။ Description နေရာတွင် မိမိရေးလိုတဲ့ ကဏ္ဍကို ကိုယ်စားပြုမည့် စကားလုံးများကို ရိုက်ထည့်ပါ။ ပြီးလျှင် Page ၏ အောက်ခြေတွင်ရှိသော Save Setting ကို Click နှိပ်ပါ။\n“setting were saved successfully” ဆိုတာ ပေါ်လာပါမည်။ သဘောက မိမိဖြည့်စွက်ခဲ့သည့် အတိုင်း ထည့်သွင်းပြင်ဆင်ပြိးဖြစ်ကြောင်း ဖော်ပြခြင်းဖြစ်ပါသည်။\nဒါဆိုရင် Description ထည့်ပြီးသွားပြီ။ မိမိ Blog ကိုသွားကြည့်မယ်ဆိုရင် Blog title အောက်မှာက Description အဖြစ်ထည့်ခဲ့သော စာသားများကို မြင်ကြရပါမယ်။\nBlog တစ်ခုတည်းကို လူအများစုပေါင်းရေးလို့ရတယ်။ သဘောက ကိုယ်တစ်ယောက်တည်း မဟုတ်ပဲ စိတ်ချရတဲ့ မိတ်ဆွေအပေါင်းအသင်းတွေကိုပါ မိမိ Blog မှာဝင်ရောက်ရေးသား Post တင်နိုင်အောင် လုပ်ထားလို့၇ပါတယ်။ အားသာချက်ကတော့ တစ်ယောက်မအားတဲ့အခါ တစ်ယောက်ဝင် ရေးကြခြင်းဖြင့် မိမိ Blog သည် အမြဲတမ်း Update ဖြစ်နေမယ်ပေါ့။\nအဲ့လိုဝင်ရေးနိုင်အောင် သူတို့သည် မိမိ Blog ရဲ့ Member ဖြစ်ကြရပါမယ်။ Member ဖြစ်အောင်လုပ်ဖို့၇န် အပိုင်း(၂)ပိုင်း ရှိပါတယ်။ ပထမဦးစွာ Blog ပိုင်ရှင်ဖြစ်တဲ့ မိမိကနေသူတို့ထံသို့ Email ဖြင့် Invite လုပ်ရပါမယ်။ ဒါက ကိုယ့်ဘက်က လုပ်ရမယ့်အပိုင်း။ ဟိုတစ်ဖက်က ၀င်ရောက်ရေးသားဖို့ရန် ဖိတ်ကြားခံရသူတွေ အနေနှင့်တော့ Invite လုပ်သည့် Email ရောက်လာပြီဆိုရင် ဖွင့်ဖတ်ပြီး Activate လုပ်ပေးရပါမယ်။ Activate လုပ်ပြီးတာနှင့် Member ဖြစ်သွားပြီး ၀င်ရောက်ရေးသားနိုင်ကြပါပြီရှင်။\nMember ဖြစ်အောင် Invite လုပ်ရန်အတွက် Setting အောက်မှ Permission တွင် Click တစ်ချက်နှိပ်လိုက်ပါ။ ဒီနေရာကို (Setting Permission) Page လို့ ဆိုရပါမယ်။\nPermission အောက်ရှိBlog Author နေရာတွင် ဒီ Blog မှာ ၀င်ရေးသူ ဘယ်နှစ်ယောက်ရှိသလဲဆိုတာကို ဖြစ်ပါတယ်။ ယခုချိန်မှာတော့ Member မရှိသေးသည့် အတွက် မိမိ တဦးတည်း၏ အမည်ကိုသာ မြင်တွေ့ကြရပါဦးမယ်။\nInvite လုပ်ရန်အတွက် Add Author တွင် Click တစ်ချက်နှိပ်ပါ။ ထို့နောက် Member အဖြစ် ဖိတ်ကြား လိုသော သူ၏ Email လိပ်စာကို Invite more people နေရာတွင် ရိုက်ထည့်လိုက်ပါ။\nkyawmin oo May 13, 2013 at 12:58 AM\nFacebook အကောင့်ဖျက်နည်း https://www.facebook.com/help/contact.php?show_form=delete_account ပြီးရင်ကိုဖျက်ချင်တဲ့ Facebook အကောင့်နဲ့ Log in...\nဒီလို လက္ခဏာ လမ်းကြောင်းမျိုးက တော်တော်လေး ရှားပါတယ်။ ရှိတော့ ရှိတယ်။ ရှားတယ်။ နှလုံး လမ်းကြောင်းမှာ စက်ဝိုင်းပုံလေး ခံနေတဲ့ လမ်းကြောင်းပ...\nအလွယ်ကူဆုံး ထိုင်း စကားပြော စာအုပ်\nစာအုပ်အသစ် ရလာလိုတင်ပေလိုက်ပါတယ် ။ထိုင်း အကြောင် လေ့လားနေသူတွေ အတွက် အဆင်ပြေပါတယ် ။အဆင်ပြေတယ်သူများထက...\nမဟာဘုတ်ဗေဒင်ပညာမှာ မိမိ၏ မြန်မာ မွေးသက္ကရာဇ်ကို တည်ပြီး ၊ (၇)နှင့် စားရပါတယ်။ အကြွင်းကို ဘင်္ဂဆိုတဲ့ နေရာက စချရမယ်။ အဲဒီလို ချတဲ့အခါမှာ ဂြိုဟ...\n( ၁၅ )နေရာ- ကိုယ်စိတ်နှစ်ပါး ချမ်းသာရ။ အဆင့်မြင့်စွာနေရ။ ( ၁၆ )နေရာ- ရာထူးကြီးပြီး အသေဆိုးနှင့်သေ။ လေဖြတ်၊ သားသမီးမြုံ။ ( ၁၇ )နေရာ-လူအများ...\n(၁၅)နေရာ-အကြီးအကဲ ဖြစ်မယ်။ ခေါင်းဆောင် ဖြစ်မယ်။ (၁၆)နေရာ- တရားထူးရမယ်။ လောကီပညာနှင့် ၀ါသနာပါသူ ၊ မှော်မျက်လှည့် ၀ါသနာပါသူ။ (၁၇)နေရာ-မုချ စ...\n100% အာမခံ FB အကောင့်လုပ်နည်း အသစ်\nဖေ့ဘွတ်အကောင့်ကို ၃မိနစ်အတွင်းရအောင်လုပ်တဲ့နည်းပါ ဘာဖုန်းနံပါတ်မှမလိုပါဘူး gmail လဲမလိုပါဘူး ပုံနဲ့တကွရှင်းပြပေးထားလို့ အရမ်းလွယ်ကူပါတ...\nတကယ်လို့..သင်၏ချစ်သူဟာ..လတွေရဲ့. 1st, 10th, 19th, 28th မှာ မွေးဖွားခဲ့မယ်ဆိုရင်.. ==သင်၏ချစ်သူဟာ.. နံပါတ် (၁) သမား... တကယ်လို့..သင်၏ချစ်သူဟာ...\nCopyright © ကဏ္ဍစုံလင် နည်းပညာလွင်ပြင်. All rights reserved.